vnews - Russia ge idhikolhu leaderu jalun minivan koffi\nރަޝިޔާގެ އިދިކޮޅު ލީޑަރު އެލެކްސޭ ނަވަލްނީ ޖަލުން މިނިވަން ކޮށްފި\nރަޝިޔާގެ އިދިކޮޅު ލީޑަރު އެލެކްސޭ ނަވަލްނީ ޖަލުން މިނިވަން ކުރުމާއެކު ނަގާފައިވާ ފޮޓޯއެއް - ފޮޓޯ: އޭ.އެފް.ޕީ\nރަޝިޔާގެ އިދިކޮޅު ލީޑަރު އެލެކްސޭ ނަވަލްނީ 20 ދުވަހަށްފަހު ޖަލުން މިނިވަންކޮށް ދޫކޮށްލައިފިއެވެ.\nރަޝިޔާގެ އިދިކޮޅު ލީޑަރު ނަވަލްނީ ޖަލަށް ލާފައިވަނީ ރައީސް ލަޑީމިއަރ ޕޫޓިންއާ ދެކޮޅަށް ބޭއްވި މުޒާހަރާއެއް އިންތިޒާމު ކުރެއްވުމާ ގުޅިގެންނެވެ.\nނަވަލްނީ ޖަލުން މިނިވަން ކޮށްފައިވަނީ އޭނާގެ ސަޕޯޓަރުންނާއި، ނޫސްވެރިންނަށްވެސް ނޭނގޭގޮތަށް ސިއްރު ތަނަކުންނެވެ. އެއީ، އޭނާ މިނިވަންކުރާ މަންޒަރު ކަވަރު ކުރުމަށް މީޑިއާއަށް ފުރުސަތު ނުދިނުމުގެ ގޮތުންކަމަށް ވެއެވެ.\n"އަހަރެން މިހުރީ ޖަލުން ބޭރުގައި" މަގުމަތީގައި ހުންނަވައި ނަގާފައިވާ ފޮޓޯއަކާއެކު އިންސްޓަގްރާމްގައި ނަވަލްނީ ލިއުއްވާފައި ވެއެވެ.\nމޮސްކޯގައި ނަވަލްނީ ހިންގަވާ އެންޓި ކޮރަޕްޝަން ފައުންޑޭޝަންގެ އޮފީހުގައި ނަވަލްނީ އޭނާގެ ސަޕޯޓަރުންނާ ފަހުން ބައްދަލު ކުރައްވާ މަންޒަރުތައް ފެންނަ ފޮޓޯތައް، ނަވަލްނީގެ ޓީމުގައި ހިމެނޭ ފޮޓޯނަގާ މީހަކު ފަހުން އާންމު ކޮށްފައި ވެއެވެ.\n2018 ވަނަ އަހަރު ބާއްވާ ރިޔާސީ އިންތިޚާބުގައި ރައީސް ލަޑީމިއަރ ޕޫޓިންއާ ވާދަ ކުރައްވާނޭކަން ހާމަކުރެއްވި ހިސާބުން އިދިކޮޅު ލީޑަރު އެލެކްސޭ ނަވަލްނީއަށް ތަފާތު އެކި ދުއްތުރާތައް ދަނީ ކުރިމަތިވަމުންނެވެ. ހުއްދަނެތި ރައީސް ޕޫޓިއާ ދެކޮޅު މުޒާހަރާތައް ބޭއްވުމުގެ ކުށުގައި މިއަހަރުގެ ކުރީކޮޅު އެއްފަހަރު 15 ދުވަހަށް އަނެއްފަހަރު 25 ދުވަހަށް އޭނާ ޖަލަށް ލާފައިވެސް ވެއެވެ.\nއެލެކްސޭ ނަވަލްނީ ޖަލުގައި ހުންނެވި މުއްދަތުގެ ތެރޭގައި އަންނަ އަހަރުގެ ރިޔާސީ އިންތިޚާބަށް ނުކުންނަވާނޭ ކަމަށް ރަޝިޔާގެ ކުރީގެ ނޫސްވެރިޔާ އަދި ކުރީގެ ޓީވީ ތަރި ސީނިއާ ސޮބްޝަކްވަނީ އިޢްލާންވެސް ކުރައްވާފައެވެ.\nއިދިކޮޅު ލީޑަރު ނަވަލްނީ ޖަލުން މިނިވަން ކުރުމާއެކު އޭނާ މިހާރު ދަނީ ރަޝިޔާގެ ދެކުނުގެ ސިޓީއެއް ކަމަށްވާ އަސްޓްރަޚާންގައި އެއްވުމެއް ބޭއްވުމަށް ތައްޔާރު ވަމުންނެވެ. ވެރިރަށް މޮސްކޯގެ ދެކުނުއިރުމަތިން 1،300 ކިލޯމީޓަރު ދުރުގައި އޮންނަ އަސްޓްރަޚާންގައި އިދިކޮޅު ފަރާތްތަކުގެ އެއްވުން ބޭއްވުމުގެ ހުއްދަ ކަމާބެހޭ ފަރާތްތަކުން ދީފައިވާ ކަމަށް ވެއެވެ.\nނަވަލްނީގެ ސަޕޯޓަރުން މިއަދުވަނީ ރަޝިޔާގެ ރިޔާސީ ގަނޑުވަރު ކްރެމްލިން ކައިރީގައި ހުންނަ ބްރިޖެއްގައި ބިޔަ ބެނާއެއްވެސް ދަމާފައެވެ. އޭގައި ލިޔެފައިވަނީ "މިއީ ޕޫޓިންގެ ކިބައިން ސަލާމަތްވާންވީ ވަގުތު. މިއީ ނަވަލްނީ އިންތިޚާބު ކުރަންވީ ވަގުތު" މިހެންނެވެ.\nއުމުރުން 41 އަހަރުގެ ޒުވާން ލީޑަރު އަދި ގާނޫނީ ވަކީލު އެލެކްސޭ ނަވަލްނީ އަންނަ އަހަރުގެ ރިޔާސީ އިންތިޚާބުގައި ވާދަ ކުރައްވާނޭ ކަމަށް ނުރަސްމީގޮތެއްގައި އިޢްލާން ކުރައްވާފައިވަނީ މިދިޔަ އަހަރުގެ ޑިސެމްބަރުމަހުއެވެ. އޭގެފަހުން ކެމްޕެއިން އޮފީސްތައް ހުޅުއްވައި، ސަޕޯޓަރުން އިތުރުކުރުމުގެ މަސައްކަތް ރަޝިޔާގެ އެކި ކަންކޮޅުތަކުގައި އޭނާ ގެންދަވަނީ ކުރައްވަމުންނެވެ.\nއާންމު އެއްވުންތައް ބޭއްވުމުގައި ކަމާބެހޭ ފަރާތްތަކުން އޭނާއަށް ބޮޑެތި އެތައް ހުރަސްތައް ކުރިމަތި ކުރަމުން ގެންދާއިރު، ނަވަލްނީއަށާއި އޭނާގެ ސަޕޯޓަރުންނަށްވެސް ނުރައްކާތެރި އެތައް ހަމަލާތަކެއްވެސް ދީފައި ވެއެވެ. އަދި އޭނާގެ ކެމްޕެއިން އޮފީސްތަކުގައި ހުޅުޖެހުމުގެ އެތައް ހާދިސާތަކެއްވެސް ހިނގާފައި ވެއެވެ.


S9 varah agubodu vaane!\nއެސް9 ވަރަށް އަގު ބޮޑު ވާނެ!\nލީކުކޮށްލާފައިވާ އެސް9ގެ ފޮޓޯއެއް --\nސެމްސަންގް ސްމާޓްފޯން ސީރީޒްގެ "ގެލެކްސީ އެސް9" ފޯނު މި މަހު ފަހުކޮޅު އާންމުންނަށް ދައްކާލުމަށް އެ ކުންފުނިން ދަނީ ތައްޔާރު ވަމުންނެވެ.\nއެހެން ނަމަވެސް ފަހުގެ މި ފޯނު ރަސްމީކޮށް އާންމުންނަށް ދައްކާ ނުލެވި އުޅެނިކޮށް މިހާރު ވަނީ ފޯނާ ގުޅޭ ގިނަ މައުލޫމާތުތަކެއް ލީކުކޮށްލާފަ އެވެ. ދުނިޔެއަށް ލީކުކޮށްލި މައުލޫމާތުތަކުގެ ތެރެއިން އެންމެ ގިނަ ބަޔަކަށް ހައިރާންކަން ގެނުވީ ފޯނުގެ އަގެވެ. އެ ފޯނުގެ އަގު ވަރަށް ބޮޑު ވާނެ ކަމަށް ރިޕޯޓުތައް ބުނެ އެވެ.\nކޮރެއާގެ ނޫހެއްކަމަށްވާ އީޓީ ނިއުސްގައި ބުނެފައިވާ ގޮތުން އެ ފޯނުގެ އަގު އުޅޭނީ 875 ޑޮލަރާއި 920 ޑޮލަރާއި ދެމެދުގެ އަގެއްގަ އެވެ. އެސް8 އާއި އަޅާ ބަލާއިރު މިއީ ބޮޑު އަދަދެކެވެ. އެސް8 އެއްގެ އަގު އުޅެނީ 720 ޑޮލަރުގަ އެވެ.\nޓެކްނޮލޮޖީގެ ހަބަރުތައް ގެނެސްދޭ ޓެކްރާޑާ އިން އިނގިރޭސިވިލާތުގައި ފޯނު ވިއްކުމުގެ ޑީލްތައް ހަދާ ފަރާތްތަކާއި ހަވާލާދީ ބުނެފައި ވަނީ އިނގެރޭސި ވިލާތުގައި މި ފޯނުގެ އަގު އުޅޭނީ 1100 ޑޮލަރަށް ކަމަށެވެ. މިއީ އެސް8 ފޯނަކާއި އަޅާ ބަލާއިރު 124 ޑޮލަރު ބޮޑު އަދަދެކެވެ.\nއެމެރިކާގައި މި ފޯނުގެ އަގު އުޅޭނެ ކަމަށް ލަފާ ކޮށްފައިވަނީ 800 ޑޮލަރާއި 850 ޑޮލަރާއި ދެމެދުގެ އަގުތަކެއްގަ އެވެ.\nލީކުވި މައުލޫމާތުތަކުން އިނގޭ ގޮތުގައި މި ފޯނުގައި މާ ގިނަ އާ ފީޗާތަކެއް ނުހިމެނޭނެ އެވެ. ގިނަ ފީޗާތައް ހުރީ އެސް8 އާއި ދާދި އެއްގޮތަކަށެވެ. އެގޮތުން އެންމެ ފާހަގަ ކުރެވެނީ ފޯނުގެ ބެޓެރި އެވެ. އެސް9 އަދި އެސް9 ޕްލަސްގައި ވެސް ބޭނުންކޮށްފައި ވަނީ ހަމަ ކުރީގެ ފޯނުތަކުގައި ބޭނުންކުރި ވައްތަރުގެ ބެޓެރި އެވެ.\nނަމަވެސް ފޯނުގެ ކެމެރާއާއި ޑިސްޕްލޭއަށް ގެނެސްފައިވާ ބަދަލުތައް ފޭނުންނަށް ކަމުދާނެ ކަމަށް ބެލެވެ އެވެ. ފޯނުގެ ފިންގާޕްރިންޓް ފީޗާ ވަރުގަދަ ކޮށްފައިވާއިރު، ފޯނުގެ މައްޗާއި ތިރީގެ ބެޒެލްސްތައް އެސް8 އަށްވުރެވެސް ކުޑަ ވާނެ އެވެ. ކުރީގެ ފޯނަށްވުރެ ފޯނު ބޯ ވެސް ވާނެ އެވެ. އަދި ގެެލެކްސީ އެސް9 ޕްލަސްގައި ޑުއަލް ކެމެރާއެއް ވެސް އިންނާނެ ކަމަށްވެ އެވެ.


China ah kuramundhaa vissaaraiga Henan province ge bodu bai fenu adeegai | Atoll News\nޗައިނާއަށް ކުރަމުންދާ ވިއްސާރައިގަ ހެނާން ޕްރޮވިންސްގެ ބޮޑުބައި ފެނު އަޑީގައި\nޝާއިޢުކުރީ: ފާޠިމަތު ފާޒިހާ ޖުލައި 21, 2021, 23:36\nޗައިނާގެ ހެނާން ޕްރޮވިންސްގެ މެދުތެރޭ ސަރަހައްދުތަކަށް މިހާޜު ކުރަމުންދާާ ވިއްސާރައިގަ މަގުތަކުގަ ފެން ބޮޑުވެ ޕްރޮވިންސްގެ ބޮޑު ބައި ހުއްޓުމަކަށް އަތުވެއްޖެ އެވެ.\nބައިނަލްއަގުވާމީ މީޑިއާގައި އާންމުކޮށްފައިވާ ފޮޓޯތަކުން ފެންނަ ގޮތުގައި ބޯކޮށް ވާރޭވެހި ހެނާން ޕްރޮވެންސްގެ މެދުތެރޭ ސަރަހައްދުގައި ވަނީ ކަރާއި ހިސަބަށް ފެން ބޮޑުވެފައި އެވެ. އެ ޕްރޮވިންސްގެ ކަމާ ބެހޭ ފަރާތްތަކުން ބުނީ މިހާ ބޯކޮށް ވާރޭވެހި ފެންބޮޑުވުމަކީ ފަހުގެ ތާރީހެއްގައި ވަރަށް ނުވާ ކަމެއް ކަމަށެވެ.\nރިޕޯޓުތައް ބުނާގޮތުގައި މިދިޔަ ތިން ދުވަސް ތެރޭގައި އާންމުކޮށް އަހަރެއްގެ ތެރޭގައި ވެހޭ ވަރަށް އެ ޕްރޮވިންސްގެ ބައެއް ހިސާބުތަކަށް ވަނީ ވާރޭވެހިފައި އެވެ.\nފެންބޮޑުވުމުގެ ސަބަބުން މިހާތަނަށް25 މީހުން މަރުވެފައިވެ އެވެ. މަރުވި މީހުންގެ ތެރެއިން ބައެއް މީހުން މަރުވެފައިވަނީ ގޭގޭތެރޭގައި ތަށީވެ ނުކުމެވޭނެގޮތެއް ނެތިފައި ތިއްބަ ގެތައް ވެއްޓިގެން ކަމަށްވެ އެވެ.\nއެ ޕްރޮވިންސަށް ކުރަމުންދާ ވިއްސާރައިގަ ހާލުގައި ޖެހިފައިވާ ދެ ލައްކައަށްވުރެ ގިނަ މީހުން ވަނީ އެމީހުން ދިރިއުޅެމުންދިޔަ ގެތަކުން ރައްކާތެރި ހިސާބުތަކަށް ބަދަލުކޮށްފައި އެވެ.\nސޯޝަލް މީޑިއާގައި ވަނީ ބަޔަކު ފެނުން ސަލާމަތްވާން ވެހިކަލެއްގައި ތިބޭ ފޮޓޯތަކެއް އާންމުވެފައި އެވެ. އެ ފޮޓޯތަކުގައި އެމީހުން ވެހިކަލް ތެރޭގައި ތިބި އިރު ކަރާއި ހިސާބަށް ފެންގަޑު އަރައެވެ.\nހެނާން ޕްރޮވިންސްއަކީ10 މިލިއަނަށްވުރެ ގިނަ މީހުންގެ އާބާދީއެއް އޮންނަ ތަނެކެވެ ވިއްސާރަ އާއި ގުޅިގެން އާންމު ދަތުރުފަތުރު ހުއްޓި ބިމު އަޑީގެ ރެއިލް ދަތުރުތަކުގެ އިތުރުން ސިއްހީ ހިދުމަތާއި އާންމުންގެ ދިރިއުޅުން އެއްކޮށް ވަނީ ހުއްޓިފައި އެވެ.


Taiwan submarine program ah ehee eh nuvan: South Korea\nޓައިވާންގެ ސަބްމެރީން ޕްރޮގްރާމަށް އެހީއެއް ނުވަން: ސައުތު ކޮރެއާ\nޓައިވާންގެ ސަބްމެރީންއެއް - ޑީސަލާއި ކަރަންޓުން ދުއްވާ މިސަބްމެރީން 2018 ގައި ފަރިތަކުރުމެއްގައި\nޓައިވާނަށް އަސްކަރީ ސަބްމެރީން ފޯރުކޮށްދޭން މަސައްކަތްކުރާ ގައުމުތަކުގެ ލިސްޓްގައި ސައުތު ކޮރެއާ އޮތް ކަމަށް ބުނެ ރޮއިޓާސްއިން ފެތުރި ޚަބަރަކާ ގުޅިގެން ސައުތު ކޮރެއާގައި ހުޅުހިފައިފި އެވެ.\nރޮއިޓާސްއިން ބުނި ގޮތުން ޓައިވާންގެ އަސްކަރިއްޔާ ގާބިލު ކުރުމަށްޓަކައި އެގައުމުން އުފައްދަން މަސައްކަތްކުރާ އަށް ސަބްމެރީންއަށް އެންމެ ބޮޑަށް އެހީތެރިވެދެނީ އެމެރިކާއާ އިނގިރޭސިވިލާތާއި އޮސްޓްރޭލިއާ، ސްޕެއިން އަދި ސައުތު ކޮރެއާ އެވެ.\nޗައިނާއާ އެހާ ގާތުގައި އޮވެ އަދި ޓައިވާނަކީ ޗައިނާގެ ޕްރޮވިންސެއް ކަމަށް ޗަައިނާއިން ތަކުރާރުކޮށް ބުނާއަޑު އިވޭ ފަށުގައި ސައުތު ކޮރެއާ އޮންނައިރު ޗައިނާ ނުރުހޭ ކަމެއްގައި ޝާމިލްވުމަކީ ދެ ގައުމުގެ ގުޅުމުގައި ޖަހާލެވޭ ހުޅަކަށް ނޫނީ ނުވާނެ އެވެ.\nމިކަމުން ސަލާމަތްވުމަށް ސައުތު ކޮރެއާ އަވަސް އަރުވާލައިގެން ނެރުނު ބަޔާނުގައި ބުނެފައިވަނީ ރޮއިޓާސްއިން ސައުތު ކޮރެއާ ލިސްޓްގައި ހިމަނާފައި އޮތް އޮތުން އެއީ ދޮގެއް ކަމަށެވެ.\nސައުތު ކޮރެއާއިން ބުނީ ޓައިވާންގެ ސަބްމެރީން ޕްރޮގްރާމްގައި ސައުތު ކޮރެއާ ކުންފުންޏަކުން ވެސް ސަރުކާރަށް އެނގިގެން ބައިވެރި ނުވާ ކަމަށެވެ. އަދި އެފަދަ ކަމެއްގައި ސައުތު ކޮރެއާއަށް ނިސްބަތްވާ ބަޔަކު ވައިވެރިވޭތޯ ބަލައި ފިޔަވަޅު އަޅާނެ ކަމަށެވެ.\nއެމެރިކާއާ އިނގިރޭސިވިލާތް ގުޅިގެން މިހާރު ވަނީ ވަރަށް ރަނގަޅަށް ޓައިވާންގެ ބޮލަށް އެރިގެންފަ އެވެ. ސަބްމެރީން އުފައްދަން ބޭނުންވާ ސޯނާ އާއި މިސައިލް ހަމަލާ ދޭން ބޭނުންކުރާ ނިޒާމްތައް ވެސް ވަނީ ސަޕްލައިކޮށްފަ އެވެ.\nއެމެރިކާގެ ވިސްނުމަކީ ޗައިނާއިން ދީފާނެ ހަމަލާއަކުން ދިފާއުވެވޭ ފެންވަރަށް ޓައިވާންގެ އަސްކަރިއްޔާ ބާރުގަދަކުރުމެވެ. އަދި ޗައިނާއާ ދެކޮޅަށް ނިކުންނާނެ އަސްކަރީ ބާރެއް ޓައިވާންގައި އުފެއްދުމެވެ.\nޗައިނާއިން އަބަދު ވެސް ބުނަމުން ގެންދަނީ ޓައިވާން އަކީ މިނިވަން ދައުލަތެއް ނޫން ކަމަށާއި އެއީ ޗައިނާގެ ބައެއް ކަމަށެވެ. އަދި ލަސް ނޫން މުސްތަގުބަލެއްގައި ލޭއޮހޮރުވުމެއް ނެތި ޓައިވާން އަތުލައިގަންނާނެ ކަމަށެވެ.\nއެމެރިކާ އިނގިރޭސިވިލާތް ނިއުކްލިއަ + ޓައިވާން\nޖަޕާންގެ ފައިޓަރު ޖެޓެއް ފުރިތަނުން ގެއްލިއްޖެ\nބީޖިން އޮލިމްޕިކްސް ބޮއިކޮޓް ނުކުރާނެ


Atletico keti iru, Juventus aneh burah | Mihaaru\nރޭގެ މެޗަށް ފަހު ޗެލްސީގެ ހަޒާޑް (ކ) އާއި އެތުލެޓިކޯގެ ގްރީޒްމަން ބައްދާލައިގެން.-- ފޮޓޯ: އޭއެފްޕީ\nއެތުލެޓިކޯ ކެޓިއިރު، ޔުވެންޓަސް ދެ ވަަނަ ބުރަށް\n06 ޑިސެމްބަރ 2017 - 07:223comments\nލަންޑަން (ޑިސެމްބަރު 6) - ޔުއެފާ ޗެމްޕިއަންސް ލީގުގައި ރޭ ޗެލްސީއާ 1-1 އިން އެއްވަރުވެ މުބާރާތުގެ ގްރޫޕް ސްޓޭޖުން އެތުލެޓިކޯ މެޑްރިޑް ކެޓިއިރު، އޮލިމްޕިއާކޯސް 2-0 އިން ބަލިކޮށް އިޓަލީގެ ޗެމްޕިއަން ޔުވެންޓަސް މުބާރާތުގެ ދެ ވަނަ ބުރުން ޖާގަ ހޯދައިފި އެވެ.\nއެތުލެޓިކޯ އަށް މުބާރާތުގެ ދެ ވަނަ ބުރުގެ ފުރުސަތެއް އޮތީ ރޭ އެ ޓީމު ޗެލްސީ އަތުން މޮޅުވެ، ގްރޫޕްގެ އަނެއް މެޗުން ގަރަބަގް އަތުން ރޯމާ އަށް މޮޅެއް ނުހޯދިއްޖެނަމަ އެވެ. އެހެން ނަމަވެސް ރޭ އެތުލެޓިކޯ އެއްވަރުވިއިރު، ގަރަބަގް އަތުން ރޯމާ ވަނީ 1-0 އިން މޮޅުވެފަ އެވެ.\nގްރޫޕް ސީގެ އެއް ވަަނަ ޓީމުގެ ގޮތުގައި ދެ ވަނަ ބުރުން ޖާގަ ހޯދީ 11 ޕޮއިންޓް ހޯދި ރޯމާ އެވެ. ދެ ވަނަ އަށް ދިޔައީ 11 ޕޮއިންޓާ އެކު ޗެލްސީ އެވެ. ޕޮއިންޓުގެ ގޮތުން ޗެލްސީއާ އެއްވަރުވި ނަމަވެސް ރޯމާ އަށް ކުރި ލިބެނީ ހެޑް ޓު ހެޑް ގަވައިދުންނެވެ. ތިން ވަނަ އަށް ދިޔަ އެތުލެޓިކޯ އަށް ލިބުނީ7ޕޮއިންޓެވެ. އެންމެ ފުލުގައި އޮތް ގަރަބަގަށް ލިބުނީ ދެ ޕޮއިންޓެވެ.\nހަތަރު އަހަރަށް ފަހު މުބާރާތުގެ ގްރޫޕް ސްޓޭޖުން އެތުލެޓިކޯ ކެޓިއިރު، ރޭގެ މެޗުގައި ފުރަތަމަ ޗެލްސީ ކޮޅަށް ލަނޑު ޖެހީ އެ ޓީމުންނެވެ. ދެ ވަނަ ހާފް ފެށިގެން މެޗުގެ 56 ވަނަ މިނިޓްގައި މި ލަނޑު ޖެހީ ސްޕެއިނުގެ މިޑްފީލްޑަރު ސައުލް ނިގޭޒް އެވެ. މެޗު ނިމެން 15 މިނިޓަށް ވެފައި ހުއްޓައި ޗެލްސީން އެއްވަރުކުރި ލަނޑަކީ އެތުލެޓިކޯގެ ފަހަތަށް ކުޅޭ ސްޓެފަން ސަވިޗް އަތުން ބައިކޮޅަށް ވަން ގޯލެކެވެ.\nރޭގެ މެޗަށް ފަހު ޗެލްސީ އަށް ކުޅޭ ބެލްޖިއަމްގެ މިޑްފީލްޑަރު އެޑެން ހަޒާޑް ބުނީ ދެ ވަނަ ބުރުގައި ކިތަންމެ ވަރުގަދަ ޓީމަކާ ޖެހުނު ނަމަވެސް އެ ޓީމުން ޖެހިލުންނުވާނެ ކަމަށެވެ.\nޔުވެންޓަސްގެ ކުއަޑްރާޑޯ (ވ) އޮލިމްޕިއާކޯސް ކުޅުންތެރިއަކު ކައިރިން ބޯޅަ ހިފައިގެންދަނީ.-- ފޮޓޯ: އޭއެފްޕީ\nއެތުލެޓިކޯ އަކީ 2014 އާއި 2016 ވަނަ އަހަރުގެ ޗެމްޕިއަންސް ލީގުގެ ރަނަރަޕް އެވެ. މި ފަހަރު ސްޕެނިޝް ލީގުގައި ބަލިނުވެ އެ ޓީމު އޮތް ނަމަވެސް ޗެމްޕިއަންސް ލީގުގެ ގްރޫޕް ސްޓޭޖުން ކަޓައި، ދެން އެ ޓީމު ވާދަކުރަން ޖެހެނީ ޔޫރޮޕާ ލީގުގަ އެވެ.\n"މިވެސް ފުޓްބޯޅައިގެ ބައެއް. ވަރަށް ދެރަވޭ އެކަމަކު އުޒުރެއް ދެއްކޭކަށެއް ނެތް. ޒިންމާ އޮތީ އަހަރެމެން ބޮލުގައި އެޅިފައި. މި ވެދާނެ އާ ޗެލެންޖަކަށް. ގޯސްކޮށްވެފައި އޮތް ހުރިހާ ކަމެއް ރަނގަޅު ކުރަން ލިބިފައި އޮތް،" ރޭގެ މެޗަށް ފަހު އެތުލެޓިކޯގެ ކޯޗު ޑިއޭގޯ ސިމިއޯނީ ބުންޏެވެ.\nރޭ ގްރޫޕް ޑީ އިން ޔުވެންޓަސް ދެ ވަނަ ޓީމުގެ ގޮތުގައި އަނެއް ބުރުން ޖާގަހޯދީ ރަށުންބޭރުގައި އޮލިމްޕިއާކޯސް އަތުން މޮޅުވެގެންނެވެ. އެ މެޗުގެ ދެ ވަނަ ހާފުގައި ޔުވެންޓަސްގެ ގޯލުތައް ޖަހައިދިނީ ހުއާން ކުއަޑްރާޑޯ އާއި ފެޑެރީކޯ ބާނަޑޭޝީ އެވެ.\nމި ގްރޫޕްގެ އަނެއް މެޗުން ބާސެލޯނާ ވަނީ އަމިއްލަ ދަނޑުގައި 2-0 އިން ސްޕޯޓިން ބަލިކޮށްފަ އެވެ. ބާސެލޯނާ އިން ލީޑުނެގީ ޕަކޯ އަލްކަސޭރުގެ ލަނޑުންނެވެ. އަނެއް ގޯލަކީ ކުރިން ބާސެލޯނާ އަށް ކުޅުނު ޖެރެމީ މަތިއު އަތުން ބައިކޮޅަށް ވަން ގޯލެކެވެ.\nމި ގްރޫޕްގެ އެއް ވަަނަ ބާސެލޯނާ އިން ހޯދީ 14 ޕޮއިންޓާ އެކު އެވެ. ދެ ވަނަ ދިޔަ ޔުވެންޓަސް އަށް ލިބުނީ 11 ޕޮއިންޓެވެ. ސްޕޯޓިން ތިން ވަނަ ހޯދީ ހަތް ޕޮއިންޓާ އެކު އެވެ. އެންމެ ފުލުން ނިންމާލި އޮލިމްޕިއާކޯސްގެ އޮތީ އެއް ޕޮއިންޓެވެ.\nއިތުރު ލިޔުންތައް އެތުލެޓިކޯ މެޑްރިޑް ޔުވެންޓަސް ޗެމްޕިއަންސް ލީގު ޗެލްސީ


City ge record muguraalveyne kameh neage: Klopp\nޕްރިމިއާ ލީގްގައި 100 ޕޮއިންޓް ހޯދައިގެން މެންޗެސްޓާ ސިޓީން ހެދި ރެކޯޑް މުގުރާލެވޭނެ ކަމުގެ ޔަގީންކަން ނެތް ކަމަށް ޗެމްޕިއަން، ލިވަޕޫލްގެ ކޯޗް ޔާގަން ކްލޮޕް ބުނެފި އެވެ.\nފޯވަޑް މުހައްމަދު ސަލާހް ކާމިޔާބު ކުރި ދެ ގޯލާއި ކެޕްޓަން ޖޯޑަން ހެންޑަސަން ޖެހި ލަނޑާއެކު ބްރައިޓަން ހޯވް އެލްބިއޯން 3-1 ބަލިކޮށް ލިވަޕޫލް ވަނީ ޖުމުލަ ޕޮއިންޓްގެ އަދަދު 92 އާ ހަމައަށް ގެންގޮސްފަ އެވެ. ޕޮއިންޓްގެ އަދަދު 100 އަށް ވުރެ މައްޗަށް ގެންދަން ލީގްގައި ބާކީ އޮތް ހަތަރު މެޗުން އެ ޓީމަށް ބޭނުން ވަނީ ނުވަ ޕޮއިންޓެވެ.\nރޭ ގެ މޮޅަކީ ލީގްގެ 34 މެޗުގެ ތެރެއިން ލިވަޕޫލް މޮޅުވި 30 ވަނަ މެޗެވެ. މީގެ ކުރިން އިނގިރޭސި ފުޓްބޯޅައިގެ އެންމެ ޓޮޕް ޑިވިޝަންގައި އެހާ މަދު މެޗުތަކަކުން 30 މެޗުން މޮޅުވި އެހެން ޓީމެއް ނެތެވެ. އެ ރެކޯޑްގެ އިތުރަށް 100 ޕޮއިންޓް ހޯދައި ސިޓީ ހަދާފައިވާ ރެކޯޑު ވެސް މުގުރާލުމުގެ ފުރުސަތު ލިވަޕޫލަށް އޮތް ނަމަވެސް ކުރިއަށް ހުރި މެޗުތަކުގެ ގޮތުން އެ ރެކޯޑް މުގުރާލެވިދާނެ ކަން ގަބޫލު ކުރަން ކްލޮޕަށް ދައްޗެވެ. ޕްރިމިއާ ލީގްގެ 2017-18 ސީޒަންގައި ސިޓީ ވަނީ އެއް ވަނައިގައި 100 ޕޮއިންޓް ހޯދާފަ އެވެ. ކުރިއަށް އޮތް ހަތަރު މެޗުން މޮޅުވެ ލިވަޕޫލަށް 104 ޕޮއިންޓް ހޯދޭނެ އެވެ.\n"ކުރިއަށް ހުރި ވަރުގަދަ މެޗުތަކަށް ބަލާފައި އަހަންނަށް ހީނުވެ އަހަރެމެންނަށް 12 ޕޮއިންޓް އެއްކޮށް ހޮދޭނެ ހެނެއް،" ބްރޮއިޓަން އާ ދެކޮޅަށް ކުޅުނު މެޗަށް ފަހު ވާހަކަ ދައްކަމުން ކްލޮޕް ބުންޏެވެ. "ބާންލީ އަކީ ނަތީޖާ ނެރުމުގައި މެޝިނެއް، އަހަރެން ވަރަށް ބަލައިގަންނަ ޓީމެއް އެއީ، ދެން މިއޮތީ އާސެނަލް މިވަގުތު ވަރަށް ރަނގަޅަށް އޮތް ޓީމެއް، ޗެލްސީ އޮތީ ވަރަށް ރަނގަޅަށް."\n"މި ހުރިހާ ޕޮއިންޓެއް ފުލުކޮށް ހޯދޭނެ ކަމަށް އަހަރެންނަށް ބެލޭނީ ކިހިނެއް، 92 ޕޮއިންޓްގައި މިއޮތީ މިދިޔަ ސީޒަންގައި 97 ޕޮއިންޓް ހޯދުނީ ކިހިނެއް، މިދިޔަ ސިޒަންގައި އަބަދުވެސް ވަކި ހިސާބަކުން ޗެމްޕިއަންސް ލީގްގެ ކުރިމަތިވޭ،" އެ ޓާގެޓަށް ވާސިލު ވެވޭނީ ނަސީބުވެސް ހުރެގެން."\nރޭ މެންޗެސްޓާ ސިޓީ ވަނީ ނިއުކާސަލް ޔުނައިޓެޑް މައްޗަށް 5-0 ން މޮޅުވެފަ އެވެ.\nމެންޗެސްޓާ ސިޓީ ލިވަޕޫލް ޔާގެން ކްލޮޕް


SunOnline: Ithuru furabandhakah dhiun rangalheh noon, Mask alhaa: Raees\nއިތުރު ފުރަބަންދަކަށް ދިއުން ރަނގަޅެއް ނޫން، މާސްކް އަޅާ: ރައީސް\nޝަފްނާ ހުސައިން 03 Aug 2020, 12:06\nއެއާޕޯޓްގެ ތައްޔާރީތައް ރައީސް ބައްލަވާ ލައްވަނީ: މި އަހަރު ފަހުކޮޅު ޓުއަރިޒަމް ރަނގަޅުވެ އިގްތިސާދަށް ހެޔޮބަދަލެއް އަންނާނެ ކަމަށް އުންމީދު ކުރައްވާ ކަމަށް ރައީސް ވަނީ ވިދާޅުވެފައި --- ފޮޓޯ: ރައީސް އޮފީސް\nރާއްޖޭގައި ކޮވިޑް19 ޖެހޭ މީހުން އިތުރުވަމުން އަންނަ ނަމަވެސް އިތުރު ފުރަބަންދަކަށް ދިއުމަކީ ރަނގަޅުކަމެއް ނޫން ކަމަށާއި، އެހެން ކަމުން ހުރިހާ ރައްޔިތުން ވެސް ބޭރުގައި އުޅޭއިރު މާސްކް އެޅުމަށް ރައީސް އިބްރާހިމް މުހައްމަދު ސޯލިހު އިލްތިމާސްކުރައްވައިފިއެވެ.\nހަލުވިކަމާއެކު ކޮވިޑު ފެތުރެމުން އަންނާތީ މި މަހުގެ ފުރަތަމަ ދުވަހުން ފެށިގެން މާލެ ސަރަހައްދުގައި ބޭރަށް ނުކުންނައިރު މާސްކް އެޅުން ވަނީ މަޖުބޫރުކޮށްފަ އެވެ. އަދި ގައިޑްލައިންތަކަށް އަމަލު ކުރުމަށް ކަމާ ބެހޭ ފަރާތްތަކުން ދަނީ އިލްތިމާސް ކުރަމުންނެވެ.\nރައީސް ސޯލިހު މިއަދު ކުރެއްވި ޓުވީޓެއްގައި ބަލިފެތުރުން ކޮންޓްރޯލް ކުރުމަށްޓަކައި ބޭރުގައި އުޅުއްވާއިރު މާސްކް އެޅުމުގެ އިތުރުން އެޗްޕީއޭގެ އެންގުންތަކަށް އަމަލުކުރުމަށް ވެސް ރައީސް ވަނީ ގޮވާލައްވައިފައެވެ.\n"ހުރިހާ ބޭފުޅުންގެ އެއްބާރުލެއްވުން ވަރަށް މުހިންމު. އިތުރު ފުރަބަންދަކަށް ދިއުމަކީ ކުރަން ރަގަޅު ކަމެއްނޫން،" ރައީސް ވިދާޅުވިއެވެ.\nމިދިޔަ އޭޕްރިލް މަހުގެ 15 ވަނަ ދުވަހުން ވެރިރަށް މާލެއިން ކޮވިޑް19 ފެނުމާއެކު، މުޅި މާލެ ފުރަބަންދުކޮށް ރަށްރަށަށް ދަތުރުކުރުން މަނާކުރިއެވެ.\nއަދި އޭގެ ފަހުން ޖޫން މަހުގެ 15 އިން ފެށިގެން ވަނީ ފުރަބަންދަށް ބޮޑެތި ލުއިތަކެއްދީ އާންމުންނަށް ބޭރަށް ނުކުމެވޭނެ ފުރުސަތު ދީފައެވެ. އަދި ޖުލައި މަހު ސްކޫލްތަކާއި ސަރުކާރުގެ އޮފީސްތައްވެސް ވަނީ ހުޅުވައިފައެވެ. އަދި ރާއްޖޭގެ ބޯޑަރު ވެސް ވަނީ އަލުން ހުޅުވައިފައެވެ.\nކޮވިޑް19 ގެ ނަންބަރުތައް މަތިވަމުން އަންނާތީ ގިނަ އަދަދެއްގެ ބަޔަކު އަންނަނީ އަލުން ފިޔަވަޅުތައް ވަރުގަދަކޮށް، ފުރަބަންދަކަށް ދިއުމަށް ގޮވާލަމުންނެވެ.\nމާލެ ސަރަހައްދުގައި ކޮރޯނާވައިރަސް ހަލުވިކަމާއެކު ފެތުރެމުން އަންނައިރު، އިއްޔެ ވަނީ ރެކޯޑު އަދަދަކަށް މީހުން ޕޮޒިޓިވްވެފައެވެ. އިއްޔެ 215 މީހަކު ޕޮޒިޓިވްވި އިރު، މިއީ އެއް ދުވަހެއްގެ ތެރޭގައި ރާއްޖެއިން އެންމެ ގިނަ އަދަދެއްގެ މީހުން ޕޮޒިޓިވްވި ދުވަހެވެ.\nއަދި އެއާއެކު ރާއްޖެއިން ކޮވިޑް19 އަށް ޕޮޒިޓިވްވީ މީހުންގެ އަދަދު ވަނީ 4،164 އަށް އަރައިފައެވެ. ރާއްޖޭގެ ކޭސްތައް އިތުރުވަމުން އަންނަ ވަރަކަށް، އެކްޓިވް ކޭސްތަކުގެ އަދަދުވެސް އަންނަނީ މަތިވަމުންނެވެ. މިވަގުތު އެކްޓިވް ކޭސްގެ ގޮތުގައި 1،489 މީހަކު ތިބިއިރު، އޭގެ ތެރެއިން 84 މީހަކަށް ފަރުވާ ދެނީ ހޮސްޕިޓަލުގައެވެ.\nބަލީގައި މިހާތަނަށް ރާއްޖެއިން 18 މީހަކު ވަނީ މަރުވެފައެވެ.


Vaccine Ge Dhevana Dose Nujahaa America Meehunge Adhadhu Ethah Million Akah - Vaguthu\nވެކްސިންގެ ދެވަނަ ޑޯޒް ނުޖަހާ އެމެރިކާ މީހުންގެ އަދަދު އެތައް މިލިއަނަކަށް!\nކޮވިޑް-19 އިން ދިފާއުވުމަށް އެމެރިކާގައި ފުރަތަމަ ޑޯޒްގެ ވެކްސިން ޖެހި އެތައް މިލިއަން ބަޔަކު ދެވަނަ ޑޯޒް ނުޖަހައި ދޫކޮށްލާފައިވާ ކަމަށް އެމެރިކާގެ ސެންޓަރ ފޯ ޑިސީސް ކޮންޓްރޯލް އެންޑް ޕްރެވެންޝަން (ސީޑީސީ) އިން ބުނެފިއެވެ.\nސީޑީސީ އިން މިއަދު ބުނީ ފައިޒާ އާއި މޮޑާނާގެ ވެކްސިންގެ ފުރަތަމަ ޑޯޒް ޖެހި މީހުންގެ ތެރެއިން %8 މީހުން ދެވަނަ ޑޯޒް ޖަހަން އޮތް މުއްދަތުގައި ދެވަނަ ޑޯޒް ޖަހާފައި ނުވާކަމަށެވެ. އެހެންކަމުން އެމެރިކާ އިން ފުރަތަމަ ޑޯޒް ޖެހި މީހުންގެ ތެރެއިން ދެވަނަ ޑޯޒް ޖަހަން ޖެހޭ މުއްދަތުގައި ފަސް މިލިއަން މީހުން ވަނީ ދެވަނަ ޑޯޒް ނުޖަހައި ކަމަށް ސީޑީސީގެ މައުލޫމާތުތަކުން ދައްކައެވެ.\nދެވަނަ ޑޯޒް ގިނަ އަދަދެއްގެ މީހުން ނުޖަހައި ތިބި ކަމަށް ތަފާސް ހިސާބުތަކުން ދައްކާފައި ވާއިރު އެމެރިކާގައި މިހާރު ވެކްސިންގެ ފުރަތަމަ ޑޯޒް ޖަހަން ވެސް ގިނަ މީހުންގެ ޝައުގުވެރިކަމެއް ނެތެވެ. އެމެރިކާގެ އާބާދީ 328.2 މިލިއަނަށް އަރާއިރު ވެކްސިންގެ ފުރަތަމަ ޑޯޒް ޖަހާފައި ވަނީ ގާތްގަނޑަކަށް %40 މީހުންނެވެ.\nމީޑިއާ ރިޕޯޓްތައް ބުނާ ގޮތުގައި މިހާރު ވެކްސިން ޖަހަން ނިކުންނަނީ ވެސް މަދު އަދަދެއްގެ މީހުންނެވެ. އެހެންވެ މިހާރު އެމެރިކާގެ ބައެއް ސަރަހައްދުގައި ހުރި ވެކްސިން ސެންޓަރުތައް ވެސް ވަނީ ބަންދު ކޮށްފައެވެ.\nއެމެރިކާގެ އޮފިޝަލުން ވިދާޅުވާ ގޮތުގައި ވެކްސިން ޖެހުމަށް އެމެރިކާ މީހުންގެ ޝައުގުވެރިކަން ކުޑަވަމުން ދިއުމަކީ އެމެރިކާގައި ކޮވިޑް ކޮންޓްރޯލް ކުރަން އޮތް ވަރަށް ބޮޑު ހުރަހެކެވެ. އެންމެ މަދުވެގެން ވެސް އާބާދީގެ %60 މީހުންނަށް ވެކްސިންގެ ދެޑޯޒް ފުރިހަމަ ކުރަން ޖެހޭނެ ކަމަށް އޮފިޝަލުން ވިދާޅުވެއެވެ. ނަމަވެސް މިހާރުގެ ތަފާސް ހިސާބުތަކަށް ބަލާއިރު އެމެރިކާގައި އެއަމާޒަށް ވާސިލް ވެވިދާނެ ކަމަކަށް ނުބެލެވެއެވެ.


Lewis Hamilton ge F1 car5aharuge Harry ah - The Press\nލުވީސް ހެމިލްޓަންގެ ފޯމިއުލާ ވަން ކާރު5އަހަރުގެ ހެރީއަށް!\nއައިޝާ ރީމާ 14 May 2019, 13:28\nކަށީގެ ކެންސަރުގެ އެންމެ ފަހު ސްޓޭޖުގައި ހުރި އުމުރުން5އަހަރުގެ ހެރީ އޭނާގެ ބައްޕައާއިއެކު/ފޮޓޯ: ޓުވިޓާ\nކެންސަރުގެ ސަބަބުން އިންތިހާއަށް ވޭންހުރި ދުވަސްތަކެއް ގުނަމުންދާ އުމުރުން އެންމެ5އަހަރުގެ ހެރީ ޝޯއަށް ހިތްވަރު ދިނުމުގެ ގޮތުން، މަޝްހޫރު ރޭސާ ލުވީސް ހެމިލްޓަންގެ ފޯމިއުލާ ވަން ކާރެއް އެކުއްޖާއަށް ރަމްޒީކޮށް ހަދިޔާކޮށްފިއެވެ.\nލުވީސް ހެމިލްޓަންވަނީ ދާދިފަހުން ބޭއްވި ސްޕެނިޝް ގްރޮންޑް ޕްރީގައި އޭނާއަށް ލިބުނު ކާމިޔާބީވެސް، ސަރީއަށް ނިސްބަތްވާ ހެރީއަށް ހަދިޔާއަށްކޮށްފައެވެ.\nހެރީއަކީ ވަރަށް މަދުން ނޫނީ ނުފެންނަ ޒާތުގެ ކަށީގެ ކެންސަރުގެ އެންމެ ފަހު ސްޓޭޖުގައި، އުމުރުގެ އެންމެ ފަހު ދުވަސްތައް ގުނަމުންދާ ކުއްޖެކެވެ.\nމާސިޑީޒްއިންވަނީ ލުވީސް ހެމިލްޓަންގެ ފޯމިއުލާ 1 ކާރުތަކުން ކާރެއް، ހެރީގެ ގޭ ދޮރުމަތީގައި ޕާކުކޮށްދީފައެވެ. އެ ކާރު ކައިރީގައި ހެރީ އޭނާގެ ބައްޕަގެ އުރުގައި އިންނާތީ ފެންނަ ފޮޓޯއެއް މިހާރު ވަނީ ސޯޝަލް މީޑިއާގެ ސަމާލުކަން ހޯދާފައެވެ. މި ކާރު ކައިރީގައި ފޮޓޯއެއް ނެގުމަށް ހެރީ ބޭރަށް ނިކުތް ވަގުތަކީ، ބަލި ހާލަތު ހުރި ގޮތުން ގެއިން ބޭރަށް ނުނިކުމެ3ހަފުތާއެއްހާ ދުވަސްވަންދެން ހުރުމަށްފަހު އޭނާ ބޭރަށްވެސް ނިކުތް ފުރަތަމަ ފަހަރެވެ.\nލުވީސް ހެމިލްޓަންވަނީ ބާސެލޯނާގައި އޭނާއަށް ލިބުނީ ޓްރޮފީގެ އިތުރުން ރޭސް ޖެހުމަށް އޭނާ ބޭނުންކުރި އަންގި ޖޯޑެއްވެސް ހެރީއަށް ހަދިޔާކޮށްފައެވެ.\nހެރީގެ ބައްޕަ ޖޭމްސް ޝޯ ބުނީ، ހެރީއަށްޓަކައި ލުވީސް ހެމިލްޓަން ރޭހެއް ކާމިޔާބުކޮށް، އެ ޝަރަފު އޭނާގެ ދަރިފުޅަށް ހަދިޔާކުރި ކުރުމަކީ ބަޔާންކޮށްދޭން ދަތި އިހުސާސްތަކެއް ކުރިވި ކަމެއް ކަމަށެވެ. މިއީ ދިރިއުޅުމުގައި އިންތިހާއަށް ހިތްދަތި ވަގުތެއް ކަމަށާ، ނަމަވެސް ލުވީސް ހެމިލްޓަންގެ އެއްބާރުލުމާއެކު އާއިލާއަށް ހިސާބެއްގެ ހިނިތުންވުމަކާ އުފަލެއް ލިބިފައިވާކަމަށްވެސް ހެރީގެ ބައްޕަ ވަނީ ބުނެފައެވެ.\nކާރު ދެކެ އިންތިހާއަށް ލޯބިވާ ހެރީވެސް ހުރީ މިފަދަ ގޮތަކަށެވެ. ލުވީސް ހެމިލްޓަން އެ ދައްކަނީ ހަމަ އެ ހެރީގެ ވާހަކަ ކަން ގަބޫލުކުރަންވެސް އެ މައުސޫމު ކުއްޖާ ހުރީ ދަތިވެފައެވެ. ޖޭމްސް ބުނީ، ހެރީގެ އެންމެ ގާތް އެކުވެރިޔަކީ ލުވީސް ހެމިލްޓަންކަމަށް ހެރީ މިހާރު ބުނަމުންދާކަމަށެވެ.\nޗާންދްރަޔާން2ހަނދުގެ އޯބިޓަށް ވަދެއްޖެ\nހޮންގްކޮންގް މުޒާހަރާ: ސޯޝަލްމީޑިއާ އެކައުންޓްތައް ހުއްޓުވައިފި\nބޭރަށް ހިންގުން ހުއްޓުވާނީ ކިހިނެއް؟\nވިންޑޯޒް އަޕްގްރޭޑްގައި މައްސަލަ އުޅޭ: މައިކްރޮސޮފްޓް


Anhenakah masak alhan bune dhinee reyreh!\nސްވޯން އެއް އަންހެނަކަށް ފޭސް މާސްކް އަޅަން ބުނެދޭ ވީޑީއޯއެއް ސޯޝަލް މީޑިއާގައި މިހާރު ވަރަށް ގިނަ ބަޔަކަށް ކަމުގޮސްގެން އެބައުޅެ އެވެ. ކޮރޯނާވައިރަހުގެ ވަބާ ފެށުމާއެކު ދުނިޔެއަށް އެންމެ އާންމުވީ އެއްޗަކީ ފޭސް މާސްކެވެ. އެގޮތުން އެމީހަކު ލާ އަންނައުނު ވެސް މިހާރު ހަމަވަނީ ފޭސް މާސްކް ވެސް އޮތިއްޔާ އެވެ.\nމި ވީޑިއޯ އިން ފެންނަނީ ފޭސް މާސްކް ތިރިކޮށް އަނގަޔާއި ނޭފަތް ހާމަކޮށްގެން ހުރި އަންހެނަކު ސްވޯން އިން ފެންގަނޑު ކައިރިއަށް އެސޮރު ކައިރިއަށް ތިރިވެލާތަނެވެ. އަންހެންމީހާ ފޭސް މާސްކް ނާޅާ އިނީމަ ސްވޯން ހިތްހަމަނުޖެހުނު ހެން ހީވާ ކަހަލަ ގޮތެއް އެސޮރު ހަދާލަ އެވެ. ކުއްލިއަކަށް ސްވޯން އަންހެންމީހާއާ ކައިރިއަށް ޖެހިލާފައި އެސޮރުގެ ތުންގަނޑުން އެ މީހާގެ މާސްކް މޫނުގައި އަޅުވަ އެވެ. އަންހެންމީހާ އަށް މާސްކް އަޅަންވީ ގޮތުގެ އިރުޝާދު އެ ސޮރު ދެނީ ހެން ހީވާ ކަހަލަ ގޮތަކަށެވެ.\nފްރާންސްގައި ހިނގި މި ހާދިސާގެ ވީޑީއޯ ޓުވިޓާގައި ޝެއާ ކޮށްފައިވަނީ ވެސް ފްރާންސް މީހެކެވެ. ވީޑިއޯގެ ކެޕްޝަންގައި އޭނާ ފްރެންޗް މަހުން ލިޔެފައިވަނީ "ތިބާ ކައިރީ އެ ބުނަނީ މާސްކް އަޅާށޭ އެވެ" މިހެންނެވެ.\nކުއްލިއަކަށް ސްވޯންގެ ތުންގަނޑުން އަންހެންމީހާގެ މާސްކް އެޅުވުމުން އެ އަންހެންމީހާއަށް ކުއްލިއަކަށް ހައިރާންކަމާއި ޝޮކެއް ލިބިގެން ފަހަތަށް ޖެހޭތަން ވީޑީއޯގައި ފެނެ އެވެ.\nބުރާސްފަތި ދުވަހު މި ވީޑިއޯ ކްލިޕް ވައިރަލް ވުމާއެކު 25 މިލިއަން ވިއުޒް މި ވީޑީއޯއަށް ލިބިފައި ވެއެވެ. އަދި އެތައް ހާސް ބަޔަކު ވީޑިއޯ އަށް ލައިކް ދީ ކޮމެންޓް ކޮށްފައި ވެސް ވެއެވެ.\nވަރަށް ގިނަ މީހުންގެ ކޮމެންޓުގައި ބުނެފައިވަނީ މި ވީޑިއޯ އިން ހާމަވީ އިންސާނުންނަށް ވުރެ މިހާޜު ސްވޯން ވެސް މާ ވިސްނުންތޫނުކަން ކަމަށެވެ.\nދުނިޔޭގެ ސިއްހަތު ޖަމިއްޔާއިން ބުނެފައިވާ ގޮތުގައި ކޮރޯނާވައިރަހުގެ ވަބާގެ އަސަރު އެންމެ ބޮޑަށް ކޮށްފައިވާ އެއް ގައުމަކީ ފްރާންސެވެ. މިހާރުވެސް ކޮންމެ ދުވަހަކު އެ ގައުމުގެ 10،000 މީހުންނަށް އެވްރެޖްކޮށް މި ބަލި ޖެހެމުން ދެއެވެ.


މުހިންމު ދުޢާތައް | ޙެޔޮބަސް\nسول الله صّلى الله عليه وسّلم ޙަދީޘްފުޅު ކުރެއްވިއެވެ. “ތިޔަބައިމީހުން ހާ ގޮވައިލާ ހިނދު ގަޔާއި ޙިމާރު ގޮވައިލާ އަޑުއަހާ ހިނދު ފަހެ ﷲގެ ދަރުމަވަންތަކަމަށް އެދޭށެވެ. އެބަހީ މިފަދައިން ކިޔާށެވެ.\n” އޭ ހައްދަވައި ބޮޑުކުރެއްވި ރަސްކަލާކޮ! ހަމަކަށަވަރުން އިބަﷲގެ ދަރުމަވަންތަކަމަށް އިބަ ﷲގެ ޙަޟްރަތުން މިއަޅާ އެދެމެވެ.”\nއެހެނީ ހަމަކަށަވަރުން އެހާ މަލާއިކަތުން ދެކެފިއެވެ. އަދި ތިޔަބައިމީހުން ޙިމާރު ގޮވައިލާ އަޑުއަހާ ހިނދު ފަހެ ޝައިޠާނާގެ ކިބައިން ރައްކާތެރިކޮށްދެއްވުމަށް ﷲގެ ޙަޟްރަތުން އެދޭށެވެ. އެބަހީ މިފަދައިން ކިޔާށެވެ.\n“اعوذ بالله من الشيطان الرجيم”\n“ރަހްމަތުން ދުރުކުރެވިފައިވާ ޝައިތާނާގެ ކިބައިން ރައްކާތެރިކޮށްދެއްވުމަށް މިއަޅާ ﷲގެ ޙަޟްރަތުން އެދެމެވެ”\nއެހެނީ ހަމަކަށަވަރުން އެޙިމާރު ޝައިތާނާ ދެކެފިއެވެ.”\nPrevious articleނަމެއް ނޭނގިފައި\nNext articleރާއްޖޭގައި ވަރި ގިނަވާން މެދުވެރިވާ ސަބަބުތައް ( 4ވަނަ ބައި)


Raajje ah Italy ge bluepanaroma ge dhathuru thah fashany\nރާއްޖެއަށް އިޓަލީގެ ބްލޫޕަނޯރަމާގެ ދަތުރުތަށް ފަށަނީ\nރާއްޖެއަށް އިޓަލީ އެއާރލައިނެއް ކަމުގައިވާ ބްލޫޕަނޯރަމާގެ ދަތުރުތަށް މާދަމާ ފަށާނެ ކަމަށް މޯލްޑިވްސް އެއާރޕޯޓް ކޮންޕެނީ (އެމްއޭސީއެލް) އިން ބުނެފިއެވެ.\nއެމްއޭސީއެލް އިން ބްލޫޕަނޯރަމާގެ ދަތުރުތައް ފެށުމުގެ ގޮތުން މާދަމާ ހެނދުނު ވެލާނާ އިންޓާޝޭނަލް އެއާރޕޯޓްގައި ޚާއްސް ރަސްމިއްޔާތެއް ބޭއްވުމަށް ވަނީ ތައްޔާރުވެފައެވެ. ނަމަވެސް އެ އެއާރލައިން އާ ބެހޭގޮތުން މިކުންފުނިން އަދި އިތުރު މައުލޫމާތެއް ނުދެއެވެ.\nއިޓަލީގެ ބްލޫޕަނޯރަމާ ގެ ފްލައިޓްތަށް ރާއްޖެ އަންނަ މީ ފުރަތަމަ ފަހަރެވެ. މި ފްލައިޓަކީ އިޓަލީގެ ފިއުމިޗީނޯގައި ހެޑްކުއާރޓާސް ހުންނަ ޔޫރަޕުގެ އެތެރޭގައި ދަތުރުކުރާ ލޯކޮސްޓް ފްލައިޓެކެވެ.\nއިޓަލީ ވިލާތުން މިހާރުވެސް ރާއްޖެ އަށް ދެ އެއާލައިންއަކުން ދަނީ ދަތުރު ކުރަމުނެވެ.


Shareef eve. Dhulaa galamuge minivan kamakee dhogu buhuthaanu...\nރިޕޯޓު - ރާއްޖެޓީވީ\nޝަރީފެވެ. ދުލާއި ޤަލަމުގެ މިނިވަންކަމަކީ ދޮގު ބުހުތާނު ވާހަކަ ފެތުރުމެއްނޫނެވެ.\nރާއްޖެޓީވީ ރޯކޮށްލުމުން ލިބުނު ގެއްލުން 11.65 މިލިއަން ރުފިޔާއަށް އަރާ\nއޭރު އިދިކޮޅުގެ އަޑު އިވެންޖެހޭތީ ރާއްޖެޓީވީ ބަންދުނުކުރި ކަމަށް ވިދާޅުވި\nނޫސްވެރިންނަށް މިނިވަންކަން ދިނުމަށް ވަނީ ގޮވާލާފައި\nކ. މާލެ 20 މާރޗް 2020 | ހުކުރު 15:13 13,678\nކުރީގެ ޑިފެންސް މިނިސްޓަރ އާދަމް ޝަރީފް އުމަރު - ވީނިއުސް\nރާއްޖެއިން ކޮވިޑް-19 ފެނުމާއެކު ދިވެހި ސަރުކާރުން މިދަނީ ދިވެހި މި ދިދަދަށުގައި ނޭވާލާ ކޮންމެ ފަރުދެއްގެ ސަލާމަތާއި ރައްކާތެރިކަމަށް އެތަކެއް ފިޔަވަޅުތަކެއް އަޅަމުންނެވެ. އަދި ސަރުކާރުން ދަނީ ކޮންމެދުވަހަކު މުޅިރާއްޖޭގެ ރައްޔިތުންނަށް ފެންނާނެހެން ދެއިރު ދެދަޅަޔައް ނޫސްވެރިންގެ ބައްދަލުވުންތައް ބާއްވައި ރައްޔިތުންގެ ސުވާލުތަކަށް ޖަވާބުދެމުންނެވެ. ނަމަވެސް ހިތާމައަކީ މިނިވަން ނޫސްވެރިކަމުގެ ހެނދުން ތުރުކުރައްވައިގެން ތިއްބަވާ ބޭފުޅުން މި ހައްސާސް ދަނޑިވަޅުގައިވެސް ރާއްޖޭގެ ރައްޔިތުން ބިރުވެރިކަމަކައް ވައްޓާލައި ދޮގުބުހުތާނު ވާހަކަތައް ފަރުރަމުންދާކަމެވެ.\nމިހާރު މަނީ ލޯންޑަރިންގެ ދަޢުވާ އެއް ސާބިތުވެ5އަހަރުގެ ޖަލުހުކުމެށް ތަންފީޒު ކުރައްވަމުން ގެންދަވާ ކުރީގެ ރައީސް ޢަބްދުﷲ ޔާމީންގެ ދައުރުގައި ދިރިއުޅުއްވި ގެކޮޅު ގ.ދޫވެހީގައި ކުރިން ހިންގި ޗެނަލަކުން މިދަނީ ދިވެހިންގެ ހިތްތަކަށް ބިރުވެރިކަން ވައްދަމުންނެވެ. ޓީވީ ޕޮރަގްރާމެއްގެ ނަމުގައި "ދުފާރަތްކޮއްގެން" ކޮންމެދުވަހަކު މިދަނީ އެތަކެއް ދޮގުތަކެއްހަދާ މީސްތަކުންގެ މެދުގައި ބިރުވެރިކަން ފަތުރަމުންނެވެ. އަދި އެ މަސައްކަތްތައް ހުއްޓާލުމަށް އެދި ކަމާބެހޭ ފަރާތްތަކުން ތަކުރާރުކޮށް ނަސޭހަތްތެރިވި މަންޒަރުވެސް ފެނިގެން ދިޔައެވެ. ނަމަވެސް ތަކުރާރުކޮށް ދިވެހި ރައްޔިތުންގެ ހިތްތަކުގައި ބިރުވެރިކަން އުފައްދައި ސައްޙަ ނޫން މައުލޫމާތު ފަތުރާތީ އެންމެ ފަހުން އެ ޗެނަލުން ދެއްކި ޕްރޮގްރާމް މިވަނީ ކޮވިޑް-19 އާ ގުޅިގެން ނެރިފައިވާ ސިއްހީ ކުއްލި ޙާލަތު އުވާލަންދެން ހުއްޓާލަން އަންގާފައެވެ.\nކުރީގެ ރައީސް ޢަބްދުﷲ ޔާމީންގެ ފަސްއަހަރު ފެނިގެންދިޔައީ ހައްގުބަސް ބުނާ ކޮންމެފަރާތެއްގެ ފަހަތުންދުވެ ބިމަށް ތިރިކުރާ މަންޒަރެވެ. ނޫސްވެރިން އެވެރިން ލިޔާ ލިޔުމެއް ހިތްޕުޅާނުވާނަމަ އެމީހަކު ހިފާހައްޔަރު ކުރަމުން ދިޔަ މަންޒަރެވެ. އެދުވަހު ޢަބްދުﷲ ޔާމީން ހުރިހާ ބާރުތަކެއް މުށުތެރެޔައް ލައްވައިގެން ހިންގަމުންދިޔަ ޤާނޫނާ ހިލާފު އަމަލުތަކަށް ސަރުކާރުގަ ތިއްބެވި ބޭފުޅުން ގެންދެވީ އަތްތިލަބަޑި ޖައްސަވަމުންނެވެ. އެދުވަހު ނޫސްވެރިން ތިބި ބިރުވެރިކަމުން އަމާން ބަނދަރަކަށް ގެނެސްދިނީ މިއަދުގެ ސަރުކާރެވެ. މިއަދު މިކަން އިދިކޮޅު ބޭފުޅުން ހަނދުމަފުޅު ނެތުނީހެން ހީވެއްޖެއެވެ.\nޢަބްދުﷲ ޔާމީންގެ ސަރުކާރުގަ މަޖިލިސް މެންބަރުންނާ ދެކޮޅަށް "މާރާމާރީ" ހިންގުމަށް ހިތްވަރުދޭ ބީދައިން ރާއްޖޭގެ ދިފާއީބާރު (އެމްއެންޑީއެފް) ގެ ބޭފުޅުންނަށް އަމުރުކުރެއްވި ކުރީގެ ޑިފެންސް މިނިސްޓަރު އާދަމް ޝަރީފް އުމަރު ކުރެއްވި ޓުވީޓް ފެނިފައި އަންތަރީސް ވެއްޖެއެވެ. ރައްޔިތުންގެ ހިތްތަކުގައި ބިރުވެރިކަން އުފައްދައި ސަރުކާރާމެދު ނަފްރަތު އުފައްދަމުން ގެންދިޔަ ކޮންޓެންޓެއް މަޑުޖައްސާލަން އެންގުމާއެކު ޝަރީފް ކުރެއްވި ޓްވީޓުގައި ވިދާޅުވީ، ގ.ދޫވެހިގޭގައި ކުރިން ހިންގަމުން ދިޔަ ޗެނަލްއިން މިއަދު ކުރަމުން އެދަނީ ރާއްޖޭގެ އެންމެގިނަ ބަޔަކު ބަލަމުންދާ ރާއްޖެޓީވީ ކުރަމުންއައި މަސައްކަތް ކަމަށެވެ. އަދި އޭރު އިދިކޮޅުގެ އަޑު އިވެންޖެހޭތީ ބަންދުނުކުރި ވާހަކައެވެ. އަދި މިހާރުވެސް ޒިންމާދާރު ނޫސްވެރިކަމަށް ހިތްވަރުދޭންޖެހޭނެ ވާހަކައެވެ.\nޝަރީފެވެ. މަނިކުފާނުގެ ކުރިމަތީގައި ނޫސްވެރިންނަށް ކޮށްފައިވާ އަނިޔާތައް މަތިން މިހާރު ހަނދުމަފުޅު ނެތުނީތޯއެވެ؟ އެދުވަހު ތިބޭފުޅާވެސް ހުންނެވީ ޖާހަތާ މާލައްޓަކައި ވީކަންކަން ނުފެންނަކަމަށް ހައްދަވައިގެންނެވެ. މިއަދު ނޫސްވެރިކަމަށް ހިތްވަރުދިނުމަށް ގޮވާލާއިރު، ލަދުގެ ކަންފުޅެއްވެސް ހަމަނެތީތޯއެވެ؟\nއެދުވަހު ރާއްޖެޓީވީ ވަނީ އެތަކެއް ފަހަރުމަތިން އެތައް މިލިޔަނަކުން ޖޫރިމަނާ ކޮށްފައެވެ. ނުވިތާކަށް ރާއްޖެޓީވީގެ މުވައްޒަފުންނަށް ނުހައްގުން އެތަކެއް އަދަބުތަކެއްދީ ޖަލަށް ލާފައިވެއެވެ. ރާއްޖެޓީވީގެ މުވައްޒަފުންނަށް މަރުގެ ޙަމަލާތައްވެސް އެތައް ފަހަރަކު ދީފައިވެއެވެ. އެ ދުވަހު ތިބޭފުޅާ ހުންނެވީ ޤައުމީ ދިފާއީ ބާރުގެ ވެރިއެއްގެ ގޮތުގައެވެ. ހުރިހާ ރައްޔިތުންގެ ސަލާމަތާއި ރައްކާތެރިކަން ބެލެހެއްޓުމުގެ ޒިންމާ ބޮލުގައި އަޅުވައިގެންނެވެ. އެ ދުވަހު މިނިވަން ނޫސްވެރިކަމަށް ގޮވާލާ އަޑުއުފުލާފައި ނުވަނީ ކީއްވެތޯއެވެ؟\nއޭގެ އިތުރުން، މަނިކުފާނުގެ ވަޒީރުކަމުގައި ކުއްލި ނުރައްކަލުގެ ޙާލަތުގެ ތެރެއިން ރާއްޖެޓީވީ ބަންދުކުރަން ސިޓީ ފޮނުއްވެވި ދުވަސްވެސް މާޒީގެ ތެރެއިން ވަނީ ފެނިފައެވެ. އެ ސިޓީގެ ސަބަބުން ރާއްޖެޓީވީގެ އާންމު ޕްރޮގްރާމްތައް މެދުކަނޑާލަން މަޖުބޫރުވިއިރު، އެ ދުވަހު މަނިކުފާނު ތިބީދައިން އަޑުއުފުއްލާފައިނުވަނީ ކީއްވެތޯއެވެ؟ އޭރު ޕްރޮގްރާމްތައް މެދުކަނޑާލަން ޖެހުމުން ރާއްޖެޓީވީއަށް ލިބުނު ގެއްލުންތަކުގެ ވާހަކަ އަލުން ބަލުން ކިޔާކަށް ނެތީމެވެ.\nއެވަރުންވެސް ރާއްޖެޓީވީގެ ހީވާގި ބިރުކުޑަ ފަހުލަވާނުން އެންމެ ފިޔަވަޅެއްވެސް ފަހަތަށް ނުޖެހުމުން އެންމެ ފަހުން ބަޔަކު ރާއްޖެޓީވީ ރޯކޮށްލައި މުޅި ތަން އަންދައި ހުލި ކޮށްލީއެވެ. ދިވެހި ރައްޔިތުންނަށް އެ މަންޒަރު ވަނީ ގާތުން ފެނިފައެވެ. އެ ނިރުބަވެރި ޙަމަލާ އާ ގުޅިގެން ތައްޔާރު ކުރި އޮޑިޓް ރިޕޯޓުން ދައްކާ ގޮތުގައި އިމާރާތަށް އެއްމިލިއަން ތިންލައްކަ ސަތާރަހާސް ހަތަރު ސަތޭކަ ތިރީސް ރުފިޔާގެ ގެއްލުން ލިބުނެވެ. ތަކެއްޗާއި ސާމަނަށް ދިހަ މިލިއަން ތިންލައްކަ ތިރީސް ނުވަ ހާސް ހަތަރު ސަތޭކަ ތިން ރުފިޔާގެ ގެއްލުން ލިބިފައިވެއެވެ. އެހެންކަމުން ރާއްޖެ ޓީވީއަށް ލިބުނު ގެއްލުމުގެ ޖުމުލަ ޢަދަދު 11.65 މިލިއަން ރުފިޔާއަށް އަރައެވެ.\nއެދުވަހު ތިބޭފުޅުންގެ ސަރުކާރު އޮންނެވީ މި ހިންގި ހުރިހާ ޖަރީމާއެއް ނުފެންނަކަމަށް ހައްދަވައިގެންނެވެ. ކުރިހާ ޝަކުވާއަކަށް ބީރުކަންފަތެއް ދީގެންނެވެ.\nޝަރީފް ދަންނަވަންތޯއެވެ. ރާއްޖެޓީވީއަށް ކުރިމަތިވި ގެއްލުމާއި ފުރައްސާރައާ ތިޔަ އެއްހަމަ ކުރައްވަނީ ކޮން ގޮތަކުން ބަލާފައިތޯއެވެ؟ ރާއްޖެޓީވީއަކީ ތެދުހަގީގަތް ގެނެސްދިނުމުގައި އަދި ދިވެހި ރާއްޖެއަށް ދިމާވާ ކޮންމެ އުފަލަކާ ހިތާމައެއްގައި އެއިރެއްގައި އޮންނަ ސަރުކާރަކަށް ފާރަވެރިވާ ޒިންމާދާރު މަސައްކައްތަކެއްކުރާ ޗެނަލްއެކެވެ. ދިވެހި ރައްޔިތުންގެ މެދުގައި އިތުބާރު ލިބިފައިވާ ދިވެހިންގެ ޗެނަލެކެވެ.


ޒައިނާ - 01 - DhiDaily\nޝައްވާލު މަހުގެ 30 ވަނަ ދުވަހެވެ. އިރުއޮއްސެމުން ދިޔަ އިރު އާބިދާ އިނީ ބ.ތުޅާދޫ އަތިމަތީގައި ހުރި ޖޯލިފަތީގައި އިށީނދެލައިގެންނެވެ. ޖެހޭ މަޑުމަޑު ވައިރޯޅިން އުފާލިބިގަތުމަށްޓަކައި ރަށުގެ އެކިއެކި އުމުރުފުރައިގެ އަންހެނުންނާއި ފިރިހެނުން އަރިތިމަތީގައި ހުރި އެކިއެކި ހޮޅުއަށިތަކުގައާއި، އަދި ޖޯލިތަކުގައި އިށީނދެލައިގެން ތިއްބެވެ. ކުޑަކުދިންތައް ރާޅުބީއްސާލާ ހިސާބުގައި ދުވުމާއި ސަކަރާތުގައި އުޅެމުންދެއެވެ. އާބިދާގެ ލޯ އަމާޒުވެފައި ހުރީ ފަޅުތެރެއަށް ވަދެގެން އައި ދޯންޏާއިދިމާއަށެވެ. އާބިދާގެ އަންހެން ދަރިފުޅު ޒައިނާ މާލޭގައި ކިޔަވަން ހުރުމަށް ފަހު އެދޯނިން އެނބުރި ރަށަށް އަންނަނީއެވެ. ޗުއްޓީއަކަށެވެ.\nއާބިދާއާއި ނަޒީފުގެ ކައިވެންޏަށް މިވީ 20 އަހަރުތެރޭގައި2ކުދިން ލިބިފައިވެއެވެ. އެއީ ޒައިނާ އާއި ޒައިދެވެ. ޒައިނާގެ ޢުމުރުން މިއީ 18 އަހަރެވެ. ޒައިދުގެ އުމުރުން 16 އަހަރެވެ. އާބިދާ އަކީ ރަށުގެ ވަރަށް ފަޤީރު ޢާއިލާއަކަށް ނިސްބަތްވާ މީހަކަށް ވާތީ ނަޒީފު އާބިދާއާއި ކައިވެނި ކުރީ މައިންބަފައިންގެ ނުރުހުމުގައެވެ. ކައިވެންޏަށް ފަހު ނަޒީފަށް ޖެހުނީ ގެއިން ނުކުންނާށެވެ. ނާޒީފާއި އާބިދާ ދިރިއުޅެމުން ގެންދިޔައީ ވަރަށް ނިކަމެތި ހާލުގައެވެ. މި ދެމަފިރިންނަކީ ވެސް މާބޮޑު ތަޢުލީމެއް ލިބިފައިވާ ބަޔަކަށްނުނވާތީ، ނަޒީފު ގަސްދު ކުރީ އާންމުދަނީ ހޯދުމަށް މަހަށްދިއުމަށެވެ. އަދި ޢާބިދާ ވަލުން ދަރުކޮށުމާއި، ފަންގިވިޔުމާއި، ރޯނުވެށުން ފަދަ މަސައްކަތްތައް ކުރަމުން ގެންދިޔައެވެ. ކައިވެންޏަށް2އަހަރުވީ އިރު ޒައިނާ ލިބިއްޖެއެވެ. އޭގެ ދެ ތިން އަހަރު ފަހުން ޒައިދު ލިބިއްޖެއެވެ. ކޮންމެ ދުވަހަކު ވެސް ދެ މަފިރިން ލޯބޯ ފިއްސައިގެން ލިބޭ ލާރިކޮޅުން ދެ ކުދިންނަށް ބޭނުންވާ ކަންކަން ހަމަހަމައަށް ކޮށްދެވޭތޯ ވަރަށް މަސައްކަތް ކުރިއެވެ. ނަމަވެސް އެކުދިންނަށް ބޭނުންވާ ކަންކަން އެންމެ ފުރިހައަކަށް ކޮށެއް ނުދެވެއެވެ. އެ ދުވަސްކޮޅު ނަޒީފުގެ ރައްޓެއްސެއް ކަމުގައިވާ އަޒުހަރު އެރަށަށް އައީ ގޮއިދޫއަށް ދިޔަ މަގުމަތީގައި ނަޒީފާ ބައްދަލުކޮށްލުމަށެވެ. ނަޒީފާ ބައްދަލު ކޮށްލުމަށްޓަކައި އަޒުހަރު އެރަށުގައި މަޑުކޮށްލި މަދުވަގުތު ކޮޅުގައި ވެސް ނަޒީފުމެންގެ ނިކަމެތި ހާލު ފެނި ނަޒީފަށް އެހީތެރިވުމަށް ގަސްދުކޮށް ކިޔަވައިދިނުމަށްޓަކައި ޒައިނާ މާލެ ގެންދަން އެދުނެވެ. އަޒުހަރުގެ ދެމަފިރިންނަށް އޭރު ދަރިޔަކު ލިބިފައި ނެތުމާއެކު އަޒުހަރު ބޭނުންވީ ޒައިނާ މާލެ ގެންގޮސް އެމީހުންގެ ދަރިޔަކު ފަދައިން ކިޔަވައިދީގެން ގެންގުޅުމަށެވެ. ނަޒީފާއާއި އާބިދާ އެކަމާ އެއްބަސްވީ ހިތުން ރުހުމުންނެވެ. ދަރިފުޅަށް ރަނގަޅު މުސްތަޤްބަލެއް ހޯދައިދިނުމަށްޓަކައެވެ. އަޒުހަރު އެދަތުރު ދިޔައީ ޒައިނާ ގޮވައިގެންނެވެ. އޭރު ޒައިނާގެ ޢުމުރުން އެންމެ7އަހަރެވެ. މިއަދު ޒައިނާ ރަށަށް އެއަންނަނީ ގާތްގަޑަކަށް 11 އަހަރު ފަހުންނެވެ. ޒައިނާ ބޭނުންވީ މަންމައާއި ބައްޕަ އާއި އަދި ކޮއްކޮ އާއެކު މި އަހަރުގެ މިރޯދަމަސް ރަށުގައި ހޭދަކޮށްލުމަށެވެ.\nދޯނިން އައި މީހުންތައް ފައިބަމުން ދިޔައެވެ. އާބިދާ ތެދުވެގެން އެދިމާއަށް ހިނގައިގަތެވެ. ދޯންޏާއި ވަރަށް ކައިރިއަށް ދެވުނުތަނާ ޒައިނާ ދޯނިން ފުންމައިލައިގެން އައިސް އާބިދާ ގައިގައި އޮޅުލައިގަތެވެ. ނޫކުލައިގެ ޖިންސަކާއި ރަތްކުލައިގެ ކުރު ޓޮޕެއް ލާފައި ހުރި ޒައިނާ ފެންނަނީ ވަރަށް ޒަމާނީ ކޮށެވެ. ޒައިނާގެ ބޮޑު ފަން އިސްތަށިގަނޑު މައްޗަށް ހުޅިއެއް ޖަހާލާފައިހުރި ފެންނަނީ ވަރަށް ރީއްޗެވެ.\n”ދަރިފުޅާ…… “ އާބިދާ ޒައިނާ ގަޔާދުރުކޮށްލަމުން ބުނެލިއެވެ.\n”ލައްބަ މަންމާ…. މަންމަ ކިހިނެތްތަ..؟ ކޮބައިތަ ބައްޕަ…؟ ކޮބައިތަ ކޮއްކޮ….؟ އެތައް ދުވަހަކަށް ފަހު މަންމަ ފެނުމުން ޒައިނާ އުފަލުން ގޮސް އަނެއްކާ ވެސް މަންމަ ގައިގާ ބައްދާލިއެވެ.\n”ދަރިފުޅާ… ބައްޕަވީ ދަރިފުޅު އަންނަންވާއިރަށް ރާކޮޅެއް ބާލަން ރުކަށްގޮސް… ދަރިފުޅު ކުޑައިރު ވެސް އިރުއޮއްސޭ އިރު ބާލާ ރާ މީރުވެގެން އުޅެމެއްނު… އެހެން ރުކަށްދިޔައީ… ”\n”ލައްބަ މަންމާ… ހާދަ މީރު އެއްޗެކޭ ތީ… މާލޭގައި ހުންނަނީ އައިސްކޮށް ގަޑުބަޑުކޮށްފަ ހުންނަ އެއްޗެހި… އަވަހަށް ހިނގާ ގެއަށްދާން… “ ޒައިނާ އޭނާގެ މަންމަގެ އަތުގަ ހިފާލުމަށް ފަހު ބުނެލިއެވެ.\n”ދަރިފުޅާ… އަދި ދަބަސްވެސް ނުބާލައެއްނު… މަޑުކޮށްބަލަ… ގެއަކަށްނު ހަމަ ދެވޭނީ… “ އާބިދާ ދަރިފުޅުގެ ބޮލުގައި ފިރުމާލަމުން ބުނެލިއެވެ.\n”އެބާލަނީ އަޅުގަނޑުގެ ދަބަސް….“ ދަބަސް ހިފައިގެން ހުރި މީހާއާއި ދިމާއަށް ހިނގައިގަންނަމުން ޒައިނާ ބުނެލިއެވެ.\nދަބަސް ހިފައިގެން އާބިދާއާއި ޒައިނާ ހިނގައިގަން އިރު އެތަނުގައި ތިބި އެންމެން ކަހަލަ ގޮތަށްތިބީ ޒައިނާއަށް ބަލަހައްޓައިގެންނެވެ. އަހަރުތަކަށް ފަހު ޒައިނާ ރަށަށް އައި އިރު އައިސްފައިވާ ބަދަލުތަކުގެ ސަބަބުންނެވެ. ބައެއް މީހުން ޒައިނާގެ ރީތިކަމަށް ތަޢުރީފު ކުރަމުން ދިޔަ އިރު އަނެއްބަޔަކު ޒައިނާ ޖިންސަކާއި ކުރު ޓީޝާޓެއް ލާފައި ބުރުގާ ނާޅާ ހުރުމުން އެކަމާ ހިތްހަމަނުޖެހިފައި ވެސް ތިއްބެވެ. ޒައިނާމެން ގެއަށް ދިޔަ އިރު ޒައިނާގެ ބައްޕަ ރާ ހިފައިގެން އައިސް ހުއްޓެވެ.\n”ދަރިފުޅާ… އަވަހަށް ހިނގާ… ދަރިފުޅަށް އެންމެ މީރު ރާ ބައްޕަ ހުންނާނީ ގެނެސްފަ… “ ނަޒީފު، ޒައިނާގެ އަތުގަ ހިފާލުމަށްފަހު ބުނެލިއެވެ.\n”ރާބަދި އެކީ ބޯލަން ބޭނުން.. ހާދަ ދުވަހެއް ވެއްޖެޔޭ ތިކަހަލަ ތާޒާ ރާކޮޅެއް ބޯލަން ނުލިބޭތާ… “ އެތެރެއަށް ވަންނަމުން ޒައިނާ ބުނެލިއެވެ.\n”ނޫނޭ… މާގިނައިން ބޯނެ ކަމެއް ނެތް… މިރޭ ހާރުކާންޖެހޭނެ.. ދަރިފުޅު ބަނޑުގައި ޖާގަ ބަހައްޓަން ޖެހޭނެ… ގޮސް ފެންވަރާލައިގެން އާދެބަލަ… މަންމަ އެބައޮތް ވާހަކައެއް ވެސް ދައްކާލަންވެފަ. “ އާބިދާ ޒައިނާ އާއި ދިމާއަށް ބަލާލަމުން ބުނެލިއެވެ.\n”މަންމާ… އަޅުގަނޑު ކޮން ކޮޓަރިއަކަށް ވަންނަންވީ… “ ޒައިނާ އައިސް އޭނާގެ މަންމަ ކައިރީގައި އިށީންނަމުން އަހާލިއެވެ.\n”ދަރިފުޅުމެން ދެބެންނަށް ދެ ކޮޓަރި ހަދާދީފަ ބައްޕަ މިހާރު އެހެރީ ….. ދަރިފުޅުގެ ކޮޓަރިއަކީ އެއީ… “ ކަނާތް ފަރާތުގައި ހުރި ކޮޓަރި ދައްކާލަމުން އާބިދާ ބުނެލިއެވެ.\n”ކޮން ވާހަކައެއްތަ މަންމަ ބުނަން ތިއުޅެނީ… ބުނެބަލަ… ދެން ފެންވަރަށް ވެސް ދެވޭނީ ތިވާހަކައެއް އަޑުއަހާފައި… “ އާބިދާގެ ކޮނޑުގައި ބޯއަޅާލަމުން ޒައިނާ ބުނެލިއެވެ.\n”ދަރިފުޅު އަޑުއަހާބަލަ… ދަރިފުޅު މިހާރު ތިހިރީ ބޮޑުވެފައި… ރޯދަމަސް މިފެށުނީ… ދަރިފުޅު ގަސްދެއް ނުކުރަންތަ ބުރުގާ އަޅާކަށް… ބާރަ، ތޭރަ، އަހަރުވާ އިރު މިރަށުގެ ކުދިން އެތިބެނީ ބުރުގާ އަޅާފައި.. އެދުރުދައިތަމެންގޭ ރާފިއަތުމެން ވެސް ބުނި މާލޭގަ އުޅޭ ގިނަކުދިން ވެސް މިހާރު ތިބެނީ ބުރުގާ އަޅާފައޭ… މަންމައަކަށް އެއްގޮތަކަށް ވެސް ހިތްހަމައަށް ނުޖެހޭ ދަރިފުޅު ތިކަހަލަ ބާރު ހަރުވާޅާއި، ތިކަހަލަ ކުރުކުރު ހެދުން ލާކަށް… މިކަމާ ދަރިފުޅު ވިސްނައެއް ނުލަންތަ… ؟“ ޒައިނާގެ ބުރަކަށީގައި ފިރުމާލަމުން އާބިދާ ބުނެލިއެވެ.\n”މަންމާ…. އަޅުގަނޑު ވެސް ވަރަށް ވިސްނާ ކަމެއް ތީ… މަންމަމެން ކައިރިއަށް އާދެވުނު ދުވަހަކުން ބުރުގާ އަޅަން ވިސްނާފަ އޮތީ… ވަރަށް އަވަހަށް އަޅާނަމޭ….“ ޒައިނާ ބުނެލިއެވެ.\n”ދަރިފުޅު އަތުގައި ތަންކޮޅެއް ދިގުކޮށް ފަހާފަ ހުރި އަތް ދިގު ހެދުން ހުންނާނެތަ…“ ޒައިނާ އާއި ދިމާއަށް ބަލާލަމުން އާބިދާ ސުވާލުކޮށްލިއެވެ.\n”ލައްބަ… މިހާރު ފަހާ ހެދުންތައް ހުންނާނީ އަތްދިގުކޮށް… “ ޒައިނާ އަނެއްކާ ވެސް މަންމަގެ ކޮނޑުގައި ބޯއަޅާލަމުން ބުނެލިއެވެ.\n”އެހެންވިއްޔާ މަންމައަށް ފެންނަނީ މާދަމާ ބުރުގާ އަޅަން.. މާދަމާއަކީ މުލަރޯދަ ދުވަސް… ކިހާ ރަނގަޅު ދުވަހެއް….“ އާބިދާ ބުނެލިއެވެ.\n”އެކަމަކު އަޅުގަނޑު އަތަކު އަދި ބުރުގާއެއް ނެތް ….. ދެން މާދަމާ ކިހިނެތް.. ؟ “ މަންމަ އާއި ދިމާއަށް ބަލާލަމުން ޒައިނާ ބުނެލިއެވެ.\n”ތިކަމާ ދަރިފުޅު ހާސްވާނެ ކަމެއްނެތް… މަންމަ ތިކަން ހަމަޖައްސާލާނަން… ދަރިފުޅު މާދަމާ ހެނދުނު ބުރުގާ އަޅަން ތައްޔާރުވޭ…. ދެން ދޭ ގައިދޮވެލައިގެން ނިކުމެ ނަމާދު ކޮށްލަން… “ އާބިދާ ހީލާފާ ބުނެލިއެވެ.\n”މަންމާ… މިހިރީ ހާދަބޮޑެތި މާޅޮސް ކެޔޮ ތަކެއް… ރިހަ ކައްކަންތަ… ؟“ ޒައިނާ ކޮޓަރިއާއި ދިމާއަށް ހިނގާގަތް ވަގުތު މޭޒުމަތީގައި އޮތް މާޅޮސްކެޔޮ އަރިއެއް ފެނިގެން މަންމައާއި ސުވާލުކުރިއެވެ.\n”އާން… ތިއީ ފަރީދާއްތަ މެންގޭން ފޮނުވި މާޅޮސްކެޔޮ އަރިއެއް…. މާދަމާ ކިރުކެޔު ކައްކާނީ… ދަރިފުޅުވާނެ މަންމައަށް އެހީވާން…. ”\n”އަޅުގަނޑަކަށް ނޭނގޭނެ ތިކަހަލަ އެއްޗެހި ކައްކާކަށް… “ ކެޔޮއަރި ނެގުމަށް ފަހު ބަލާލަމުން ޒައިނާ ބުނެލިއެވެ.\n”ދަރިފުޅު މިފަހަރު މާލެ ދާންވާނީ ހުރިހާ ކަމެއް ދަސްކޮށްގެން… މަންމަ ކައްކާ ހުރިހާ އެއްޗެއް ވެސް ކައްކަން ދަރިފުޅު ދަސްކުރަންވާނެ… ފަންގިވިޔުމާއި، ރޯނުވެށުން ވެސް ދަސްކުރަންވާނެ…. މާދަން ކިރުކެޔޮވެސް ކައްކަން ވާނީ ދަރިފުޅު… ކައްކަންޖެހޭގޮތް މަންމަ ކިޔައިދޭނަން… ދެންދޭ އަވަހަށް.. ތިހެން ނަމާދު ނުކޮށްހުއްޓަ ޢިޝާ ނަމާދަށް ގޮވާފާނެ… ދަރިފުޅުވާނެ ބަރާބަރަށް ހުރިހާ ނަމާދެއްކޮށް ޤުރުއާން ވެސް ކިޔަވަން… “ އާބިދާ ބުނެލިއެވެ.\nހާރުދަމަށް ކައްކަންޖެހޭ ހުރިހާ އެއްޗެއް ކެއްކުމަށް ފަހު އާބިދާ ފެންވަރާލައިގެން އައިސް އެދުގައި އޮށޯތެވެ. ގަޑިން އެކެއް ޖަހަނީއެވެ.\n”ކޮބާ.. ޒައިނާ ކައިރީގައި އެވާހަކަ ދައްކާލިންތަ… ؟ އާބިދާ އެދުގައި އޮށޯވެލުމާއެކު ނަޒީފު އަހާލިއެވެ.\n”އާނ… އެމަންޖެ އެކަމަށް އެއްބަސްވެއްޖެ. މާދަމާ ބުރުގާ އަޅާގޮތަށް… މިރޭ އީސާބޭ ފިހާރައަށް ގޮސް ދެ ބުރުގާ ގަނެގެން ގެނެސްދީފިން… “ އެނދުގައި ހަމަޖެހިލަމުން އާބިދާ ބުނެލިއެވެ.\n”މަށަށް އިނގޭ އޭރު ވެސް އަހަރުމެން ބުނެފިއްޔާ އެމަންޖެ އެކަމެއް ކުރާނެ ކަން… ހިނގާ ދެން ނިދަމާ.. 04:27 ގައި އިމްސާކް ވަގުތު ވާނެ.. 04:47 ގައި ފަތިސްނަމާދު ބަންގި ގޮވާނެ… އެހެންވީމަ 03:45 ހާއިރު ހާރުކާން ހޭލަންވާނެ… އަވަހަށް ނިދަމާއުޅޭ… ”\nގަޑިން 03:45 ގައި ގަޑިން ސޯނާވީ އަޑާއެކު އާބިދާއަށް ހޭލެވިއްޖެއެވެ. އާބިދާ ގަސްދުކުރީ ހާރަށް ފިހުނު މަސްކޮޅު ކުޑަކޮން ހޫނުކޮށްލުމަށް ފަހު ނަޒީފަށާއި، ކުދިންނަށް ހާރުކާން ގޮވުމަށެވެ. ފާހާނާއަށް ގޮސް މޫނު ދޮވެލައިގެން އާބިދާ ދިޔައީ ބަދިގެއަށެވެ. ބަދިގެއަށް ގޮސް މަސްކޮޅު ހޫނުކޮށްލުމަށް ފަހު ހުނިކޮޅެއް ގާނަން އިންދާ ޒައިނާ ބަދިގެއަށް ވަނެވެ.\n”ދަރިފުޅު ހާދަ ރަނގަޅޭ…. މަންމަ މިހިރީ ކިރުކޮޅު ފެލާލާފަ ދަރިފުޅުމެންނަށް ގޮވަން ދާންވެގެން… ކޮއްކޮ ކޮބައިތޯ ބަލައިލިންތަ… “ އާބިދާ އަހާލިއެވެ.\n”ކޮއްކޮ އަށް ގޮވާފަ މިއައީ.. ހޭލައިފި… ކޯއްޗެއް ހާރުކާން ހުރީ … “ ގޮނޑީގައި އިށީންނަމުން ޒައިނާ އަހާލިއެވެ.\n”ދޮންކެޔޮ، ކިރު، ހަކުރު، ފިހުނުމަސް…. ދަރިފުޅު ބޭނުމިއްޔާ ގަރުދިޔައާ ވެސް ކެވިދާނެ.. “ އާބިދާ ކިރުފެލަން ހުރެ ވާހަކަ ދެއްކިއެވެ.\nމިއީ ވަރަށް ފުރިހަމަ ރީތި ވާހަކައެއް. ރަމަޝާން މަހާއި ވަރަށް ގުޅޭ، ޖުމްލަކޮށް ބުނާނަމަ ހުރިހާ ކަންކަން ހިމަނާފައި އެބަހުރި… ވެއިޓިން ފޯރ ދަ އަޕްކަމިން……\nމޮޅު ލިޔުންތެރިއެއް ކަމަށް ފާހަގަ ކުރެވޭ، ވަރަށް ފުރިހަމަ\nރޯދަޔާ ގުޅޭ ވަރަށް ރީތި ވާހަކަ އެއް..


Pakistan Rail:2faharah faskuri kaiveni, aailee janaza akah | ThePress\nޕާކިސްތާން ރޭލު:2ފަހަރަށް ފަސްކުރި ކައިވެނި، އާއިލީ ޖަނާޒާއަކަށް\n09 June 2021, 08:17\nޖޫން 7، 2021 ވަނަ ދުވަހު ޕާކިސްތާންގައި ހިނގި ރޭލު އެކްސިޑެންޓް / ފޮޓޯ: ޑޯން\nމި މަހުގެ7ވަނަ ދުވަހު ޕާކިސްތާނުގެ ސިންދު ޕްރޮވިންސްގައި2ރޭލެއް ޖެހި އެކްސިޑެންޓްވެގެން ހިނގި ހިތާމަވެރި ހާދިސާއަކީ، އެތައް ބައެއްގެ ދިރިއުޅުން ބަނަކޮށްލި ހާދިސާއެކެވެ.\nމި ހާދިސާއާ ގުޅިގެން މިފަދަ ތަޖުރިބާއެއް ކުރަން ޖެހިފައިވާ އެކަކީ، ކޮރޯނާވައިރަސް ޑިޒީޒް (ކޮވިޑް-19)ގެ ބަލިމަޑުކަމުގެ ސަބަބުން2ފަހަރަށް ފަސް ކުރި ކައިވެނި ހަފުލާއަކަށް ދިޔަ އާއިލާ މެންބަރުތަކެއް މަރުވުމުގެ ހިތްދަތި ވޭން އުފުލަމުން އަންނަ މީހެކެވެ. ކައިވެނި ހަފުލާ އެންމެ ފަހުން ބަދަލު ކުރަން ޖެހުނީ، އާއިލީ ޖަނާޒާއަކަށް ކަމަށް އޭނާ ބުނެއެވެ.\nރޭލު އެކްސިޑެންޓްގައި މަރުވި މީހުންގެ އަދަދު މިހާރު ވަނީ 60 އަށް ވުރެ މައްޗަށް އަރާފައެވެ. ހާދިސާ ހިނގާފައިވަނީ، ކަރާޗީން ފުރައިގެން ދަތުރު ކުރަމުން ދިޔަ މިއްލަތު އެކްސްޕްރެސްގެ ރޭލު، ދަގަނޑުމަތިން ކަހާލައިގެން އެހެން ޓްރެކަކަށް އަރައިގެންނެވެ. މަގުން ކައްސާލި ރޭލުގައި ޖެހި، އެކްސިޑެންޓްވީ، ސިރް ސައީދު އެކްސްޕްރެސްގެ ރޭލެކެވެ. މި ރޭލު ދުއްވާފައި އައީ މިއްލަތު އެކްސްޕްރެސްގެ ރޭލާ އިދިކޮޅަށެވެ. އަދާ ޖެހުނުއިރުވެސް، މިއްލަތު އެކްސްޕްރެސްގެ ރޭލު، ދަގަނޑުމަތިން ކަހާލި ސަބަބެއް ސާފެއް ނުވެއެވެ.\nޖޫން 7، 2021 ވަނަ ދުވަހު ޕާކިސްތާންގައި ހިނގި ރޭލު އެކްސިޑެންޓްގެ ތެރެއިން / ފޮޓޯ: ބީބީސީ\nއެކްސިޑެންޓްވި ސަރަހައްދުން ރޭލުތަކުގެ ބައިތައް ނަގާ ސާފު ކުރުމަށް، އިންޖިނޭރުން ވަނީ އެއްދުވަހާއި ބައިގެ މުއްދަތެއް ހޭދަކޮށްފައެވެ.\nހާދިސާ ހިނގި ސަރަހައްދާއި ކައިރި ހިސާބެއްގައި މަގުތައް އަޅާފައި ނެތުމުގެ ސަބަބުން، ބައެއް މީހުން ހޮސްޕިޓަލުތަކަށް ގެން ގޮސްފައި ވަނީ ޓްރެކްޓަރުތަކުގައި ކަމަށް ހަބަރު ލިބެއެވެ. ބައެއް މީހުންނަށް ސީރިއަސް އަނިޔާތަކެއް ލިބިފައި ވާކަމާށް މައުލޫމާތު ލިބެއެވެ.\nކައިރި ހިސާބެއްގައި ދަނޑުބިމެއް ބަލަހައްޓަމުން ދިޔަ ޝޭރް މުހައްމަދަކީ، ހާދިސާ ހިނގި ވަގުތު، ދަނޑުތަކަށް ފެންދޭން ހުރި މީހެކެވެ.\n"ހާދިސާއަށް ފަހު މުޅިންވެސް އިވެމުން ދިޔައީ ރުއިމާއި ހަޅޭކުގެ އަޑު. އަނިޔާ ލިބި، ހަށިގަނޑުގައި ވޭން އަޅަމުން ދިޔަ މީހުންގެ އަޑު. އަވަށު މީހުންނާއެކު އަހަރަމެން އަވަސްވެގަތީ އެ ސަރަހައްދަށް ދާން. ފެނުނީ ބިރުވެރި މަންޒަރެއް. އަހަރަމެން ފެންވެސް ގެންގޮސްދިނުން. އަދި ކުޑަކުދިންތައް ނަގައިދިނިން. ރޭލު ތެރެއިން ނިކުންނަމުން ދިޔަ މީހުން ތިބީ ވަރަށް ހާލުގަ. އަހަރަމެން އެމީހުންނަށް ބޯފެން ފޯރުކޮށްދިނިން" ޝޭރު މުހައްމަދު ކިޔައިދިނެވެ.\nރޭލްވޭ އިންޖިނޭރެއްގެ ގޮތުގައި މަސައްކަތް ކުރަމުން އަންނަ ޖަހާން ޒީބު ބުނީ، މިއީ ފާއިތުވީ 10 އަހަރު ދުވަހުގެ ތެރޭގައިވެސް އޭނާ ދުށް، އެންމެ ގެއްލުން ބޮޑު ހާދިސާ ކަމަށެވެ.\nބޮޑުވަޒީރު އިމްރާން ހާން ވަނީ، ހޯމަ ދުވަހުގެ ހާދިސާއާ ގުޅިގެން ޓްވީޓް ކުރައްވާފައެވެ. މި ހާދިސާއާއެކު ސިހުން ގެނުވި ކަމަށް އިމްރާން ވަނީ ވިދާޅުވެފައެވެ. އަދި ހަދިސާގެ ފުރިހަމަ އިންކުއަރީއެއް ކުރިއަށް ގެންދަވާނެ ކަމަށް އިމްރާން ވަނީ ވައުދުވެވަޑައިގެންފައެވެ.\nޕާކިސްތާނުގެ ކަމާ ބެހޭ ފަރާތްތަކުން ބުނާ ގޮތުގައި އެ ގައުމުގައި ރޭލު އެކްސިޑެންޓް އާންމު ވެފައި ވަނީ، ރޭލު ދަގަނޑުތައް އެކަށީގެންވާ ގޮތެއްހައި ބެލެހެއްޓެމުން ނުދާތީއެވެ. މީގެ އިތުރުން ރޭލުތައް ބާވުމާއި، ސިގުނަލް މައްސަލަ ޖެހުން ފަދަ ސަބަބުތައް ހިމެނޭ ކަމަށްވެސް، ކަމާ ބެހޭ ފަރާތްތަކުން ބުނެއެވެ.\nފާއިތުވީ އަހަރުތަކަށް ބަލާއިރު، މިފަދަ ރޭލު އެކްސިޑެންޓްތަކަކީ ޕާކިސްތާނުގައި އާންމުކޮށް ހިނގާ ހާދިސާތަކެކެވެ. ޕާކިސްތާނުގެ މީޑިއާ ރިޕޯޓްތަކާ ހަވާލާދީ، ބީބީސީއިން ރިޕޯޓް ކޮށްފައި ވާ ގޮތުގައި، 2013 ވަނަ އަހަރާއި 2019 ވަނަ އަހަރާ ދެމެދު ހިނގި މިފަދަ އެކްސިޑެންޓްތަކުގައި 150 މީހެއްގެ ފުރާނަ ވަނީ ގެއްލިފައެވެ.\nރިޕޯޓް އިމްރާން ހާން ދުނިޔެ ޕާކިސްތާން


Dhagandeyaa akooge dhifaaugai FAM aa Clubthah nukumehje\nރާއްޖޭގެ ފުޓްބޯޅައިގެ ލެޖެންޑް އަލީ އަޝްފާގް (ދަގަނޑޭ) އާއި ގައުމީ ޓީމުގެ ކެޕްޓަން އަކްރަމް އަބްދުލް ގަނީ (އަކޫ) --\nރާއްޖޭގެ ފުޓްބޯޅައިގެ ލެޖެންޑް އަލީ އަޝްފާގް (ދަގަނޑޭ) އާއި ގައުމީ ޓީމުގެ ކެޕްޓަން އަކްރަމް އަބްދުލް ގަނީ (އަކޫ) ޓެރަރިސްޓުންންނާ "އެއްފަދަ" ކުރި މައްސަލަ އެފްއޭއެމްއިން ކުށްވެރިކޮށް އެ ކުޅުންތެރިންގެ ދިފާއުގައި ނުކުމެއްޖެ އެވެ.\nދަގަނޑޭއާއާ އަކޫ ޓެރަރިސްޓުންނާ އެއްފަދަ ކުރީ އެމްޑީޕީގެ މަޝްހޫރު އެކްޓިވިސްޓް ސޫޒަން އެވެ.\n" ޓީމް ބަލި ވެއްޖެއްޔާ ދަނޑު ވެސް ގޮއްވާލަފާނެ. ކާކު ސިޑިބަރީގައި އިންނަން ދާނީ" ދަގަނޑޭއާ އަކޫގެ ފޮޓޯއަކާއެކު ސޫޒަން ކުރި ޓުވީޓެއްގައި ބުނެފައި ވެއެވެ.\nފުޓްބޯޅަ ކުޅުންތެރިންނާ ދިމާކުރި ސޫޒަން ރައީސް ސޯލިހްއާއެކު--\nއެ ޓުވީޓް ކުށްވެރިކޮށް އެފްއޭމްއިން ނެރުނު ބަޔާނުގައި ބުނީ ރާއްޖޭގެ ފުޓްބޯޅަ ކުޅުން ތެރިންނަކީ އެއްވެސް ހަނގުރާމަވެރިން ޓެރަރިސްޓް ގްރޫޕަކާ ގުޅިފައިވާ ބައެއްކަން އެނގިފައި ނުވާ ކަމަށެވެ. އަދި އެފަދަ ވާހަކަތާ ގުޅިގެން އެ މީހުންނަށާއި އެ މީހުންގެ އާއިލާއަށް އިޔާދަނުކުރެވޭނެ ގެއްލުން ލިބި ފުޓްބޯޅައިގައި ރާއްޖެއިން ކުރިއަށް ދާން ހުރަސްތައް ކުރިމަތިވެދާނެ ކަަމަށެވެ.\nޓުވިޓާގައި ދެއްކި ވާހަކަތަކަކީ މުޖުތަމައުގައި ބިރުވެރިކަން އުފެދޭނެ ވާހަކަަތަކެއްކަން ފާހަގަކޮށް އެފްއޭއެމްއިން ބުނީ އެފަދަ ވާހަކަތައް ދައްކާ ފަރާތްތަކާމެދު ފިޔަވަޅު އަޅާނެ ކަަމަށެެވެ.\n"..ސޯޝަލް މީޑިއާގައި ދައްކާފައިވަނީ މިހާތަނަށް ފުޓްބޯޅައާ ގުޅިގެން ދެކެވިފައިވާ ވާހަކަތަކެއް ނޫނެވެ. މިހެންވެ މިއީ އާދައިގެ ކަމެއް ކަމަށް ނުބައްލަވައި ކަމާ ގުޅޭ އިދާރާތަކުން މިކަމުގެ ފުރިހަމަ ތަހުގީގެއް ކޯއްދެއްވުމަށް މި އެސޯސިއޭޝަން ގޮވާލަމެވެ" އެފްއޭއެމްގެ ބަޔާނުގައި ވެއެވެ.\nޓެރަސްޓުންނާއި ގުޅުވައި "ސޫޒަން" ދެއްކި ވާހަކަތަކަށް އެތަށް ބައެއްގެ ރުޅިއާ ނުރުހުން ވަނީ އަމާޒުވެފައެވެ. އޭގެ ތެރޭގައި އަކޫވެސް ހިމެނެ އެވެ. މިއީ ބަލަައިގެނެވޭނެ ކަމެއް ނޫން ކަަމަށާއި އަދި ސޫޒަންއަށް ފިޔަވަޅު އަޅަންވެސް އަކޫ ގޮވާލި އެވެ.\nޔޫތު މިނިސްޓަރު އަހުމަދު މަހުލޫފްވެސް ވަނީ ކުޅުންތެރިންގެ ދިފާއުގައި ނުކުމެވަޑައިގެންފަ އެވެ.\nއަދި ކްލަބުތަކުންވެސް ވަނީ އެ ދެ ކުޅުންތެރިންގެ ދިފާއުގައި ވާހަކަ ދައްކާފައެވެ. ބައެއް ކުލަބުތަކުން ވަނީ ދެ ކުޅުންތެރިންނާ ބެހޭ ގޮތުން ދެއްކި ހަގީގަތެއް ނެތް ވާހަކަތަކާއި ގުޅިގެން އެކަން ކުރި މީހާއަށް ފިޔަވަޅު އެޅުމަށްވެސް ގޮވާލާފައެވެ.\nފާޑުކިޔުންތައް މާބޮޑަށް ހޫނު ވުމުން ސޫޒަން ވަނީ އޭނާގެ ޓުވިޓާ "ލޮކް" ކޮށްފަ އެވެ.\nއެފްއޭއެމް ޓެރަރިޒަމް އަލީ އަޝްފާގު (ދަގަނޑޭ)


Gina gaumuthah bandah jeheyne kamuge inzaaru\nކޮވިޑް-19: ގިނަ ގައުމުތައް ބަނޑަށް ޖެހޭނެކަމުގެ އިންޒާރު\nހަމައެކަނި އދ. ފަދަ ޖަމިއްޔާތަކުން ދޭ ކާބޯތަކެތީގެ އެހީއަށް ބަރޯސާވާ އެތަކެއް މިލިއަން މީހުން ދުނިޔޭގެ އެކި ހިސާބުތަކުގައި ދިރިއުޅޭ. -- ރޮއިޓާސް\nކޮވިޑް-19 އާ ގުޅިގެން ގިނަ ގައުމުތަކެއް ލޮކްޑައުންކޮށް ބޯޑަރުތައް ބަންދު ކޮށްފައިވާއިރު، މިއިން ޒަމާނެއްގައި ނުފެންނަ ފަދަ ބަނޑުހައިހޫނު ކަމަކަށް ދުނިޔޭގެ ގިނަ ހިސާބުތަކެއް ވެއްޓިދާނެ ކަމަށް އދ. އިން ބުނެފި އެވެ.\nއދ. ގެ ކާބޯތަކެތީގެ ޖަމިއްޔާ ވޯލްޑް ފުޑް ޕްރޮގްރާމް (ޑަބްލިޔުއެފްޕީ) ގެ އިސްވެރިޔާ ޑޭވިޑް ބީސްލީ ވިދާޅުވީ، ބަނޑުހައިހޫނުކަމުގެ ބޮޑު ކާރިސާއަކުން ދުނިޔެ ސަލާމަތް ކުރުމަށް ވަރަށް އަވަސް ފިޔަވަޅުތަކެއް އަޅަންޖެހިފައިވާ ކަމަށެވެ.\nދާދި ފަހުން އާއްމު ކޮށްފައިވާ ރިޕޯޓެއްގައި ބުނެފައިވާ ގޮތުން، ދުނިޔޭގެ އެކި ހިސާބުތަކުގައި ބަނޑުހައިހޫނުކަމުގެ އަސަރު ކޮށްފައިވާ މީހުންގެ އަދަދު 130 މިލިއަނުން 250 މިލިއަނަށް ވުރެ މައްޗަށް ދިއުމުގެ ފުރުސަތު ބޮޑު ކަމަށެވެ.\nޑަބްލިޔުއެފްޕީ ބުނާ ގޮތުގައި، ބަނޑަށްޖެހުމުގެ އެންމެ ނުރައްކާ ބޮޑީ، ދާހިލީ ހަނގުރާމައާއި، އިގުތިސޯދު ވަޅުޖެހުމާއި އަދި މޫސުމީ ބަދަލުތަކުގެ އަސަރު އެންމެ ބޮޑަށް ކޮށްފައިވާ 10 ގައުމެއް ކަމަށެވެ.\nއޭގެ ތެރޭގައި، ޔަމަނު، ކޮންގޯ، އަފްގާނިސްތާނު، ވެނެޒުއޭލާ، އިތިއޯޕިއާ، ދެކުނު ސުދާނު، ސުދާނު، ސީރިއާ، ނައިޖީރިއާ އަދި ހައިޓީ ހިމެނެ އެވެ. އެގޮތުން، ދެކުނު ސޫދާނުގައި މިދިއަ އަހަރުވެސް އާބާދީގެ 61 ޕަސަންޓަށް ކާބޯތަކެތީގެ ދަތިކަމާ ކުރިމަތިވެފައިވާ ކަމަށެވެ.\nޑަބްލިޔުއެފްޕީއިން އިތުރަށް ބުނީ ކޮވިޑް-19ގެ ބަލާއާފާތުގެ ކުރިންވެސް އިރުމަތީ އެފްރިކާ އަދި ދެކުނު އޭޝިއާގެ ބައެއް ގައުމުތަކުގައި ކާބޯތަކެތީގެ ދަތިކަން ހުރި ކަމަށެވެ.\nކޮވިޑް-19އިން ދާދި ފަހުން ރަނގަޅުވި، ބީސްލީ ވީޑިއޯ ކޮންފަރަންސް މެދުވެރިކޮށް އދ.ގެ ސެކިޔުރިޓީ ކައުންސިލަށް ވިދާޅުވީ މުޅި ދުނިޔެ ވަރަށް ވިސްނުންތެރިކަމާއެކު ވަރަށް އަވަސް ފިޔަވަޅުތަކެއް އަޅަންޖެހޭ ކަމަށެވެ.\nއަދި ކޮވިޑް-19ގެ ބަލާއާފާތުގެ ސަބަބުން ދުނިޔެ ބަނޑަށްޖެހި އިންސާނީ ކާރިސާއެއް ކުރިމަތިވުން ހުއްޓުވަން މަސައްކަތްތަކެއް މިހާރުން މިހާރަށް ފަށަންޖެހޭ ކަމަށް އޭނާ އިތުރަށް ވިދާޅުވި އެވެ.


Zara Mosta Ah: Aslu Vaa Gothakee Ehen Bayaku Majaa Kuraa Than Balan Hajam Nuvanee - Vaguthu\nޒާރާ މޮސްޓާ އަށް: އަސްލު ވާގޮތަކީ އެހެން ބަޔަކު މަޖާ ކުރާތަން ބަލަން ހަޖަމް ނުވަނީ\nމިއުޒިކަކީ އިންސާނާގެ ސިކުނޑި ހަމަ ޖެހޭ ކަމެއް ނޫން ކަމަށާއި ޒުވާނުންގެ ހާސްކަން ފިލުވާލަން ބޭނުން ނަމަ ދާން ޖެހެނީ މިސްކިތަށް ކަމަށް ބުނެ ރައްޔިތުންގެ މަޖިލީހުގެ ނޮޅިވަރަމް ދާއިރާގެ މެންބަރު މުހައްމަދު ނަޝީދު އަބްދުﷲ (މޮސްޓާ) ދެއްކެވި ވާހަަކަތަަށް ލަވަކިޔުންތެރިޔާ ޒާރާ މުޖުތަބާގެ ފާޑު ކިޔައިފިއެވެ.\nމާލޭގައި މަޖާކޮށްލެވޭ މަރުކަޒުތައް ގާއިމް ކުރުމަށް ގޮވާލައި އެމްޑީޕީގެ ޗެއާޕާސަން އަދި ރައްޔިތުންގެ މަޖިލީހުގެ ހެންވޭރު ހުޅަނގު ދާއިރާގެ މެންބަރު ހަސަން ލަތީފް ހުށަހަޅުއްވާފައިވާ ގަރާރަށް ބަހުސް ކުރައްވަމުން، މޮސްޓާ ވަނީ އެ ގަރާރަކީ ގައުމު ހަލާކުކޮށް، ފަސާދު ކޮށްލުމަށް ހުށަހަޅާފައިވާ ގަރާރެއް ކަމަށާއި މާލޭގައި ހަދާފައިވާ ސަލްމާން މިސްކިތް ވެސް ހުޅުވުމަށް ހުއްދަ ދީފައި ނުވަނީ އެތަން މަޖާ ކުރާނެ ތަނަކަށް ބަދަލު ކުރުމަށް ކަމަށް ބެލެވޭ ކަމަށް ވިދާޅުވެފައެވެ.\nމި ގަރާރަކީ ޒުވާނުން މަގުފުރައްދައި ޒުވާނުން ހަލާކު ކޮށްލަންވެގެން ހުށަހަޅައިގެން އުޅޭ ގަރާރެއް ކަމަށް ސިފަކުރައްވާ އޭނާ ވިދާޅުވީ ޒުވާނުން ބޯ ހާސްވެއްޖެ ނަމަ މާލޭގައި މިސްކިތްތައް މަދު ނޫން ކަމަށާއި އެފަދަ ހާލަތެއްގައި މިސްކިތައް ދެވޭނެ ކަމަށެވެ.\nއޭނާ ވަނީ ލަވަޔާއި މިއުޒިކަކީ އިންސާނާގެ ސިކުނޑި ހަމަޖައްސާލާ އެއްޗެއް ނޫން ކަމަށާއި އެއްވެސް އިލްމުވެރިއެއް އަދި އެއްވެސް ފޮތެއްގައި ވެސް އެކަން އެގޮތަށް ބަޔާންކޮށްފައި ނުވާ ކަން ފާހަގަކުރައްވާފައެވެ. މީގެ އިތުރުން އެ ގަރާރަކީ ޒުވާނުން މަގުފުރައްދާ، ބޭކާރު ބައެއްގެ ގޮތުގައި ހަދައި ޒުވާނުން އަބަދުވެސް މަސްތީ ދުނިޔެއެއްގައި ބޭތިއްބުމަށް ހުށަހެޅި، އެމްޑީއެންގެ ގަރާރެއް ކަމަށް ވެސް އޭނާ ވިދާޅުވިއެވެ.\nމޮސްޓާގެ މި ވާހަކަތަކަށް ފަހު އޭނާ އަށް ބައެއް މީހުންގެ ތައުރީފު ލިބުނު އިރު ބައެއް މީހުންގެ ފާޑުކިޔުންވެސް އޭނާ އަށް ވަނީ އަމާޒުވެފަައެވެ. އެގޮތުން ލަވަކިޔުންތެރިޔާ ޒާރާ ވަނީ މޮސްޓާގެ އެ ވާހަކަތަށް ފާޑު ކިޔައިފައެވެ. އެގޮތުން އެހެން ބަޔަކު މަޖާ ކުރާތަން ބަލަން މޮސްޓާ އަށް ކެތް ނުވަނީ ކަމަށާއި، އަމިއްލަ ދިރިއުޅުމެއް ހޯދުމަށް މޮސްޓާ އަށް ޒާރާ ވަނީ ގޮވާލާފައެވެ.\nWho voted for this guy? Yuck https://t.co/lNn2b2egcq\n— Zara (@funkymaldivian) February 8, 2021\n"އައްޗީޑި މީނަ ހޮވީ ކާކު؟" ޒާރާގެ ޓްވިޓަރ އެކައުންޓުން ކުރި އެ ޓްވީޓްގައި ލިޔެފައިވެއެވެ.\nޒާރާ ވަނީ އެއީ ޚިޔާލު ފާޅުކުރުން ނޫން ކަމަށާ އެ މީހުންގެ އެހެން ބޭނުމެއް އޮތް ކަމަށް ބުނެފައެވެ. އަދި އަމިއްލަ ދިރިއުޅުމުގައި ފައްސި އެއްވެސް ކަމެއް ނުހިނގާތީ އެހެންމީހުންގެ ދިރިއުޅުން ނުހުއްޓުވޭނެ ކަމަށް ވެސް އޭނާ ވަނީ ބުނެފައެވެ.\nޒާރާ ދަނީ ޓްވިޓާ މެދުވެރިކޮށް މާލޭގައި މަޖާކޮށްލެވޭ މަރުކަޒުތައް ގާއިމް ކުރުމަށް ގޮވާލާ ގަރާރަށް އޭނާ ތާއީދު ކުރާކަން ހާމަވާ ފަދަ ލިޔުންތަކާއި ޚިޔާލުތައް ހިއްސާކުރަމުންނެވެ.\nމިއުޒިކާއި ދެކޮޅަށް ތެދުވުމުން ފާޑުކިޔުންތައް އަމާޒުވީ މޮސްޓާގެ ކެމްޕޭން ލަވައަށް!\nފެބުރުއަރީ 9, 2021 11:58\nތިޔައީހަމަ އެއްތެއްޔަކުން ބޮނޑިބަތްކާމީހުން ދެންއެލެކްސް ތިޔަކަމަށްފާޑުކީމަ އެހަތަރެސްކަން ހަމަވީ🙂😄😄😄😄\nފެބުރުއަރީ 9, 2021 12:02\nކޮން ޔަކް އެކޭ ކިޔާކަަށް...ތީި މާ ތާހިރު މީހެއް ވިއްޔާ.. ުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުު ޔަކް ކިޔަންވީ ކަަލޭމެން ކަހަލަ މީހުންނަށް...\nފެބުރުއަރީ 9, 2021 12:05\n.... ލަވަ ކިޔާ ޝައިތާނާގެ އަޅެއް ، ﷲ ގެ ދީނުގެ ދިފާއުގައި ވާހަކަ ދައްކާ މީހަކަށް އައްޗި އޭ ބުނީމަ އަންނަނީ ހަމަ ހިނި...ލޮލް\nފެބުރުއަރީ 9, 2021 18:35\nޢަފްގާނިސްތާނަށް ހިޖުރަ ކޮއްލާ\nފެބުރުއަރީ 9, 2021 21:27\nމިކަހަލަ މީހުން ޖަހާފަ ހުންނަ ކޮމެންޓުތައް އެމީހުން ޖަހާފަ ހުންނަ ނަންތަކެއްހާ ތާކުން ތާކުން ކުރެ ނުޖެހޭ!\nފެބުރުއަރީ 11, 2021 16:53\nނޫން ދެން ހަގީގަތް ބަޔާންކުރީމަ ރުޅި އާދެވެނީ ދޯ. މިތަން އަފްގާނިސްތާނަށް ހަދަން ބޭނުން ވާބަޔަކު އެބަ ތިބި\nފެބުރުއަރީ 9, 2021 12:13\nޢަސްލު ޒާރާ މެން އުޅެންވީ ޔޫރަޕްގަ. މިކަހަލަ އިސްލާމީ ގައުމެއްގަ އޮންނަ އުސޫލުތައް ޒާރާއަކަށް ކަމަކު ނުދާނެ. ޒާރާ އަށް ބޭނުމީ ގައްޑާކޮށް އުޅެވޭނެ ގޮތެއް.\nފެބުރުއަރީ 10, 2021 17:22\nއަމިއްލަ ގައުމުތައް ސުންނާފތިކޮށް އެގައުމުތަކުގާ ނޫޅެވިގެން ޔޫރަޕުގަ އުޅޭ މީހުން މިހާރުމަދެއްނޫނޭ ހައިވޭ މަތީ ކަރުބުރިކުރަމުން އެގެންދަނީ ޔޫރަޕަށް ދިޔަޔަކަސް ނެތޭ ސަލާމަތެއް\nފެބުރުއަރީ 10, 2021 22:17\nބިރުވެސް ގަނޭތަ...މަޖާކުރާމީހުން ބިރެއްނުގަނާނެޔޯލަ...\nފެބުރުއަރީ 11, 2021 16:54\nޜަނގަޅަށް ތިޔަ ބުނީ\nފެބުރުއަރީ 9, 2021 12:17\nހަރާން ކަމަކުން ހިތް ހަމައެއް ނުޖެހޭނެ ...އަހަރެމެން ހެއްދެވި ރައްބުﷲގެ މަތިން ހަނދުމަކުރުމުން ހިތްތަކަށް ހަމަޖެހުން ލިބެނީ.......ﷲގަންދީބުނަން ހަރާން އެއްޗަކުން ހިތްހަމަޖެހުމެއް ނުވޭ....ލަވަ ަކީ ހަރާން އެއްޗެއް...އިސްލާމުންނޯ އެކަމު ދީނުގެ އެއްވެސް އެއްޗެ އިންގެނީކީނޫން ﷲ އަށް ބިރުވެތި ވެބަލަ\nފެބުރުއަރީ 9, 2021 12:18\nްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްޒާރާ ކަލޭ އިންސްޓާގްރާމް ޕޭޖު ބެލިއަސް އެނގގޭ ކަލޭގެ ފެންވަރު. އޮރިޔާމުން ދަރިވެސް އޮރިޔާން ކޮއްގެން ފޮޓޯ ލައިފަ. ކަލެއަށް ހެޔޮވިސްނުން ދެއްވާަށި. ލަވަ ކިޔައިން މިއަދު ހިތްހަމަ ޖެހެޔޭ ކިޔަސް މާދަމާ ނަރަކައިން ހިތްހަމަ ޖެހުން ލިބޭނެބާ! ވިސްނާ އުހުތާ\nފެބުރުއަރީ 9, 2021 12:58\nއުހްތާ އޭ. އެއީ އަހަރުމެންގެ އުހްތެއްނޫން. އެއީ ޝައިތާނާގެ އުހްތެއް.\nފެބުރުއަރީ 11, 2021 16:55\nޔަގީންތަ؟. ތައުބާވީމަ ނިމުނީ އެއްނު\nފެބުރުއަރީ 9, 2021 12:20\nމާލޭ ޒުވާނުންވެސް އަދި އަތޮޅުތަކުގެ ޒުވާނުންވެސް ހާސްކަންފިލާ އުފަލުގަ ދިރިއުޅެން ބޭނުމިއްޔާ އެކުދިންނަށް ތަނަވަސް ބޯހިޔާވަހިކަން ދޭންވީ! ޒާރާމެން އަތުގަ ތަނަވަސް ތިންހަތަރު ގޯތިއޮވެފަ އާއިލީ ބޮޑުވިޔަފާރިން ލާރިލިބިފަ، ފޫކޮޅަށް ހޫނުވާދެން ނިދަން އޮވެވުނެއްކަމަކު އެއީކީނޫން މިގައުގެ މެ ޖޯރިޓީ ޒުވަނުންގެ ހާލަކީ؟!!\nފެބުރުއަރީ 9, 2021 12:21\nޒާރާ ބުނަން ތީ ކާކު ކަލެއަށް ހަލާކު ހުރި ޒާރާ\nފެބުރުއަރީ 9, 2021 12:27\nއަދިކިރިޔާ އެލެކްސްމެން ބޭނުންވާގޮތަށް ކަންތައްވާން ތިފެށީ. މިއީދުރާލާރާވައިގެން އެލެކްސްމެން ކުރަމުން ދާކަމެއް.މި ފަސްގަޑުގައި ބަނގުރާބޮއި ނަށާ ލަވަކިޔާހަދަން ނާސިގެތައް އެޅުމަށް ބިންސާފުކުރެވެން ތިފެށުނީ. ދެން ފެންނާނީ ތަނެއް ދޮރެއް ނުދަންނަ މީހުން ނިކުމެ ޢިލްމުވެރިންގެ އަގުވައްޓަމުންދާތަން. އެމީހުން ކިޔާއެއްޗެއް އެއްވެސްބަޔަކު ގަބޫލުނުކުރާނެ. އިޔާޒު މެން އިލްޔާސް އިމްރާން މެން ކިޔާއެއްޗެއް އަޑުއަހާނެބަޔަކު ނުވާނެ. ދެން ސަލަފުން އެއޗެއް ބުނާއިރަށް އެމީހުން ވާނީ ޓެރަރިސްޓުންނަށް. މިހާރު މިފެންނަމުންދަނީ ކޮޅުމަތިވިސްނާފިކުރު ކުރާބަޔަކުތިބިނަމަ ހޭއަރާށެވެ. އަލްޓެނޭޓިވް ނެރޭޓިވް، ދީނީމިނިވަންކަން، ﷲގެ ޙުކުމްތަކަށް ފާޅުގައެގޮންޖެހުން ، އެމްޑީއެން، އުތަމެ، އިސްލާމީމަރުކަޒަށް އޮރިޔާމުން އެރުން، ރާބޮއިގެން މިސްކިތަށް އަރާ މުސްލިމުންނާއި ޙަމަލާދިނުން. ބިރަކާނުލާމަޖާކުރުމަށް\nފެބުރުއަރީ 9, 2021 12:30\nދެން އެންމެ އަވަހަށް ލަވަކިޔުން ހުޢްޔާލާނީ މި މަންޖެ. إِنْ شَاءَ ٱللَّٰ\nފެބުރުއަރީ 9, 2021 20:16\nޒާރާޔަކަސް މަރުވާނެ ދެން ގޮސް ވަންނާނެތަނެއް މިހާރުނިއްމާނީ އަމިއްލަޔަށް އާހިރަތްދުވަސް އަންނާނެ\nފެބުރުއަރީ 9, 2021 12:33\nޤިޔަާަމަތްދުވަހުން ތިބޭ ޔަކް ކިޔަން\nފެބުރުއަރީ 9, 2021 12:35\nއެހެންމީހުނާ ދިމާޔަށް އައްޗިއޭ ބުނާއިރު ތިމާ މީހާ ހީވަނީ ކޮން އެއްޗެއްހެންތަ؟ މީހާ ފެނުމުންވެސް ލާދީނީ ގޮތްގަނޑު ހާމަވޭ މިކަހަލަ ޖާހިލުން ލާދީނީ ކަންކަމަށް ބާރުދޭނެ މީ އާކަމެއްނޫން މިމީހުން ސައިތާނާގެ ގޮވާލުންތަކަށް ގޮވާލެވޭ ކަންކަމަށް ތާއިދޫކުރާނެކަމީ ހައިރާންވާންޖެހޭކަމެއްނޫން\nފެބުރުއަރީ 11, 2021 09:52\nމީހާގެ ސިފައަށް ބަލާ ކަންކަން ނުނިންމާ..... ކިހިނެއް އިނގެނީ .....؟\nޔަކް އޭ ބުނީމާ ރައްދުވަނީ ޒާރާއަށް\nފެބުރުއަރީ 9, 2021 12:43\nފަކުރު ފެންނުވަރާ ގުރޫޕުގެ އަންހެނެއް. ޔަކް\nފެބުރުއަރީ 9, 2021 12:44\nކަނބުލޭގެ އަށް މާތްﷲ ހެޔޮވިސްނުން ދެއްވާ .. މަރުގެންދެމުގެ ކުރިން ތިޔަ އުޅުން ބަދަލުކޮށް ތެދުމަގު ދައްކަވާށި ..އާމީން ...\nމިފަހަރު މިރާއްޖެއިން މިއުޒިކް ފޮހެލަންވާނެ. ޓީވީއާ ރޭޑިޔޯއިންވެސް މިއުޒިކު ޒައްރެއްގެ މިންވަރުގެ އަޑުވެސް އިވިގެން ނުވާނެ. ޙުރިހާ އެންމެންވެސް މިއުޒިކްގެ އަޑުކަމައް ޝައްކުކުރެވޭ އެއްޗެއްގެ އަޑުއިވުނަސް ދެކަންފަތައް އިނގިލި މަހާލާ އެއަޑު ނުއިވޭ ގޮތް ހަދަންޖެހޭނެ. މިގައުމުން ގައުމީސަލާމް ވެސް ފޮހެލަންޖެހޭނެ. .\nފެބުރުއަރީ 9, 2021 12:48\nފާޑުކިޔަން މީ ދެން ކާކު؟؟؟ އަމިއްލަ ރާގޭ ކިޔައިގެން މިއުޒިކް އިންޑަސްޓްރީ ހަލާކުކޮށްފި.. މި ނޫން ބަޔަކު ލަވަ ކިޔައި މަޝްހޫރު ވެދާނެތީ ދެފަޔަށް ހިނިއަރައިގެން އުޅެނީ.. .. ދިވެހިން ނޫޅޭ ތިކަހަލަ ވާނުވާ ލަވަ ކިޔާ ބައެއްގެ އަޑު އަހާކަށް .. ލަވައެއް ކިޔަން އިނގޭނަމަ ތާހިރު.. ލަނޑަޔާ ވާނީ ލަނޑަޔާ . .\nފެބުރުއަރީ 9, 2021 12:50\nކޮން ޔަކް އެކޭ ކިޔާކަށް މާ އިނގިރޭސުވެގެން؟ މީހާ މިހާރުވެސް ޖަހަނީ ކަސްބީ ގަނޑެއް ވައްތަރު\nފެބުރުއަރީ 9, 2021 12:53\nއިނގޭ ޒާރާގެ ހިތައް ވަރަށް އަސަރު ކުރާނެކަން. އިނގޭ ޒާރާ އުޅެން ބޭނުންވަނީ ޔޫރަޕް ކުދިން އުޅޭހެން ހުސްގަޔާ އާސްމާނުގަކަން... އެކަމަކު މިތާގަ އެހެން އުޅެން ނުހަދާ.. އެތަން މިތަނުގަ ކުނަ މެހި ޖައްސާނީ.... ޔަކް ޔަކް ޔަކް!!!!!\nފެބުރުއަރީ 9, 2021 12:54\nމިއުޒިކް ނުފޮހެވޭނެ މީ ކަލޭމެންގެ އެކަނި ގައުމެއްވެސް ނޫން، މޑޕ ޕޕމ މީހުން ސިޔާސީވާން ކޮންމެވެސް އެހެން އެއްޗެއް ކިޔާ! ކެމްޕެއިންގަ ލަވަ ކިއުން ޖެހުން ހުއްދަ ޖާހިލުން ބިރުދައްކަން އަފްއާނިސްތާނަށް ދޭ!\nފެބުރުއަރީ 9, 2021 17:09\nމާތްﷲ ކަލެއަށް ހެޔޮވިސްނުން ދެއްވާށި. ހެޔޮވިސްނުން ދެއްވުން ނެއްނަމަ ހަލާކުކުރައްވާށި\nފެބުރުއަރީ 9, 2021 13:07\nހަމަ ހަގީގަތަށް ބުނަން.އަސްލު ލަވަކިޔާ މީހުންނަކަށް ހަގީގީ ހިތް ހަމަ ޖެހުމެއް ނުލިބޭތީ އެހާވަރެ އެއަރުވަނީ.\nފެބުރުއަރީ 9, 2021 13:14\nއޮރިޔާމުން އިންސްޓަ އަށް ފޮޓޮ އެޅުންވެސް ޔަކް\nފެބުރުއަރީ 9, 2021 13:22\nމިގޮއްޔެމީ މަރުނެތްފުޅީ ފެންބޮއިގެން ހުރި ގޮއްޔެއްތަ؟\nގޮއްޔޭ! ގޮއްޔެވެސް މަރުވާނެ. އަހަރެމެން އެންމެން ވެސް މަރުވާނެ. ހިސާބު ބެލެވޭނެ ޖަޒާވެސް ލިބޭނެ. އިސްލާޙްވޭ ތަވްބާވޭ ގޮއްޔޭ. ވަގުތު ފާއިތު ނުވަނީސް. އެދުވަހުން އެލެކޮހެއްނޫން އެއްކޮހެއްވެސް ގޮއްޔެގެ ދިފާއުގައި ނުހުންނާނެ.\nފެބުރުއަރީ 9, 2021 13:26\nމިހާތަނަށް ލަވަކިޔަން އުޅެފަ ހުއްޓާލި އެއްވެސް މީހަކު ނުބުނޭ ލަވަކިޔާގެން ހިތްހަމަޖެހުމެއް ލިބޭނެކަމަކަށް ނުބުނޭ ، އެހެންވީމަ ކަނބުލޮވެސް އަނބުރުވެރި ދިރިއުޅުމެއް އުޅެންވިސްނަބަލަ ، މީ އަދި ދުނިޔެއެއްނޫން\nފެބުރުއަރީ 9, 2021 13:32\nދެން ދޭބަލަ ކަލޭ އެގިތަށް މަޖާކޮއް ހިތް އުފާކުރަމުން ތިއީ ކާކު މަރުވީމަ ވޭން ދޭނެވި\nއަލިފާންގަޑުގެތެރޭގައި ތެޅިތެލި އޮންނަން ޖެހޭނި\nފެބުރުއަރީ 9, 2021 13:45\nޒާރާ އައްރަގަލުވާނީ އިންޑިޔާ އެތަނުންއެނައައްއަަބުދޭނެ ރޭޕިސްޓުން\nފެބުރުއަރީ 9, 2021 13:49\nސާބަހޭމޮންސްޓާ ޒާރާ އައްހައްގުއަދަބުދޭންވީ\nފެބުރުއަރީ 9, 2021 14:03\nޒާރާ އެއީ ހަމަ ޝައިތާނެއް އިންސާނެއްގެ ސިފާގައި ހުރި\nފެބުރުއަރީ 9, 2021 14:10\nތި ޒާރާ މަޝާހަވާލްކުރޭ ރަގަޅުއަދަބެއްދޭނަން ހިތުންފިލާގެން ނުދާކަހަލަ\nފެބުރުއަރީ 9, 2021 14:27\nތިޔަ ޒާރާ އޮރިޔާމާ އުޅޭތަންވެސް ދެކެން .ތީ ލަދުކުޑަ ސުއުތްޕެއް\nކޮބައިތަ ޢަލީ ރަމީޒް؟\nފެބުރުއަރީ 9, 2021 14:38\nއެހެންޏާ މިކަހަލަ ބަހުސެއް ފެށޭއިރަށް، އޭނަގެ ފަތުވާއެއް އިވޭނެ އެވެ. މިމީހުންނަށް ޖަވާބުދާރީ ވާން އެންމެ އައުލާކަން ބޮޑު އެކަކީ ޢަލީ ރަމީޒެވެ. ލަވަ ކިޔުމާ، ރިސޯރޓް ތަކުގަޔާއި، އެތަންމިތަނުގައި ޝޯދިނުމާ، މިއުޒިކީ އަދި ދުނިޔެވީ އުފަލާ މަޖަލުގައި މުޅި ޒުވާންކަން ހޭދަ ކޮށްފައި، އެކަމާ ދުރުވި މީހެއްގެ ބަހަކީ މިދުވަސްވަރަށް ވަރަށް މުހިންމު ބަހަކަށް ވާނެއެވެ.\nފެބުރުއަރީ 9, 2021 15:04\nމިދުނިޔޭގައި ލަވަކިޔާ މަޖާކޮށް އުޅޭ އާޚިރަތުގައި އެމީހަކު އުޅެންޖެހޭނީ ވޭންދެނިވި ޢަޛާބުގައި. ނުބައިކަމެއް ފެތުރިނަމަ އެ ނުބައިކަމެއް އެހެން މީހަކު ކުރިޔަސް އެކުރި މީހާއަސްވެސް އެކަމުގެ ޢަޛާބު ޒައްރެއްގެ މިންވަރުވެސް އުނިނުވެ ހަމަ އެކަން ފެތުރިމީހާއަށްވެސް އެކުށް ކުރިމީހާއަށް ލިބުނުވަރުގެ ޢަޛާބާއި ފެތުރުމުގެ ޢަޛާބާއި ދެބައި ލިބޭ.\nފެބުރުއަރީ 9, 2021 15:28\nގުރުއާނަކުންވެސް ރަސޫލާގެ ހަދީސްއަކުންވެސް ސާބިތެއް ނުވޭ މިއުޒިކް ހަރާން ކަމަކަށް، މިއުޒިކް ހަރާން ކޮށްގެން އުޅެނީ އަފްގާނުގެ މުއްލާއިންނާ އެމީހުންނަށް ތަބާވާ މީހުން\nފެބުރުއަރީ 9, 2021 15:37\nމީހުން މަޖާކުރުން ހަޖަމްނުވާވާހަކަދައްކަނީ ! އެކަމަކު ހިޔާލުފާޅުކުރުން ހަޖަމެއްނުވޭ🤦\nޒާރާއަށް ﷲ ތައާލާ ތެދު މަގު ދައްކަވާށި ................ އާމީން\nފެބުރުއަރީ 9, 2021 15:52\nބުނަން ! ކޮންމެ މީހަކީވެސް ބަދަލުވެދާނެ މީހެއް ! މުސްލިމުންނަށް އޮންނަ ގޮތެއްނޫން އެހެން މާހުންނާއި ދިމާއާށް ބަދުބަސް ބުނުން! ގޮތެއްފޮތެއްނެތި ފާސިގުކަންމަތީ ދުނިޔޭގެ ދިރިއުޅުން ހޭދަކުރި މީހުން އިސްލާހުވެ ! ދީނަށް ގިނަގުނަ ހިދްމަތްތައް ކުރި ޝަހްސިއްޔަތްތަކަށް ވެފަތިބިކަމީ ތާރީހް ހެކިދޭ ކަންތައް !! ޢެހެންކަމުން އަޅުގަނޑުގެ އާދޭހާއި އިލްތިމާސަކީ މީހުންނާއި ދިމާލަށް ތިބާއަށްއޮތީ ނަރަކައޭ ފަދަ ބަސްބަސް ނުބުނުން ! ޜިވެތިގޮތުގައި ބަޔާންކޮށްދިނުން .. އަދި އެމީހުން އިސްލާހުކުރެއްވުން އެދި ދުއާކުރުމަށްވުރެން ރަނގަޅުގޮތެއްނެތް ! ތިބާއަށް އަދި އަނެކާއަށްވެސް ކުރިއަށް އޮތް ސުކުންތުކޮޅުތެރޭ ދިމާވާނެކަންތައް ދެނެވޮޑިގެންވަނީ ޖައްބާރުވަންތަ ﷲ . ތިބާއަށް ވާންއޮތްކަމެއްގެ ޒައްރެއްގެ މިންވަރުގެ އިލްމެއް ނެތްކަން މިމިސާލުން ތަސައްވަރު ކޮށްލާ!!!\nފެބުރުއަރީ 9, 2021 16:02\nޔަކް. އަބަދު ތެޔޮ ބިޑި ބައްލަވައިގެން އުޅޭ ގުރޫޕްގަނޑެއް.\nފެބުރުއަރީ 9, 2021 16:30\nޒާރާއަށް ވެސް އަދި ޒާރާގެ މައިންބަފައިންނަށް ވެސް އަދި ޒާރާލޯބިވާ އެންމެނަށް ވެސް ހެޔޮއެދެތީވެ ހެޔޮގޮތް ބުނެދެން އެބޭފުޅުން މަސައްކަތް އެކުރަނީ. އެބޭފުޅުންގެ ޒިންމާ އެބޭފުޅުން އެއުފުއްލަވަނީ. ތިބާއަކަށް ނެތްގޮންޖަހާ ގާފިލްކަމުގަ ހުރެވޭކަށް. މަޖާކޮށް އުޅޭހާ ވަގުތެއް އެއްގޮތަކަށް ވެސްނެތް. މަރުއޮތީ ވަރަށްވެސް ގާތުގަ. ސުވަރުގެއާއި ނަރަކަ ވާކަންދަނޭ. ތިބާއާއިއެކު ގެންދެވެން އޮންނާނެހާވެސް އެއްޗެކީ ތިބާކުޅަ އަމަލް. ހެޔޮއަމަލަކުން ނޫނީ އެއްވެސް ފައިދާއެއް ނޯންނާނެ. މަރުމަތިން އަބަދުވެސް ހަދާންކުރޭ. މަރުއޮތީ ވަރަށްވެސް ގާތު. ކަނާތުންފޮތް ލިބޭމީހަކަށް ވުމަށް ގަދައަޅާ މަސައްކަތް ކުރޭ. ނެދެވޭ އަމަލްތައް އަވަހަށް ދޫކޮށްލާ. ﷲ އަށް ބިރުވެތިވޭ. ލަސްނުވެ ﷲ ގެ މަގަށް ރުޖޫއަވޭ.\nފެބުރުއަރީ 9, 2021 16:34\nމަގޭ ދެއަންހެން ދަރިންތިބެ، އަދި މަގޭދުވާއަކީ އެކުދިން ހުދޫދުތެރޭން ބޮޑުވެ އަދި އެހުދޫދުތެރޭގަ އެމީހުންގެ ދުނިޔެވީކަންކަން ބައްޓަންކުރުން. އޭރުން އާހިރަތް މާ އުޖާލާކޮއްދޭނެ. ޒާރާ، އީވާ މިބައިގަނޑައް މޮންސްޓަރ ދެއްކި ވާހަކަ ކަމުނުދާނެކަން އެނގެ. އެކަމު ދެންވެސް ފުރުސަތު ލިބިއްޖެޔާ މަގޭވޯޓް މޮންސްޓަރ އައް.\nފެބުރުއަރީ 9, 2021 16:37\nތި ބޭރުވާ އުދާސްތަކަކީ "ބިރަކާ ނުލާ މަޖާކުރުން" އޭގެ ރީމޭކްއެއް.\nފެބުރުއަރީ 9, 2021 16:39\nތިޔަ ޒާރާ ތިކިޔާމިހާ ފެނުނޫމަވެސް އެނގޭ އޭނާގެ ހާލް ކިހާ ވަރަކުންދާނެބާ މިހާރުވެސް 24 ގަޑިއިރު ތިޔަ ލަވަޔާ މިޔުޒިކީ ދުނިޔޭގައި އުޅޭ ޒުވާނުން މިގައުމުގަ މަދީތޯ މިއުޅޭ އަމިއްލަޔައް ތިމަންނަމީ ފަސްކަށިމަތި މާލޭ ބޮޑުނުލަވާޔައް އެގިނުލައްވަނީ ގަރާރަކުން ގާނޫނަކުން މިޔުޒިކް ހުއްދަނުކުރެވިގެން މިއުޅެނީ ތިޔައްވުރެމާތާހިރެއްނު ޒުވާނުން އުފަލާއަރާމުގަ ޒަވާޖީ ޙަޔާތެއް ފަށަން ބޯހިޔާވަހިކަމެއް ހޯދާދިނިއްޔާ ކިތައްޒުވާނުންތޯ ޒަވާޖީ ޙަޔާތެއް ނުފެށި އުފަލެއްއަރާމެއްނެތި ކިތައްޒުވާނުން މިމާލެޔައްއުފަން އުޅޭތޯ ބެއްލެވިންތޯ ބޯހިޔާވަހިކަމެއްނެތް ކިތައް ޒުވާނުން އެބަތިބިތޯ ލަވަޔާ މިޔުޒިކީ އެޑުއެހޭނީވެސް މީހާގެ ހަޔާތެއް ފެއްޓިގެން ނޫންތޯ\nފެބުރުއަރީ 9, 2021 17:04\nޒާރާއެވެ . މިދުނިޔެއަކީ އުފަލާ މަޖަލުގަ އެކަނި އުޅެން އޮތްތަނެއް ނޫނެއެވެ. ޢާޚިރަތަށް މަސައްކަތް ކޮސްގެން ދިރިއުޅުމަށް މަސައްކަތް ކުރަން އޮތް ގޮއްޗެއްކަން ހަނދާން ކޮއްދެމެވެ. ޒާރާ ތިކިޔާ ލަވަޔަކުން ތިކުޅޭ މިއުޒިކަކުން ޒާރާއަށް ކުރާނެ އެއްވެސް ފައިދާއެއްނެތެވެ. މިދުނިޔޭގަ ކުރި ހެޔޮ އަމަލަކުންނޫނީ އެދުނިޔޭގަ ސަވާބެއް ނުލިބޭނެއެވެ ޒާރާއެވެ. ﷲ އަށްޓަކައި ތިމިއުޒީކް ދޫކޮށްލާފަ އަވަހަށް ތައުބާވެ ހެޔޮޢަމަލު ކުރަން ފަށާށެވެ. ކާމިޔާބް ލިބޭނީ އޭރުންނެވެ.\nފެބުރުއަރީ 9, 2021 18:37\nމިއުޒިކަކީ އަވާމެންދުރެއް. އެއީ އިންސާނުން ދުނިޔެމަތީ އަސްލު ކުރަންވީ ކަންކަމުން ދުރުކޮށް ހުވަފެނީ އާލަމެއްގެ ތެރޭ މަސްތުވެ ޣަރަގުކޮށްފަ ބައިތިއްބަން ދުނިޔޭގެ އެންމެ ދުވަސްވީ ދުޝްމަނު އިންސާނުންނަށް ރަގަޅުކަމެއް ކަމަށް ދައްކުވައިދީފައި އޮތް ކަމެއް. މަގުގެއްލިގެން މިއުޒިކައިގެން އުޅެން ބޭނުންނަމަ މިއުޒިކަށް ދެވިހިފައި އެކަމާ އެއްކޮޅަށް ތިޔަ ގޮތަށް ވާހަކަ ދައްކާ އުޅޭނެ. އެމީހާ ބޭނުންވެއްޖެނަމަ މިއުޒިކްގެ މަސްތުކަން ކެނޑުވޭނެ. މިއުޒިކްގެ ހަގީގަތް ފެންނާނެ. އެކަމު ދީންވެރިވެގެން މާތްﷲ އެންގެވި ގޮތަށް އުޅެގެން އެކަނި އެކަންވާނީ.\nފެބުރުއަރީ 9, 2021 18:53\nއެއްވެސް ޢިލްމެއް ލިބިފައިނުވާ ސީޔާސީ ޖާހީލުންގެ އަތްމައްޗައް ޤައުމު ބީވެގެން ދިޔުމުގެހިތި ނަތީޖާއަކީ މީއީއެވެ.މިޒަމާނުގެ ސިޔާސީ މީހުންނަކީ އެބައިމީހުންގެ އަތުގައި އެއްވެސް ޢިލްމެއްނުވާ ޖާހިލުންތަކެވެ.\nހަމަކަށަވަރުންވަރުންވެސް މިބައިމީހުނަކީ އިސްލާޙްކުރުމުގެ ނަމުގައި ފަސާދަކުރާމީހިންނެވެ.\nމިބައި މީހުންގެ ފުށުން ނުކުންނާނީ ކޮންއިސްލާހެއްތޯއެވެ؟\nމިބައިމީހުން ހިތްތަކަށް ހަމަޖެހުން ގެސްދިނުން ވާކަން ކަށަވަރީ ބަދަލަށް ބަދަލު ހިފުމާއި އެކިގޮތްގޮތުން އަނިޔާވެރިވުމެވެ.\nތިންކަމަކުން މިބައިމީހުނަކީ މަޝްހޫރުބައެކެވެ.\nއެއީ ބަސްބުނުމުގައި ދޮގުހެދުމާއި\nފެބުރުއަރީ 9, 2021 19:09\nމަގުފުރެދިފައިވާ މީހުން މަގުފުރެދެމުން ދާތަން ފެނޭ . ކޯޗެއް ހަޖަމު ނުވެއޭތަ ބުނަން ތިއުޅެނީ؟ އަންހެނާގެ އައުރައަކީ މޫނާއި ދެއަތްތިލަ ނޫންހާ ތަންތަންތަން. ދެންވެސް ބުނޭ ހިތަށް ތަދުވާތީ ބުނާ އެއްޗެކޭ.\nފެބުރުއަރީ 9, 2021 19:59\nބިކިނީ ލައިގެން ތުންގުޅުވައިގެން ފޮޓޯނެގުނީމަ އެވީ ދީނީ މީހަކަށްނޫން ޒާރާ... އެއީ ހަމަ ލާދީނީކަން. ލާދީނިއްޔަތު.\nފެބުރުއަރީ 9, 2021 20:05\nއޮރިޔާން ކަމަނާ ޑިންބާ ތިޔައީ ގައުމު ހަލާކު ކުރާ ބައިގަނޑެއް\nފެބުރުއަރީ 10, 2021 08:48\n1000 ފަހަރުވެސް ބުނަން އޮތީ މިޔުޒިކާއި ލަވަ ޙަރާމެއް ނޫނޭ! އޭގެތެރެއިން އެހެން ކަންތައް ފެށިމާ އެކަންތައްތައް ޙަރާމްވަނީ! ނައިޓް ކްލަބަކަށް ވަދެލުން ، ބަގުރާބޯތަނަކަށް ގޮސްލުން ، ބުދުފައްޅިއަކަށް ޒިޔާރަތްކޮށްލުން މިއީ ރަގަޅުކަމެއްނޫނަަސް ޙަރާމްކަމެއް ނޫން. ޙަރާމްވާނީ އެތަންތަނަށްގޮސް އެކަންކަމުގައި ބައިވެރިވީމާ!\nފެބުރުއަރީ 10, 2021 12:32\nމިއުޒިކް ކަމަކުވެސް ނުދޭ! މިއުޒިކު ވާހަކަ ދެއްކި މީހާވެސް ކަމަކު ނުދޭ! އެކަމަކު ކޭބަލްޓީވީގެ ކޮޅު ގޭގެއަށް ގުޅައިދީގެން ލިބޭ ލާރި ކައި، އޭގެން އަބިދަރިންނަށް ޚަރަދުކޮށް ތަނަވަސްކަން ހޯދުމަދާތާ އުމުރުން ވީހައި ދުވަހެއްވީ! ހަމަ އޯކޭ! ކޭބަލްޓީވީގަ ހުންނަނީ ކޮންޗެނަލްތަކެއްކަން އެއިން ދައްކަނީ ކޯއްޗެއްކަން މަށެއް ނުކިޔާނަނަން!\nފެބުރުއަރީ 10, 2021 14:53\nމި ޒާރާގެ އިންސްޓަގުރާމް އެކައުންޓް ޗެކްކޮށްލީމަ އިނގޭ އޭނަގެ ދީންވެރިކަން ހުރި މިންވަރު.އެފޮޓޯތަކަށް ބަލާލާފަ ހިތަށްއެރި މީ ދިވެއްސެއް ބާވަޔޭ ވެސް. ދިނަށް ހަޖޫ ނުޖަހާ އެހެންމީހުން މަގުފުރަދަން ނޫޅެ އުޅުނީމަ ވީތާ..މަޖިލިސް ރައީސްވެސް އެއުޅެނީތާ އެއްގޮތަކުން ނުވިއްޔާ އަނެއްގޮތަކުންވެސް ކަމެއް ކުރެވޭތޯ.\nފެބުރުއަރީ 10, 2021 17:15\nއަހަރެމެން ހޭއަރައިގެން އައީ 1990 ގެ އަހަރުތަކުގައި އޭރު ލަވަޔާނެށުމަކީ އެއާނުލާ ދިވެހިނަށް އެއްކަމެއްވެސް ނުވާ ދޭތި އެދުވަސްވަރު މީހުންގެ އުފާވެރިކަން މިހާރަށްވުރެ މާރަނގަޅު އެއްބައިވަންތަކަމާ ކާތްގުޅުންތަށް މިހާރަށްވުރެ މާބޮޑު އެކަކު އަނެކަކު ބޯކެންޑުންވެސް އޭރަކު ނޯވޭ އެއިރައްވުރެ މިހާރު މާމިސްކިއް ގިނަ\nފެބުރުއަރީ 11, 2021 08:08\nމުޙައްމަދު ނަޝީދަށް އައްސަރިބަހާ ސާބަހެވެ. އޭ ޒާރާއެވެ. ކަލޭ ހީކުރީ ދުނިޔޭގެ މަޖަލާ އުފާހޯދައިގެން ތިހެން ބުރުގާ ނާޅާ ލަވަކިޔަން ދުނިޔޭގައި ހުންނާނެކަމަށް ހެއްޔެވެ. ދީނީ ޢިލްމުވެރިން ދޭ އަގުހުރި ނަޞޭޙަތް ޤަބޫލުނުކޮށް ބަސްކިޔަން ކަލޭތީ ކާކުހެއްޔެެވެ. ކަލޭ ހީކުރީ ކަލޭ ނިކަން ރީތީކަމަށް ހެއްޔެވެ؟ ރީއްޗެއްނޫންނެވެ. ކަލޭހީކުރީ ކަލޭގެ އަޑުރީތީކަމަށް ހެއްޔެވެ؟ އެވެސް ރީއްޗެއްނޫނެވެ. ބުނަންހެއްޔެވެ. ބުއްދިވެރިއަކީ ދުނިޔޭން ލިބިފައިވާ ކުޑަ ހިނދުކޮޅުގެ ބޭނުން އެންމެ ހެޔޮގޮތުގައި ހިފުނު ނމީހެކެވެ. އެކަ ކުޑަމިނުން މީހުން ބުނާ ހެޔޮބަސް ޤަބޫލުކުރާ މީހުންނެވެ. ހަމަ ޔަޤީނުންވެސް މަރު ތިބާ ކޮންމެ ތާކުއޮތަސް ބައްދަލުކުރާނެއެވެ. އޭރަކުން ސިފަޔަކަށް އަޑަކަށް ނުބައްލަވާނެއެވެ. ކަލޭ ހީކުރީ ލަވަކިޔުން އެދެން އާސްމާނަށް އެރުނީކަމަށް ހެއްޔެެވެ؟ ތީ ހަމަ ހައްޕުނޑެވެ. އަގެއްނެތެވެ. ދެންވެސް ކަމެއް ކުރަނީވިއްޔާ ނިކަން ރީއްޗަށް ބުރުގާ އަޅައިގެން ދީނަށް ލޯބިކޮށް ރީތި އަބުރުވެރި ދިރިއުޅިމެއް އުޅެވޭތޯ ބަލަމާހިނގާށެވެ. މީ މަގޭ ނަޞޭޙަތެވެ.\nފެބުރުއަރީ 11, 2021 09:49\nއަސްލު ޕީޕީއެމް ވެރިކަމުގަ އޮވެ މިގަރާރު ހުށައެޅިނަމަ އެމްޑީޕީ މީހުން މިއަދު އިދިކޮޅުން އެދައްކާ ހުރިހާ ވާހަކަ އެއް ދައްކާނެ.... ޙަމަ އެގޮތަށް މިއަދު ތިފެންނަނީ އެމްޑީޕީ އިން ގަރާރެއް ހުށައެޅިމަ އެއާ ދެކޮޅަށް މިއަދުގެ އިދިކޮޅުން ވާހަކަ ދައްކާ ތަން... މިހެން މިބުނީ އަހަރެން އެގަރާރަށް ތާއީދު ކުރާތީއެެއްނޫން... ޢެކަމަކު އެ ދެބައި މީހުންވެސް އިންތިހާބެއް ކައިރި ވެލީމަ މިޔުޒިކް ހަރާމް ކޮށްފައި އޮންނަ ތަން ފެންނަލެއް ބޮޑުކަމުން.... މިއަދު ތިހުރިހާ ވާހަކަ އެއް ދައްކާފަ މާދަމާ ކައުންސިލް އިންތިހާބުގަ މިޔުޒިކް ނުޖަހާ ކެމްޕޭން ކުރަނީ ކޮންބައެއްތޯ ބަލާލާން ހިނގާބަލަ ދޯ.... ނުނީ 2023 ގައި މިޔުޒިކް ނުޖަހާ ކެމްޕޭން ކުރޭތޯ ބަލާލަން ހިނގާ ދޯ....\nފެބުރުއަރީ 11, 2021 10:05\nޒާރާ މިކޮޅުގައި މަޖާކޮށްފައި އެކޮޅަށް ގެންދާނެ އެއްޗެއް ނޯއްނާނެ ... ހެޔޮ ވިސްނުން ދެއްވާށި\nފެބުރުއަރީ 11, 2021 15:55\nޒާރާގެ މަންމާފުޅު އަދި ބައްޕާފުޅު އަރިހުން އައްސަވާ އެދެބޭފުޅުން މަޖާކުރެއްވިއިރު މި ގައުމަގަ މީހުން ޒާތީވެގެން އުޅުނު ތޯ؟ ފަންނާނުންގެ އީދު، އޮލިމްޕިއަންސް ޝޯ؟....!! ޕޮއިންޓަކީ ބަޔަކުނޫޅޭ އުނދަގޫ ވެގެން...!! ކަންއޮތްގޮތް ބުނެދެނީ...! ﷲ ގެ ރަހްމަތުން ޒާރާ ހެޔޮހާލުގައި ހުރިއްޔާމުން، 20، 25 އަހަރު ފަހުން ޒާރާވެސް ބުރުގާ އަޅާނެކަމަށް ބެލެވޭ..!! ދީނީ އިލްމުވެރިން ވިދާޅުވެދެއްވަނީ ވިސްނުން ބަދަލުކުރަން ރަނގަޅުމަގަށް..! 20 އަހަރު ފަހުން ބުރުގާ އަޅާކަށްނޫން..!! ނޫނީ ޅައުމުރުގަ މަޖާކުރާކަށް ނޫން އެބުނާ...!!\nފެބުރުއަރީ 12, 2021 10:51\nޒާރާ މަޖާކުރުން ތިމާނަ ކުރަނީ ކިހިނެއް.\nއަންހެހުން މަޖާ ކުރަން ތިބޭނެ ފިރިން .\nއެހޫން ތަންތާގަ ބޭނުން ހާ މީހަކާ އެކު މަޖާ ކުރަންޏާ އަޅގަޑައްވެސް ހަޖަމެއް ނުވާނެ\nފެބުރުއަރީ 12, 2021 13:54\nތިދެން ކާކުތަ؟ މަންޖެ ތިދެން މީހެއްތަ؟\nފެބުރުއަރީ 12, 2021 16:18\nމަޖާ ކުރާ ތަން ހަދަން ތިޔަ ގޮވަނީ ރާއްޖޭއިން ބޭރަށް ޕާޓީ ކުރަން ދެވެން ނެތީމަތާ؟ ނާޗަރަންގީ މަރުކަޒެއް ހަދަން ގޮވާ ކަހަލަ\nފެބުރުއަރީ 12, 2021 19:06\nދާއިރާގެ ރައްޔިތުންނެއްނު ވޯޓު ލި. ޒާރާ ބޭބީ އަށް ވޯޓު ނުލެވުނީމަ ދެރަނުވޭ.\nފެބުރުއަރީ 12, 2021 19:12\nޒާރާ އަށް ހެޔޮވިސްނުން ދެއްވާށި. ވަގުތު ޖެހުމުގެން ކުރިން ސީދާވެގެންވާ މަގު އިޙްތިޔާރުކުރައްވާ.\nފެބުރުއަރީ 12, 2021 22:00\nޒާރާ ކަލޭ ވާނެ މަޙްޝަރު ދުވަހުން ﷲ ގެ ދަރުބާރުގަ ވެސް ލަވައާއި މިޔުޒިކް ހަލާލް ކުރަން ދަޢުވާކުރަން\nފެބުރުއަރީ 16, 2021 01:47\nލޯންގް ލިވް މޮސްޓާ


ޑިމޮކްރަސީގެ ނިޒާމް ނެގެހެއްޓޭނީ އާންމު ރައްކާތެރިކަން ކަށަވަރު ކުރެވިގެން ޑިމޮކްރަސީގެ ނިޒާމް ނެގެހެއްޓޭނީ އާންމު ރައްކާތެރިކަން ކަށަވަރު ކުރެވިގެން\nޑިމޮކްރަސީގެ ނިޒާމް ނެގެހެއްޓޭނީ އާންމު ރައްކާތެރިކަން ކަށަވަރު ކުރެވިގެން\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ހެލްތު އިމަރޖެންސީ އޮޕަރޭޝަން ސެންޓަރ، އެޗް.އީ.އޯ.ސީއަށް ޒިޔާރާތްކުރެއްވުން / ފޮޓޯ: ރައީސް އޮފީސް\nމިދަކީ ބައިނަލް އަޤުވާމީ ގޮތުން ފާހަގަކުރާ ޑިމޮކްރަސީ ދުވަހެވެ. ޒަމާނާއި، ވަގުތާއި، ހާލަތަށް ބަލާއިރު މިއަދު ދުނިޔޭގެ އެކި ޤައުމުތަކަށް ޑިމޮކްރަސީއާއި އެކު އައިސްފައިވާ ބޮޑެތި ކުރިއެރުންތައް ދަނީ ފެންނަމުންނެވެ. އެއްބަޔަކަށް ޑިމޮކްރަސީއަކީ ކަމުދާ އެއްޗަކަށް ނުވިޔަސް އަނެއްބަޔަކު ޤަބޫލުކުރާ ގޮތުގައި ޤައުމެއް ކުރިއަރާއި ދިއުމުގައި އެންމެ ބޮޑު ދައުރެއް އަދާކުރަނީ ޑިމޮކްރަސީއެވެ.\nދެކުނު އޭޝިއާ ސަރަހައްދުގެ ޤައުމުތަކުގެ ތެރެއިން ދިވެހި ރާއްޖެއަކީ ޑިމޮކްރަސީގެ ހަރަކާތްތައް އެންމެ ފުޅާކޮށް ހަމަޖެހިފައިވާ އެއްޤައުމެވެ. ވެރިކަމުގެ ނިޒާމާއި، ޤާނޫނު ހެދުމުގެ ނިޒާމާއި، ޝަރުއީ ނިޒާމަކީ މުޅިން ވަކި ތިން ނިޒާމެއްގެ ތެރެއިން ދަނީ މަސައްކަތް ކުރަމުނެވެ. 2008ވަނަ އަހަރުގެ އޮގަސްޓް މަހުގެ7ވަނަ ދުވަހު ރައީސް އަލްއުސްތާޒު މައުމޫން އަބްދުލް ޤައްޔޫމް ތަސްދީޤް ކުރެއްވި ފެހި ޤާނޫނު އަސާސީއަކީ މިނިވަންކަމާއި، ހަމަހަމަކާއި އިންސާފު ޤާއިމްކުރުމަށް އެކުލެވިގެންދިޔަ އެންމެބޮޑު އެއް ވަސީލަތްތަކަމުގައި ވަނީ ވެފައެވެ.\nމިހާރު އަމަލުކުރަމުންދާ ޤާނޫނުއަސާސީ ރައީސް މައުމޫން 2008 ވަނަ އަހަރު ތަސްދީޤްކުރެއްވުމަށް ބޭއްވި ދަރުބާރުގެ ތެރެއިން\nމިއަދާއިހަމަޔަށްވެސް ނިޒާމުތައް އެކަށައަޅައި، ޑިމޮކްރަސީގެ މަގުގައި ރާއްޖެ ކުރަމުންދާ ދަތުރުގައި ދިވެހި ވަނީ އެކި ތަޖުރިބާތައް ކޮށްފައެވެ. އެއްވެ އުޅުމުގެ މިނިވަންކަމާއި، ޚިޔާލުފާޅުކުރުމާއި، ހައްގުތަށް ހޯދުމަށް ވަކާލާތުކުރުންފަދަ އެތައްކަމެއް އޭގެ ހައްދެއްނެތް މިންވަރަށް އޮތްކަން މިފަސްގަނޑުގައި ވަނީ ތަޖުރިބާ ކުރެވިފައެވެ. ޑިމޮކްރަސީގެ މި ކުރު ދަތުރުގައި ރާއްޖޭގެ ވެރިކަން5ބޭފުޅަކުވަނީ ކުރައްވާފައެވެ. މިއިން ކޮންމެ ވެރިކަމެއްގައިވެސް ފެނިގެން ގޮސްފައިވަނީ ޑިމޮކްރަސީގެ އައު ސަފްހާތަކެއް ދިވެހިން ތަޖުރިބާ ކުރި ދުވަސްތަކެވެ.\nފާއިތުވެރިދިޔަ 14 އަހަރުގެ ތެރޭގައި ދިވެހިން ޑިމޮކްރަސީއަށް ކުރި ދަތުރުގައި ގިނަ ކަންތައްތަކެއް ވަނީ އޮޅުންފިލާފައެވެ. އަދި މިއަދު ދުނިޔެ އޮތް ހާލަތުން ޑިމޮކްރަސީގައި އެންމެ ބޮޑު އިސްކަމެއް ދޭންޖެހިފައިވަނީ އެކަކު އަނެކެއްގެ ހައްގުތައް ރައްކާތެރިކޮށް އެކަކު އަނެކަކަށް އިހުތިރާމްކޮށް، ރައްކާތެރިކަން ކަށަވަރުކުރުމަށް ކަން މިވަނީ ހާމަވެފައެވެ.\nއެމެރިކާގެ ސިއެޓަލުގައި ޞިއްޙީ އެހީތެރިން ޙަރަކާތްތެރިވަނީ - ފޮޓޯ: ރޮއިޓަރސް\nކޯވިޑް19 އާއިއެކު މުޅި ދުނިޔެ ނުރައްކާތެރި ވިލާގަނޑެއްގެ ދަށުގައި އޮތްއިރު، ދުނިޔެވަނީ ހުއްޓުމަކަށް އައިސްފައެވެ. ދަތުރުފަރާއި، އާންމު ޒަރޫރީ ބޭނުންތައް ފުއްދުމުގައާއި، ވަޒީފާތައް ގެއްލި މަގުމަތިވުމާއި، ޤައުމު ތަކުގެ އިޤްތިޞާދު ބޮޑު އަދަވަޅަކަށް ވެއްޓި، ދުނިޔޭގެ އެންމެ ވަސީލަތްގިނަ ޑިމޮކްރާތީ ޤައުމުތައްވެސް ވަނީ ނުރައްކާތެރި ފަރުވާއެއް ނެތް ބައްޔާއިޖެހި ގޮތް ހުސްވެފައެވެ.\nމިއަދުގެ މިހާލަތުގައި ލިބިފައިވާ ޑިމޮކްރެސީގެ ފޮނިމީރުކަން ބޭނުންކުރާއިރު، ޙައްޤުތަކާ އެކުއެކީގައި ޒިންމާތަކެއްވެސް ވާކަން ޤަބޫލުކުރަންޖެހެއެވެ. ތިމާއަށް ލިބޭ ޙައްޤެއް ބޭނުންކުރުމުގައި އަނެކާއަށް ކުރާނޭ އަސަރު ދެނެގަންނަންޖެހެއެވެ. މުޖުތަމައަކީ އެއްބަޔެއްގެ ގޮތުގައި ތަރުބިއްޔަތުވެ، އެއްބަޔަކު އަނެއް ބަޔަކަށް އިޙްތިރާމް ކުރުމުގެ ރަނގަޅު ސިފަ މުޖްތަމަޢުގައި އަށަގެންނެވުމަކީ އެންމެންގެ ޛިންމާއެއްކަމުގައި ދެކެން ޖެހެއެވެ.\nސިއްޚީ ހިދުމަތްތެރިންނާއި ވަސީލަތްތަކަށް ބެލިކަމުގައި ވީނަމަވެސް ރާއްޖެއަކީ މިކަމުގައި އެންމެ ބޮޑެތި ގޮންޖެހުން އޮތް ޤައުމެވެ. ބައްޔާއި ދެކޮޅަށް މިހާތަނަށް ލިބިފައިވާ ކާމިޔާބަކީ ސިއްޚީ ހިދުމަތްތެރިންގެ މިންނެތް މަސައްކަތާއިއެކު ރައްޔިތުންގެ އެއްބާރުލުން ލިބިގެން ހޯދިފައިވާ ކާމިޔާބެކެވެ. ބައްޔަށް އޮތް ފަރުވާއަކީ ގައިދުރުކަން އިސްކޮށް ތިމާގެ ފަރާތުން އަނެއްކާއަށް ބަލި ފެތުރިދާނެ އެންމެހައި ކަންކަމުން ދުރުހެލިވެ ރައްކާތެރިވުމެވެ. ކޮންމެހެން ދާންޖެހޭ ތަނަކަށް ނޫނީ ނުދިއުމެވެ. މިއީ ދުނިޔޭގެ ހުރިހާ ޤައުމެއްގައި މިވަގުތު މިކަމަށް ދެމުންދާ ފަރުވާއެވެ.\nއިދިކޮޅުން ބޭއްވި މުޒާހަރާ، ފޮޓޯ:ޕީޕީއެމް\nޑިމޮކްރަސީގެ ބާރުތަކުގެ ތެރެއިން އެއްވެ އުޅުމާއި، ޙިޔާލް ފާޅުކޮށް ޖަވާބު ދާރީ ކުރުމަކީ ރައްޔިތުންނަށް ލިބިފައިވާ އެންމެ ބޮޑު އެއްބާރެވެ. ނަމަވެސް އާންމު ރައްކާތެރިކަމާއި، މުޅި މުޖުތަމައުގެ ސަލާމަތްތެރިކަން ނަގާލެވޭ ގޮތަށް އެކަން ކުރުމަކީ އެއީ ޑިމޮކްރަސީ ދަންނަ ކަމެއްނޫންނެވެ. ޑިމޮކްރަސީ އަކީ އަނެކާއަށްވެސް އިހުތިރާމްކޮށް، މުޅި މުޖުތަމައުގެ ހެވާއި ލާބައަށް ކުރެވޭ މަސައްކަތަކުން ފައްކާ ކުރެވޭ ނިޒާމެކެވެ،\nމިއަދު މުޅި ދުނިޔޭގެ އެންމެބޮޑެތި ޑިމޮކްރަސީ އޮތް ޤައުމުތަކުގައިވެސް އަދި ޑީމޮކްރަސީ ފައްކާ ވަމުންދާ ޤައުމުތަކުގައިވެސް އެންމެ ބޮޑު އިސްކަމެއް ދީފައިވަނީ ރައްޔިތުންގެ ސަލާމަތާއި ރައްކާތެރިކަމަށެވެ. އާންމު މަސްލަހަތާއި ފަރުދުންގެ ދިރިހުރުމަށެވެ. މިއަދު ޑިމޮކްރަސީއާއި އެންމެ ބީރައްޓެހި މަސައްކަތަކަށް ވެގެންދާނީ އިންސާނީ ހައްގު ތައް ނިގުޅައިގަނެ ހައްގުތައް ގެއްލޭގޮތަށް އާންމު ރައްކާތެރިކަން ނަގާލުމަށް ކުރެވޭ މަސައްކަތްތަކެވެ.


Ooredoo color run ge foari mulhi hafthaa bandhah\nއުރީދޫ ކަލަ ރަންގެ ފޯރި މުޅި ހަފުތާ ބަންދަށް\nOoredoo Color Run held at Hulhumale Central Park on 8th December 2017\nއުރީދޫ މޯލްޑިވްސް އިން ކޮންމެ އަހަރަކު ބާއްވާ ކަލަ ރަންގެ ފޯރި އިތުރުކުރުމުގެ ގޮތުން، ދުވުން ބާއްވާ ހަފުތާ ބަންދަށް ހާއްސަ ހަރަކާތްތަކެއް ރާވައިފި އެވެ.\nއާއިލާ އާއި ރައްޓެހިންނާ އެކު ހިތްގައިމު ވަގުތުތަކެއް ހޭދަކުރުމަށް ފުރުސަތު ދިނުމުގެ ގޮތުން، އުރީދޫ އިން ބާއްވާ ހަރަކާތްތަކުގެ ތެރޭގައި އުރީދޫ މޫދު މަޖާ އާއި އުރީދޫ ކައިޓް ފެސްޓިވަލް އާއި އުރީދޫ ކަލަ ރަންގެ އިތުރުން ކަލަ ރަން މިއުޒިކް ފެސްޓީވް ހިމެނެ އެވެ.\nމި ހަރަކާތްތަކުގެ ތެރެއިން އުރީދޫ މޫދު މަޖާ މިއަދު ހެނދުނު 8:00 އިން 10:30 އަށް ވަނީ ކުރިއަށް ގެންގޮސްފަ އެވެ. މި ހަރަކާތް ކުރިއަށްދިޔަ ވަގުތު އުރީދޫގެ ކެފޭ ޕާޓްނަރުންގެ ސްޓޯލްތަކުން ލިބޭ ކާބޯތަކެތީގެ ތެރޭގައި، ދަތުރުގޮސް ދިވެހިން ކައިއުޅޭ އަނބު މަޖާ އާއި މަސްކާށި ފަދަ ތަކެތި ލިބެން ހުއްޓެވެ.\nމީގެ އިތުރުން އުރީދޫ ކައިޓް ފެސްޓިވަލް އޮންނާނީ މިއަދު ހަވީރު 4:00 އިން 6:00 އަށެވެ. އުރީދޫ ގުޑި މަހާސަމާގައި މަޑި އެރުވުމާއި މަޑި ހެދުމުގެ ވާކްޝޮޕްތަކާއި ކުޑަކުދިންނަށް ހާއްސަ ކުޅިވަރުތައް ހިމެނެ އެވެ. މި ހަރަކާތުގައި ބައިވެރިވުމަށް ކުރިން ރަޖިސްޓަ ވާކަށް ނުޖެހެ އެވެ.\nމި ހަރަކާތްތަކުގައި ބައިވެރިވުމަށް ކުރިން ރަޖިސްޓަރ ކުރާކަށް ނުޖެހޭނެއެވެ.\nމީގެ އިތުރުން މާދަމާ ހަވީރު، އުރީދޫ ކަލަ ރަން އޮންނާނެ އެވެ. ހަވީރު 3:30 އިން 6:00 އަށް ކުރިއަށްދާ ފަސް ކިލޯ މީޓަރުގެ މި ކުރު ދުވުމަކީ އަލަށް ދުވާ ފަރާތްތަކާއި އާއްމުކޮށް ދުވާ ފަރާތްތަކަށް ވެސް ބައިވެރިވުމަށް މަޖާވާނެ އިވެންޓެކެވެ. އުރީދޫ ކަލަ ރަން އައްޑޫގައި ކޮންމެ ކިލޯމީޓަރެއް ދުވެ ނިމުމުން، ބެހެއްޓިފައިވާ ކުލަ ސްޓޭޝަންތަކުން، ކުލަގަދަ ގޮތެއްގައި އެކަން ފާހަގަކުރާނެ އެވެ.\nއުރީދޫ ކަލާ ރަންގައި ބައިވެރިވެ، މެޑަލް ލިބިގެންދާނީ ރަޖިސްޓާ ކުރާ ދުވުންތެރިންނަށެވެ\nކަލަ ރަން ހަރަކާތަށް ފަހު މާދަމާރޭ 8:30 އިން 11:00 އަށް މިއުޒިކް ފެސްޓިވަލް އޮންނާނެ އެވެ. ކަލަ ރަން ނިމުމަށް ފަހު، ހޮނިހިރު ދުވަހުގެ ރޭގަނޑު ހާއްސަކޮށްފައިވަނީ ރާއްޖޭގެ ކުޅަދާނަ މިއުޒިކީ ތަރިންނާ އެކު ބާއްވާ މިއުޒިކް ޝޯއަކަށެވެ. މިފަހަރުގެ މިއުޒިކް ޝޯގައި ސްކައި ރޮކް، ގްރެވިޓީ،2ސެންސް، އީކުއޭޓިކް ވައިބް، ސިމްބޮލިކް ރިކޯޑްސް، ޒަކިއްޓެ ލައިވް، ލެވިޓޭޝަން ބައި ހަބޭސް އަދި ހަބޭސް ބޮޑުބެރު ފަދަ މަގްބޫލު އާޓިސްޓުން ފެންނާނެ ކަމަށް އުރީދޫ އިން ބުންޏެވެ..


ސަނާކިއުން7– DhiSalafiyyah\n25/01/2018 އަޚްލާޤްއަލް އުޚްތު އުއްމު ޢަބްދިﷲ\nއިބްނު ޙަޖަރު رحمه الله ވިދާޅުވެފައިވެއެވެ.\n“ސަނާކިޔުމުގައި ހުއްދަވާ މިންވަރާ އަދި މަނާވާ މިންވަރުގެ މިންގަނޑަކީ ކޮބާކަން ބަޔާންކޮށްދެއްވަމުން ޢިލްމުވެރިން ވިދާޅުވަނީ ހުއްދަ މިންވަރަކީ ޝަރުޠަކާއެކު ނުވަތަ ގާތްކުރާފަދަ ގޮތަކަށް ބުނާ ބުނުމެވެ. މަނާގެންވަނީ އެއާ ޚިލާފަށް ބުނުމެވެ.”\nބައެއްފަހަރު މީހުންނަށް ސަނާކިޔަން ތިބާއަށް ޖެހިދާނެއެވެ. ފަހެ، ސަނާކިޔާއިރު ތިބާ ބުނާނީ ކީކޭ ހެއްޔެވެ. “އެމީހަކީ، – ﷲ އިރާދަކުރެއްވިއްޔާ – ދީނުގައި ހިފަހައްޓައިގެންހުރިހާ ހިނދަކު ހެޔޮކަމުގެ އަހުލުވެރިއެކެވެ. ނުވަތަ ރަސޫލާ صلى الله عليه وسلم ގެ ސުންނަތަށް ތަބާވާހާ ހިނދަކު ހެޔޮކަމުގެ އަހުލުވެރިއެކެވެ.” އެސަނާ ކިޔުމަކީ ޝަރުޢުގައިވާގޮތަށް ކިޔާ ސަނާއަކަށްވުމަށްޓަކައި، މިޝަރުޠުގެ މުހިންމުކަން ވަރަށް ބޮޑެވެ. އެހެންނޫންނަމަ އެއީ ﷲ ނުރުއްސަވާފަދަ ކަމަކަށްވެދާނެކަމަށް ބިރުވެތިވާށެވެ. ފަހެ އެޙާލަތުގައި ބުނާނީ: “އަހަރެން ދެކޭ ގޮތުގައި އޭނާއަކީ މިފަދަ މީހެކެވެ.” މިފަދަ ޢިބާރާތެއްގައި މައްސަލައެއް ނެތެވެ.\nހަމައެފަދައިން ސަނާކިޔާމީހާގެ އެޢަމަލުގެ ސަބަބުން އޭނާގެ އަމިއްލަ ނަފްސަށްވެސް ގެއްލުންތަކެއް ވެދާނެއެވެ. ފަހެ، ސަނާކިޔުމުންގޮސް އޭނާއަށް ދޮގުހެދިދާނެއެވެ. ނުވަތަ ދެއްކުންތެރިކަމުގެ ތެރެއަށްވެސް ވަދެވިދާނެއެވެ. އަދި ނަހީކުރައްވާފައިވާ ކަމަކަށްވެސް އަރައިގަނެވިދާނެއެވެ. އޭގެ ތެރޭގައި ފާސިޤުންނާއި އަނިޔާވެރިންނަށް ސަނާކިޔުން ހިމެނެއެވެ. އަދި ހަމައެފަދައިން އޭނާ ސަނާކިޔުމުގައި އެދައްކާވާހަކައަކީ ރަނގަޅަށް ދިރާސާކުރުމަށްފަހު ދައްކާވާހަކައަކަށް ނުވެވެސް ހިނގައިދާނެއެވެ. މިސާލަކަށް މިވެނި މީހަކީ މިވެނި ސިފަތަކެއްގެ ވެރިއެކޭބުނެފާނެއެވެ. ނަމަވެސް ޙަޤީޤަތުގައި އޭނާގެ ކިބައިގައި އެފަދަ ސިފަތަކެއް ނެތިދާނެއެވެ. އެހެންކަމުން މީހަކަށް ސަނާކިޔުމުގެ ކުރިން ރަނގަޅަށް ދިރާސާކުރުމަށްފަހު، އެމީހެއްގެ ކިބައިގައި އެސިފަތަކެއް ހުރިކަން ޔަޤީން ކުރަންވާނެއެވެ. ނަމަވެސް ހިތުގެ ޢަމަލުތައްފަދަ ބައެއް ކަންކަމަކީ އެފަދައިން ޔަޤީން ކުރެވޭނެކަންކަމެއް ނޫނެވެ. މިސާލަކަށް: “މިއީ ވަރަށް އިޚްލާޞްތެރި މީހެކެވެ.” “އޭނާގެ އީމާންތެރިކަން ވަރަށް ފުރިހަމައެވެ.” މިފަދަ ބަސްތައް ނުބުނެވޭނެއެވެ. އެހެނީ އިޚްލާޞްތެރިކަމާއި އީމާންތެރިކަން ވަނީ ހިތުގައެވެ. އަދި އެކަން ތެދުކޮށްދެނީ ޢަމަލުންނެވެ. ފަހެ، ހިތުގައި ވާ އެއްޗެއް ނޭނގި، ހަމައެކަނި އޭނާގެ ޢަމަލަށް ބެލުމަށްފަހު އެކަމަށް ޙުކުމްކުރާނީ ކިހިނެތް ހެއްޔެވެ. އެހެން މީހެއްގެ ހިތުގައި ވާ އެއްޗެއް ﷲ ފިޔަވާ އެހެން ފަރާތަކަށް އެނގިގެން ނުވެއެވެ.\nބައެއްމީހުން ބުނެއެވެ. “އެއީ ވަރަށް ވަރަޢަވެރި މީހެކެވެ.” [ވަރަޢަވެރިކަމަކީ އާޚިރަތުގައި ގެއްލުންވެދާނެ ފަދަ ކަންކަމުން ދުރުހެލިވުމެވެ.] “އެއީ ވަރަށް ތަޤުވާވެރި މީހެކެވެ.” “އެއީ ވަރަށް ޒުހުދުވެރި މީހެކެވެ.” [ޒުހުދުވެރިކަމަކީ އާޚިރަތުގައި ފައިދާ ނުކުރާނެފަދަ ކަންކަން ދޫކޮށްލުމެވެ.] މިފަދައިން ސަނާކިޔުމަކީ ރަނގަޅު ގޮތެއް ނޫނެވެ. އޭގެ ބަދަލުގައި ބުނާށެވެ. “މިވެނި މީހަކު ނަމާދުކުރަނިކޮށް ދުށީމެވެ.” “މިވެނި މީހަކު ޙައްޖުވަނިކޮށް ދުށީމެވެ.” “މިވެނި މީހަކު ޒަކާތްދެނިކޮށް ދުށީމެވެ.”\nކައިވެނިކުރުމުގެ ގޮތުން މީހެއްގެ ގޮތް އެނގެން ބޭނުންވެގެން ތިބާއާ ސުވާލުކޮށްފިނަމަ، އެއީ ވަރަޢަވެރިމީހެކޭ، ނުވަތަ ތަޤުވާވެރިމީހެކޭ، ނުވަތަ އަޅުވެރިއެކޭ ނުވަތަ ޒުހުދުވެރިއެކޭ ނުވަތަ އީމާންކަން ފުރިހަމަ މީހެކޭ ނުބުނާށެވެ. ނަމަވެސް މިފަދައިން ބުނާށެވެ. “އޭނާ ނަމާދުކުރަނިކޮށް ދުށީމެވެ.” “އޭނާ، ﷲ ގެ މަގަށް މީސްތަކުންނަށް ދަޢުވަތުދޭ މީހުންގެ ތެރޭގައި އުޅެނިކޮށް ދުށީމެވެ.” “އޭނާއަކީ ޢިލްމުވެރިމީހެއް ކަމުގައި އަހަރެން ދެކެމެވެ.”\nމީހެއްގެ ގޮތް އެނގެން ބޭނުންވާ މީހަކަށް، އޭނާއަކީ ނަމާދުކުރާ މީހެއް ނުވަތަ ޢިލްމުގެ އަހުލުވެރިއެއްކަން މިފަދަ ބަސްތަކަކުން ފަސޭހައިން އެނގޭނެއެވެ.\nސަލަފުންގެ ބައެއް ބޭކަލުންނަށް ސަނާ ރައްދުވުމުން ވިދާޅުވެއެވެ.\n“اللهُمَّ لَا تُؤَاخِذْنِي بِمَا يَقُولُونَ، وَاغْفِرْ لِي مَا لَا يَعْلَمُونَ، وَاجْعَلْنِي خَيْرًا مِمَّا يَظُنُّونَ” [شعب الإيمان]\nމާނައީ: “އޭﷲ! އެބައިމީހުން އެބުނާ ބަސްތަކުގެ ސަބަބުން މިއަޅާއަށް ޢުޤޫބާތް ނުދެއްވާނދޭވެ! އަދި އެބައިމީހުންނަށް ނޭނގޭ ކަންކަމަށް މިއަޅާއަށް ފާފަފުއްސަވާނދޭވެ! އަދި އެބައިމީހުން އެހީކުރާވަރަށް ވުރެ ރަނގަޅުމީހެއްކަމުގައި މިއަޅާ ލައްވާނދޭވެ!”\nޙަދީޘް ރިވާކުރެއްވި ބޭކަލުންގެ ސިފަތައް ބަޔާންކޮށްދެއްވުމުގައި ސަލަފުންގެ ޢިލްމުވެރިން ގެންގުޅުއްވާފައިވާ އުޞޫލުތައް، الجرح والتعديل ގެ ފޮތްތައް ބަލާލުމުން ފެންނާނެއެވެ. އެސިފަތަކެއް އެބޭކަލަކަށް ޙަޤީޤަތުގައި ވެސް ސާބިތު ނުވާނަމަ “އެއީ ވަރަޢަވެރިކަމާއި، ޒުހުދުވެރިކަމާއި، ތަޤުވާވެރިކަމާއި، އަޅުވެރިކަން ސާބިތުވެފައިވާ ޢަދުލުވެރި، އިތުބާރުހިފޭ، އިމާމެކޭ” ވިދާޅުނުވެއެވެ. އެނޫން ސިފައެއް ސާބިތުވެފައިވާނަމަ އެކަންވެސް އެބޭފުޅުންވަނީ ބަޔާންކުރައްވާފައެވެ.\nޝުޢަރާ ސޫރަތުގެ 138 ވަނަ އާޔަތުގައި ﷲ ތަޢާލާ ވަޙީކުރައްވާފައިވެއެވެ.\nމާނައީ: “އަދި ތިޔަބައިމީހުން މީސްތަކުންނަށް އެއުރެންގެ ތަކެތި އުނިނުކުރާށެވެ!”\nއެހެންކަމުން އެބޭކަލުންވަނީ އުނިކުރުމެއް ނެތި ސާފުކޮށް ބަޔާންކުރައްވާފައެވެ.


Anurag Kashyap aa dhekolhah batholaa aku\nއަނުރާގް ކަޝޭޕް އާ ދެކޮޅަށް ބަތަލާއަކު\nބޮލީވުޑް ބަތަލާ ޕާޔަލް ގޯޝް މިދިޔަ ހޮނިހިރު ދުވަހު ވަރަށް ވަރުގަދަ އިލްޒާމެއް ޑައިރެކްޓަރު އަނުރާގް ކަޝޭޕްގެ ބޮލުގައި އަޅުވައިފި އެވެ. އިންޑިޔާގެ މީޑިއާއަކަށް ދިން އިންޓަވިއު އެއްގައި ޕާޔަލް ބުނީ "ބޮމްބޭ ވެލްވެޓް"ގެ ޝޫޓިން ކުރިޔަށް ދިޔަ ދުވަސްވަރު އަނުރާގު އޭނާއަށް ގޯނާކުރި ކަމަށެވެ.\nޕާޔަލް ދެއްކި ވާހަކަތަކަކީ ކަނޑައެޅިގެން ދޮގުކަމަށް ބުނެ ޑައިރެކްޓަރު އަނުރާގު ވަގުތުން ޓުވީޓް ކޮށްފައި ވެއެވެ. މި ވާޙަކަތަކުގައި އެއްވެސް ހަގީގަތެއް ނެތްކަމަށް އޭނާ ބުނެފައި ވެއެވެ.\n"ކީކޭ ބުނާނީ. ހާދަ ވަގުތެއް ނެގީ މަގޭ އަނގަ ބަންދުކުރަން އުޅުމުގެ ތެރޭގަ. މައްސަލައެއް ނެތް. އަހަރެންގެ އަނގަ މައިތިރިކުރަން އުޅެއުޅެމުން ގޮސް ދޮގު ތިހާ ގިނަ ދޮގުތައް ދި ހަދަނީ. އަދި އެހެން އަންހެނުން ވެސް މިކަމުގެ ތެރެއަށް ތި ވައްދަނީ. އަންހެނަކަށް ވެ ހުރެ އެހެން އަންހެނުން ބަދުނާމު ކުރުމަކަށް ވެސް ފަހެއް ނުޖެހޭ. އަމިއްލަ ގަދަރު ހިފަހައްޓަބަލަ. ތި ދައްކާ ވާހަކަތަކުގައި އެއްވެސް ހަގީގަތެއް ނެތް،" ހިންދީ ބަހުން އަނުރާގު ކުރި ޓުވީޓް ތަކެއްގައި ބުނެފައި ވެއެވެ.\nއިތުރު ޓުވީޓެއްގައި އަނުރާގު ބުނެފައިވަނީ އޭނާއަކީ ދުވަހަކުވެސް އެފަދަ ކަމެއް ކުރާނެ އަދި އެފަދަ ކަމަކަށް ތަރުހީބު ވެސް ދޭނެ މީހެއް ނޫން ކަމަށެވެ.\n"ދެން ވާނެ ގޮތެއް ވެސް އެނގިދާނެތާ. ތި އިންޓަވިއު ބަލާފައި ވެސް އިނގޭ ކިހާ ވަރެއްގެ ތެދެއްކަން ތި ކިޔައިދެނީ. އަދި ކިހާ ފޭކް ވާހަކައެއްކަން ތި ދައްކަނީ،" އަނުރާގު ދެ ވަނަ ޓުވީޓުގައި ބުނެފައި ވެއެވެ.\nއަނުރާގު ވަނީ އޭނާ މީގެ ކުރިން ކުރި ދެ ކައިވެންޏާ ބެހޭ ގޮތުން ވެސް ވާހަކަ ދައްކާފަ އެވެ. އޭނާ ބުނީ ދެ ފަހަރަށް ކައިވެނި ކުރި ދެ މީހުން ދެކެ ވެސް އޭނާ ވަރަށް ލޯބިވި އެވެ. އެކަން އޭނާއާއެކު މަސައްކަތްކުރި ބަތަލާއިންނަށް ވެސް އަދި އެހެން އެންމެންނަށް ވެސް ވަރަށް ރަނގަޅަށް އެނގޭނެ އެވެ.\nޕާޔަލް ގޯޝްގެ އިންޓަވިއު މީޑީއާ އިން ފެނިގެން އިންޑީޔާގެ ނެޝަނަލް ކޮމިޝަން އޮފް ވިމެންގެ ޗެއާޕާސަން ރޭކާ ޝަރުމާ ޕާޔަލް ޓެގް ކޮށް ކުރި ޓުވީޓެއްގައި ބުނެފައިވަނީ މި ޝަކުވާ އެ ކޮމިޝަނަށް އީމެއިލަކުން ހުށަހެޅުމަށެވެ.\nއަނުރާގު ކަޝޭޕްގެ މައްޗަށް ޕާޔަލް ކުރި ބޮޑު ތުހުމަތަކާ އެކު ސޯޝަލް މީޑިއާގައި މީހުންތައް އުތުރި އަރަން ފެށި އެވެ. އެއްބަޔަކު ޕާޔަލް ދެއްކި ވާހަކަ ގަބޫލުކޮށް އަނުރާގަށް އެއްޗެތި ކިޔަމުން ދިޔައިރު އަނެއް ބަޔަކު ތާއީދުކުރީ އަނުރާގަށެވެ. އަނުރާގާ އެއްކޮޅަށް ވާހަކަ ދެއްކި މީހުންގެ ތެރޭގައި ބަތަލާ ތާޕްސީ ޕަންނޫ ހިމެނެ އެވެ.\nއަނުރާގާ އެކު ނަގާފައިވާ ފޮޓޮއަކާ އެކު ތާޕްސީ ކުރި ޓުވީޓްގައި އަނުރާގު އެފަދަ ކަމެއް ކޮށްފާނެކަމަށް ގަބޫލު ނުކުރާ މޭރުމަކުން ވާހަކަ ދައްކާފައި ވެއެވެ. އަނުރާގުގެ "މަންމަރްޒިޔާން" ގައި ތާޕްސީ ވަނީ ބަތަލާގެ ރޯލު ކުޅެފަ އެވެ.\nރާޖްކުމާރާއި ބޫމީގެ "ބަދާއި ދޯ" ފަށަނީ\n"ބައިޖޫ ބަވްރާ"ގައި ރަންބީރު، ދީޕިކާ އަދި އާލިއާ\n"ރޯޖާ"ގެ ދެ ތަރިންނަށް "ތަލައިވީ"ގައި މުހިއްމު ރޯލެއް


ނައިފަރަކީ ރާއްޖޭގެ ރަށްތައް އުތުރުން ދެކުނަށް އެތުރިފައިވާ އެތުރުމުގައި މާލެ އަތޮޅާއި އެންމެ ކައިރީގައި އިރުމަތީ ބިތުގައި އޮންނަ ފާދިއްޕޮޅު (ޅ.އަތޮޅު) ގެ ވެރިކަންކުރާ ރަށެވެ. ނައިފަރު އޮންނަނީ އިރުމަތީ ޠޫލުން ”00 ’20 73 ގައި ޢަރުޟުން ”00 ’27 05 ގައެވެ. ރަށުގެ ދިގުމިނަކީ 1.117 ކިލޯމީޓަރ ( 1117 މީޓަރ ) އެވެ. ރަށުގެ ދިގުމިނަކީ 1.117 ކިލޯމީޓަރ ( 1117 މީޓަރ ) އެވެ. ފުޅާމިނަކީ 0.737 ކިލޯ މީޓަރ ( 737 މީޓަރ ) އެވެ. 33.21 ހެކްޓަރ ބިމުގެ ބޮޑުމިނުގައި ހުންނަ މިރަށުގެ ރަޖިސްޓަރީ އާބާދީއަކީ 5030 އެވެ. އޭގެތެރެއިން 1200 މީހުން ދިރިއުޅެނީ، ރަށުން ބޭރުގައެވެ. އަދި ބާކީތިބި 3800 މީހުން ދިރިއުޅެނީ، ރަށުގައި 720 ގޭގައި 950 ބިސީއެއްގެ މައްޗަށެވެ. ފުރަމާލެއާއި ނައިފަރާއި ދެމެދު 76.5 ނޯޓިކަލް މޭލުގެ ރާސްތާއެއް ވެއެވެ. ޢާއްމު ގޮތެއްގައި ރަށުގައި ކުރެވޭ މައިގަނޑު އިޤްތިޞާދީ މަސައްކަތްތަކަކީ މަސްވެރިކަމާއި، ޢިމާރާތްކުރުމާއި ފަތުރުވެރިކަމުގެ އިތުރުން ސަރުކާރުގެ ވަޒީފާ އަދާކުރުމެވެ.\nދިރިއުޅުމަށްޓަކައި ނައިފަރު މީހުން ކުރާ މަސައްކަތްތައް:\nދިރިއުޅުމަށްޓަކާ ނައިފަރުގެ އެންމެ ގިނަބަޔަކު ކުރާ މަސައްކަތަކީ، މަސްވެރިކަމެވެ. މީގެ އިތުރުން، ކައިރީގައިވާ ފެލިވަރު ފިޝަރީސް މޯލްޑިވްސްގަޔާ، ރިސޯރޓްތަކުގައިވެސް، ނައިފަރުގެ ގިނަ ބަޔަކު މަސައްކަތުގައި އުޅެއެވެ. އަތޮޅު ކައުންސިލްގެ އިދާރާއާ ރަށުކައުންސިލްގެ އިދާރާ، ހޮސްޕިޓަލް، ސްކޫލް އަދި މަލްޓިޕާޕަސް ބިލްޑިންގއާ ދަނާލު، ބޭންކް، ފެމެލީ ސަރވިސް ސެންޓަރުފަދަ މުއައްސަސާތަކުގެ ސަބަބުން، ނައިފަރު ރައްޔިތުންނަށް ނުހަނު ގިނަ ވަޒީފާތައް ރަށުގައި ތިބެގެން އަދާކުރުމުގެ ފުރުޞަތު ވަނީ ފަހިވެފައެވެ. އަމިއްލަ މަސައްކަތްތަކުގައި މަޝްޣޫލު ވެފައިވާ ދާއިރާތަކުގައި، ބަކަރި ގެންގުޅުމާ، ވަޑާންކުރުމާ، ޢިމާރާތް ކުރުމުގެ ދާއިރާއިން އާމްދަނީ ހޯދާ ފަރާތްތައްވެސް ނައިފަރުގައި ގިނައެވެ.\nނައިފަރުގެ އުމްރާނީ ތަރަށްޤީ:\nނައިފަރަކީ، ވަރަށްކުރިންފެށިގެންވެސް، ރައްޔިތުން ހަދައި ބަލަހައްޓަމުންދާ ހާބަރެއް އޮންނަ ތަނެކެވެ. ހާބަރާ ގުޅިފައިވާ ކަނޑު ތޮށްޓާ އެއްގަމު ތޮށްޓަކީ، ރައްޔިތުންގެ ބުރަ މަސައްކަތެވެ. ނަމަވެސް ސުނާމީގެ ސަބަބުން ކަނޑުތޮށްޓާ އެއްގަމު ތޮށްޓަށް، އަދި ހާބަރަށް ލިބުނު ގެއްލުންތަކުގެ ސަބަބުން، އެތަންތަންވަނީ ވަރަށްބޮޑަށް ވީރާނަވެ، މަރާމާތަށް ބޭނުންވެފައެވެ. ދުއްވާ ތަކެތި ގިނަވުމުގެ ސަބަބުން، މަގުތައް ހަނަފަސްވެ، މަގުތައް ވަނީ، ހަދަންޖެހިފައެވެ. ކުނިކޮށްޓެއް ހުރިކަމުގައިވީނަމަވެސް، ކުނި ނައްތައިލުމަށް ބޭނުންވާ އިންފްރާ ސްޓްރަކްޗަރާއި، ވަޞީލަތްތައް މިހާތަނަށް ޤާއިމް ކުރެވިފައެއް ނުވެއެވެ. ރަށުގައި ދައުލަތުގެ ފަރާތުން މިހާތަނަށް ނަރުދަމާ ނިޒާމެއް ޤާއިމްކުރުމުގެ މަޝްރޫއެއް ހިންގާފައިނުވި ނަމަވެސް އަމިއްލަ ފަރުދުން އިސްނަގައިގެން ރަށުގެ އެކިސަރަހައްދުތަކުގައި ފާޚާނާލައިންތައް އަޅާފައިވެއެވެ. އެހެންކަމުން ރަށުގެ އެއްވެސް ގޭބިސީއަކުން ރަށުގެބިމަށް ނަޖިސް ހިންދަމުން ނުދެއެވެ. އަމިއްލަ މީސްމީހުންގެ ގޯތި ގެދޮރު ޢާންމުކޮށް 1 ބުރިއަށް ހަދާފައި ހުރިނަމަވެސް ދެބުރި ޢިމާރާތުން ފެށިގެން6ބުރި ޢިމާރާތްތައްވެސް އަމިއްލަ މީހުންގެ ގެދޮރުގެ ގޮތުގައި ބިނާކޮށްފައި އެބަހުއްޓެވެ. ނައިފަރުގައި ދައުލަތުގެ މުއައްސަސާތަކުގެ ތަފާތު ޢިމާރާތްތައް ހުރެއެވެ. އޭގެތެރޭގައި ޕޮލިސް ބިލްޑިންގ، މަލްޓިޕާޕަސް ބިލްޑިންގ، ފަޔަރ ބިލްޑިންގ، ފެމެލީ ސަރވިސް ސެންޓަރ، ދަނާލު، ބޭންކް، ކޮމިޔުނިޓީ ސެންޓަރ ފަދަ ޢާންމުކޮށް ރަށްރަށުގައި ނުހުންނަ ގިނަ މުއައްސަސާތައް ޤާއިމްކުރެވިފައި ވެއެވެ. ހިތްފަސޭހަކޮށްލަން ދާފަދަ، ފިނިމައިޒާނާއި، ޕާކްފަދަ ތަންތަން ނައިފަރުގައި ނެތެވެ. އެތަންތަންވަނީ، ޤާއިމްކުރަންޖެހިފައެވެ. އަލަށް ހިއްކާފައިވާ 30 ހެކްޓަރުގެ ބިމުގައި، އެކަންކަމަށް ހުސްކޮށްފައިވާ ބިންތަކުގައި، އެފަދަ ތަންތަން ތަރައްޤީކުރުމަށް ބައެއް އެންޖީއޯތަކާ ވަނީ ޙަވާލުކުރެވިފައެވެ.\n• ދެހާހުގެ ކުރީގެ އަހަރުތަކާޖެހެންދެން، ނައިފަރަކީ، މާލެއާ އުތުރުގެ ރަށްތަކާދެމެދު ދަތުރުކުރާ ދަތުރުވެރިން ރޭގަނޑު މަޑުކޮށްލުމަށް، އެންމެ ހިތްފަސޭހަ، އަމާން މަންޒިލަކަށް ބެލެވި ދަތުރުވެރިން މަޑުކުރަމުން އައި މަންޒިލެކެވެ. މީގެ ސަބަބުން ވިޔަފާރީގެ މުޢާމަލާތުތައް ކުރެވި، ރަށަށް ނަފާ ލިބިފައިވެއެވެ.\n• 1900 ކުރީކޮޅު ނައިފަރާ އޮޅުދޫކަރަޔާދެމެދު ވަނީ ސީދާ ދަތުރުތައް ކޮށްފައެވެ. މީގެ ސަބަބުން، އެ އަހަރުތަކުގައިވެސް ނައިފަރު މީހުންނަކީ، އޮޅުދޫކަރަޔާއެކު ކުރެވޭ ވިޔާފާރީގެ މުޢާމަލާތުގެ ސަބަބުން، ރަނގަޅު އާމްދަނީއެއް ލިބި ފުދިގެން އުޅުނު ބަޔެކެވެ.\n• ނައިފަރަކީ، ދިވެހިރާއްޖޭގެ ދެވަނައަށް އެންމެ ގިނަދުވަސްވީ ސްކޫލް ކަމުގައިވާ މަދްރަސަތުލް އިފްތިތާޙް އެރަށެއްގައި ޤާއިމް ކުރެވިފައިވާ ރަށެވެ.\n• ދިވެހިބަހުން އެންމެ ފުރަތަ ޅެމެއް ހެއްދެވި، މަރުޙޫމް ހުތްއަލިދީދީއަކީ ނައިފަރުގެ ދަރިޔެކެވެ.\n• ނައިފަރަކީ ބޭރުރަށްރަށުން އަންނަ މެހެމާނުންނަށް މެހެމާންދާރީ އަދާކުރުމަށް މަޝްހޫރުރަށެކެވެ. މިކަމަކީ ރަށުގެ ރައްޔިތުންގެ އާދަކާދަތަކުގެ ތެރޭ ހިމެނިފައިވާ ރިވެތި ޚާއްޞަ ސިފައެކެވެ.\n• ނައިފަރު މީހުންގެ ވާހަކަ ދެއްކުމުގައި، ދިވެހިބަހުގެ ލިޔުމުގައި، އައިބައިފިލި އޮންނަ ތަންތަނުގައި އޭބޭފިލި ބޭނުންކުރަމުން ގެންގޮސްފައިވެއެވެ.\n• މަސްވެރިކަމާއި ގުޅިފައިވާ އާދަކާދަތައްކަމަށްވާ މަސްކައްކައި ހިއްކައިގެން އާމްދަނީ ހޯދުމާއި ރިހާކުރު އޮލަކުރުންފަދަ ކަންކަމަކީ ނައިފަރުގައި ކުރާ ބައެއް މަސައްކަތްތަކެވެ.\n• މީގެ އިތުރުން ނައިފަރަކީ ބަކަރި ހުއިހެއްޕުމުގައިވެސް މަޝްހޫރު ރަށެކެވެ.\n• ކެއިންބުއިމުގައި ބިންބިފުށާއި ގޮދަންފުށުން ހުނި ރޮށްޓާއި މަސްހުނި، ދިޔާހަކުރުގައި ރޯފަނި، ބަނބުކެޔޮ އަދި ފާރޮށި ފަދަ ބައެއް ތަކެތި ޢާންމު ގޮތެއްގައި ކުރީގައި ބޭނުންކުރެވުނެވެ.\n• ނައިފަރަކީ، ދިވެހިބޭހަށް އެންމެ މޮޅު ޙަކީމުންގެތެރޭގައި ހިމެނުނު، މަރުޙޫމް ޢަބްދުލްޙަކީމް ކާންނާ ކަލޭފާނުގެ އުފަން ރަށެވެ. ރާއްޖޭގެ ކަންކޮޅުތަކުން، ބޮޑެތި ބަލިތަކުގައި ފަރުވާކުރުމަށް ކަލޭފާނުގެ ޙަޔާތްޕުޅުގައި، ނައިފަރަށް އައިސްފައިވެއެވެ.\n• ރާއްޖޭގައި އެންމެ ފުރަތަމަ ޞިއްޙީ މަރުކަޒެއް ޤާއިމްކޮށްފައިވަނީ ޅ.ނައިފަރު ގައެވެ. މިމަރުކަޒު މިހާރުވަނީ ޒަމާނީ އަތޮޅު ހޮސްޕިޓަލަކަށް ބަދަލުކުރެވިފައެވެ. އަތޮޅު ހޮސްޕިޓަލެއް ކަމުގައި ވީނަމަވެސް ނ، ރ، ބ، އަތޮޅުގެ މީހުންގެ އިތުރުން ކ. ކާށިދޫންވެސް މި ހޮސްޕިޓަލުން ފަރުވާ ހޯދަމުންދާކަން ފާހަގަ ކުރަމެވެ.\nކަރަންޓާއި ފެނާއި ނަރުދަމާ:\nނައިފަރުގެ ރައްޔިތުންނަކީ، 600 ކިލޯ ވޯޓުގެ ކަރަންޓް ކޮންޒިޔުމް ކުރާ ބަޔެކެވެ. މިހަކަތަ ފޯރުކޮށްދިނުމަށްޓަކައި، ނޯދަން ޔުޓިލިޓީސް ލިމިޓެޑުން ނައިފަރުގައި، ޑީސަލް އިންޖިން ބޭނުންކޮށްގެން ކަރަންޓް ދެއެވެ. މީގެ އިތުރުން، ގޭގެއަށް ބޭނުންވާ މިންވަރަށް ބޯފެން ރައްކާކުރެވެން ނުހުންނާތީއާ، ބިމުގެ ފެން ބުއިމަށް އެކަށީގެން ނުވާތީއާ، ބައެއް ސަރަޙައްދުތަކުގައި، ދޮވެ ސާފުކުރުމަށް އެކަށީގެންވާފަދަ ފެން ލިބެން ނުހުންނާތީ، ސުނާމީ ރިކަވަރީގެ ދަށުން ނައިފަރަށް ލިބިފައިވާ 30 ޓަނުގެ ފެންޕްލާންޓުން ގޭބިސީތަކަށް ފެން ފޯރުކޮށްދެމުން ދެއެވެ. މި ހުރިހައި ކަމަކާއެކުވެސް، ނައިފަރުގައި އެކަށީގެންވާ ނަރުދަމާ ނިޒާމެއް ނޯވެއެވެ. ނަރުދަމާގެ ގޮތުގައި ބޭނުންކުރެވެމުންދަނީ، އަމިއްލަގޮތުން އަވަށްޓެރިންގެ ގްރޫޕްތަކުން މޫދަށް އަޅާފައިވާ ފާޚާނާ ހޮޅިތަކެވެ.\nރަށް ފުރިފައިވުމުންނާ، ވަޞީލަތްތައް ބޭނުންކުރެވޭ މިންވަރު އިތުރުވެފައިވާތީ، ވެށީގެ ބެލެންސް ގެއްލި، ތަފާތު މައްސަލަތައް ކުރިމަތިވެފައި ވެއެވެ. ގިނައިން ފެން ނެގުމުގެ ސަބަބުން، ބިމުގެ ފެން ލޮނުވުމާ، ގޮނޑުދޮށުން ވެލި ނެގުމުގެ ސަބަބުން، ގޮނޑުދޮށް ގިރުމުގެ މައްސަލަ ކުރިމަތިވެފައިވެއެވެ. ގިނަ ޢިމާރާތްތައް ކުރަންޖެހިފައިވާތީ، ބިންމަދުވެ ގަސްގަހާގެއްސަށް ބިމުން ލިބޭ ޖާގަ މަދުވުމުން، ނައިފަރުގެ މުޅި މަލަ އެކުގައިވަނީ، ޢިމާރާތްތަކަކަށް ބަދަލުވެފައެވެ. ހަކަތަ އުފެއްދުމަށާ، މުވާޞަލާތުގައި އިޢާދަކުރަނިވި ވަޞީލަތްތައް ބޭނުން ނުކުރާތީ، ކާބަން ބޭރުވާމިންވަރު، ނައިފަރުގެ ނިޞްބަތުން މައްޗެވެ. ކުނި ނައްތައިލެވޭނޭ އެކަށީގެންވާ ނިޒާމެއް ނެތުމާ، އެކަށީގެންވާ ނަރުދަމާއެއް ނެތުމުން، ކުންޏާއި ނަޖިސް ރަށުގެ ވަށައިގެން އޮތް ގޮނޑުދޮށްތަކަށާ، ހާބަރުތެރެއަށް އެޅެމުން ދިއުމުގެ ސަބަބުން ގޮނޑުދޮށްތަކާ، ވަށައިގެންވާ މޫދުގެ ސާފުތާހިރުކަން ގެއްލި، ބަލިމަޑުކަން އުފެދުމަށް ފުރުޞަތު ފަހިވެފައިވެއެވެ.\n• ރާއްޖޭގައި އެންމެފުރަތަމަ އިންޖީނު އަޅައިގެން ދުއްވާފައިވަނީ، ނައިފަރު ކާންނާ ކަލޭފާނުގެ “ރިއްމަސް” ކިޔާ އޮޑީގައެވެ. މި އޮޑީގައި އިންޖީނު އަޅައިދެއްވި ފަންނާނަކީ، އަޙްމަދު އާދަމް (ހ.ހިކަރި / މާލެ) އެވެ.\n• ރާއްޖެތެރޭގައި އެންމެ ފުރަތަމަ ރޭޑިއޯ ފްރެކުއެންސީ ބޭނުންކޮށްގެން ބޭރުރަށްރަށާއި މުޢާމަލާތު ކޮށްފައިވަނީ ޅ.ނައިފަރު ގައެވެ.\n• ރާއްޖޭގައި ކޭބަލްޓީވީގެ ޚިދްމަތް އެންމެ ފުރަތަމަ ދޭންފެށިފައިވަނީ، ޅ.ނައިފަރުގައެވެ. މި ޚިދްމަތް ނައިފަރުގައި ދޭންފެށިއިރު، ޓީވީއެމް ފިޔަވައި އެހެން ޓީވީތައް މާލޭގައިވެސް ބަލައިއުޅުނީ ސެޓްލައިޓް ޑިޝްއެންޓަނާ ގަނެވޭފަދަ ފުދުންތެރިން އެކަންޏެވެ.\n• ޓީވީ ކޭބަލް ތެރެއިން، އިންޓަރނެޓްގެ ޚިދްމަތް ގޭބިސީތަކަށް އެންމެ ފުރަތަމަ ދޭންފެށިފައިވަނީވެސް ޅ.ނައިފަރުގައެވެ.\nމާލެ ދަތުރުކުރާ ރަށުގެ ދެ ބޯޓާއި، ޢާންމުކޮށް މާލެއާ ނައިފަރާ ދެމެދު ދަތުރުކުރާ3ސްޕީޑް ލޯންޗްގެ ފެރީގެ ޚިދްމަތް ރަށަށް ލިބެމުންދެއެވެ. އޭގެ އިތުރު، އަތޮޅުތެރޭގައި ސަރުކާރުން އޮޕަރޭޓްކުރާ ފެރީގެ ޚިދްމަތް ރައްޔިތުން ބޭނުންކުރަމުން ދެއެވެ. މީގެ އިތުރުން ސްޕީޑް ލޯންޗްގެ ޚިދުމަތް އަމިއްލަ ގިނަ ފަރާތްތަކަކުން ފޯރުކޮށްދެމުން ދެއެވެ.\nމުނިފޫހި ފިލުވުމާ، ކުޅިވަރުގެ ރޮނގުން ނައިފަރުގައި ފާހަގަ ކުރެވެނީ، ފުޓްބޯޅަ، ވޮލީ، އަދި ލައިވް މިޔުޒިކް ފަދަ ކަންކަމެވެ. އެކަށީގެންވާ ރަނގަޅު ފުޓްބޯޅަ ދަނޑަކާއި، އެފަދަ ވޮލީ ކޯޓެއް ނައިފަރުގައި ޤާއިމްކުރެވިފައި ވެއެވެ. ރަށުގެ އެހެން ހިސާބުތަކުގައި ހަވީރަށް ފުޓްބޯޅަކުޅޭ ކުދިން ވަގުތީ ދަނޑުތައް އަޅައިގެން ކުޅެ އުޅެތެވެ. މިޔުޒިކްގެ ރޮނގުގައި، އެކަށީގެންވާ ކުރިއެރުންތަކެއް ނައިފަރުގެ ޒުވާނުން ހޯދާފައިވެއެވެ. މިގޮތުން، ކޮމްޕޯސަރުންނާ، މަޝްހޫރު ލަވަކިޔުންތެރިން، ނައިފަރުގައި ދަނީ އުފެދެމުންނެވެ. އަދި މިފަހަކަށް އައިސް، ބޮޑުބެރުޖެހުމާ، ލައިވް މިޔުޒިކް ޝޯވްތައް ޑެލިވަރ ކޮށްދިނުމުގެ ޤާބިލްކަން ނައިފަރުގެ ފަންނާނުން ވަނީ ހޯދާފައެވެ.


ކުއްލި ބޮޑު ބަދަލެއް ނުގެންނާށެވެ. |\nއަހަރެމެންގެ ތެރެއިން ކޮންމެ މީހަކުވެސް ހާސްވެ ކަންބޮޑުވާ އެއް ކަމަކީ ތިމާގެ ހަށިގަނޑު ހުންނަ ގޮތެވެ. ތިމާގެ ބުރުސޫރައެވެ. ތިމާ ހުންނަ ސިފައާމެދު ހިތްހަމަޖެހެނީ ވަރަށް މަދުބައެކެވެ. އެއްބަޔަކު ކުޑަކޮށް ލުއިވާން ބޭނުންވާއިރު އަނެއްބަޔަކު ބޭނުންވަނީ ތިމާގެ ހަށިގަނޑުގައި އިތުރަށް ހުންނަމަސްތައް ހިއްކާލުމެވެ. ސަރުބީތައް ވިރުވާލުމެވެ. އަހަރެމެންގެ ހަށިގަނޑު ބައްޓަންވެފައި މިވަނީ އެ ހަށިގަނޑުގައިވާ ކަށިތަކުގެ އިތުރުން ކަށީގައި ހަރުލާފައިވާ މަސްތަކާއި ސަރުބީގެ ސަބަބުންނެވެ. ތިމާގެ ހަށިގަނޑުގެ ބައްޓަން ބަދަލުކުރެވޭނީ ވަކިމިންވަރަކަށެވެ. ބަދަލެއް ގެނެވޭނީ ހަމައެކަނި މަސްތަކަށާއި ސަރުބީ އަށެވެ.\nހަށިގަނޑަށް ބޭނުންވާ މާއްދާތަކުގެ ތެރޭގައި މަހާއި ސަރުބީ ހިމެނެއެވެ. ސަރުބީ އަކީ ހަށިގަނޑުގެ ޓިޝޫތަކުގައި ހިމެނޭ މާއްދާއެކެވެ. މީގެ ސަބަބުން ހަށިގަނޑުގެ ސިފަ ބައްޓަންކޮށްދިނުމުގައި މުހިންމު ދައުރެއް އަދާކުރެއެވެ. މީގެ އިތުރުންވެސް ހަށިގަނޑުގެ މުހިންމު ގުނަވަންތަކުގައި ރައްކާތެރިކަމުގެ ފަށަލައެއްގެ ގޮތުގަޔާއި، ހަށިގަނޑުގެ ފިނިހޫނުމިން ކޮންޓްރޯލްކޮށް ހަށިގަނޑުގެ ހަކަތަ ރައްކާކުރާ ގުދަނެއްގެ ގޮތުގައިވެސް ސަރުބީ މަސައްކަތްކުރެއެވެ. ތިމާގެ ހަރަކާތްތެރިކަން ކުޑަވެ، އެކަށީގެން ނުވާވަރަށް ގިނައިން ކެވޭނަމަ، ހަށިގަނޑުގެ ތަފާތު ހިސާބުތަކުގައި ސަރުބީ ޖަހައެވެ. ހެދިހުރި ހަށިގަނޑާ އެކަށީގެން ނުވާވަރަށް ފަލަވެ، ބަރުދަން އިތުރުވެއެވެ.\nހަށިގަނޑުގައި ޖަހައިފައިވާ ބޭކާރު މަސްތަކާއި ސަރުބީތައް ހަށިގަނޑަށް ގެއްލުންނުވާ ފަދަ ގޮތަކަށް ނައްތާލައި، ހަށިގަނޑުގެ ބަރުދަން ލުއިކޮށްލަން ބޭނުންހެއްޔެވެ؟ އެހެން ކަމަށްވާނަމަ، ކެއުމުގެ އާދަކާދަތަކަށް ކުއްލި ބޮޑު ބަދަލެއް ނުގެންނާށެވެ. ވަގުތީ ޑައިޓެއްވެސް ޚިޔާރު ނުކުރާށެވެ. ކާ މިންވަރު ކުޑަ ތަންކޮޅެއް މަދުކޮށްލައި، ދާއިމީ ބަދަލެއް ކެއުމުގެ ވައްޓަފާޅިއަށް ގެންނާށެވެ. ހަމައެއާއެކު މިހާރަށްވުރެ ބޮޑަށް ހެލިފެލިވެ އުޅުމާއި ހަރަކާތްތެރިކަން އިތުރުކޮށްލާށެވެ. ތިމާގެ ދުވަހީ ކަމެއްގެ ގޮތުގައި ކަސްރަތުކުރުން ހިމަނާލާށެވެ.\nދިރާސާތަކުން ދައްކާ ގޮތުގައި ކުއްލިއަކަށް، މާއަވަސް އަވަހަށް، މާ ބޮޑަށް ހަށިގަނޑުގެ ބަރުދަން ލުއިކޮށްފިނަމަ އެކަމުގެ ނޭދެވޭ އަސަރު ތިމާގެ ޞިއްޙަތަށް ކުރެއެވެ. ހަށިގަނޑުގައި ޖަހައިފައި ހުންނަ އިތުރު މަސްތަކާއި ނޭދެވޭ ސަރުބީތަށް ރަނގަޅުގޮތުގައި ނައްތައިލާން ބޭނުންނަމަ މަހެއްގެ މައްޗަށް4ކިލޯ އަށްވުރެ ގިނައިން ބަރުދަން ލުއިނުކުރާށެވެ.


Yameen Minivan Vumaa Hamayah Dheyn Jehey Inaayai Dhinumaamedhu Adhi Gotheh Nunimman: Finance Ministry ޔާމީން މިނިވަންވުމާއި ހަމަޔަށް ދޭންޖެހޭ އިނާޔަތް ދިނުމާމެދު އަދި ގޮތެއް ނުނިންމަން: ފިނޭންސް މިނިސްޓްރީ – Huvadhoo News Yameen Minivan Vumaa Hamayah Dheyn Jehey Inaayai Dhinumaamedhu Adhi Gotheh Nunimman: Finance Ministry Huvadhoo News\nޔާމީން މިނިވަންވުމާއި ހަމަޔަށް ދޭންޖެހޭ އިނާޔަތް ދިނުމާމެދު އަދި ގޮތެއް ނުނިންމަން: ފިނޭންސް މިނިސްޓްރީ\nފޮޓޯ: ކުރީގެ ރައީސް އަބްދުﷲ ޔާމީން "އިންޑިޔާ އައުޓް" ކެމްޕެއިންގައި\nކުރީގެ ރައީސް އަބްދުﷲ ޔާމީން ބަންދުގައި ހުންނެވިއިރު އެމަނިކުފާނަށް ދައުލަތުން ދޭންޖެހޭ އިނާޔަތް ދިނުމާމެދު އަދި ގޮތެއް ނިންމާފައި ނުވާކަމަށް ފިނޭންސް މިނިސްޓްރީން ވިދާޅުވެއްޖެއެވެ.\n2019 ވަނަ އަހަރު ޔާމީން ފަސް އަހަރަށް ޖަލަށް ލާން ހުކުމްކޮށް ފަސް މިލިޔަން ޑޮލަރުން ވަނީ ޖޫރިމަނާކޮށްފައެވެ. އެމްއެމްޕީއާރުސީގެ ޚިޔާނާތުގެ މައްސަލައިގައި ދައުލަތުން އެމަނިކުފާނުގެ މައްޗަށް ވަނީ މަނީ ލޯންޑްރިންގެ ދައުވާ އުފުލާފައެވެ.\nއެހެންނަމަވެސް މިދިޔަ ނޮވެމްބަރމަހު 30 ވަނަ ދުވަހު ސްޕްރީމް ކޯޓުން ވަނީ ޔާމީން މިނިވަންކޮށްފައެވެ. ޔާމީން ބަންދުގައި ހުރި ދުވަސްތަކުގައި އެމަނިކުފާނަށް ދައުލަތުން ދޭންޖެހޭ އިނާޔަތަށްވާ ފައިސާ ދިނުމަށް އެދި އެމަނިކުފާނުގެ ފަރާތުން ވަނީ ފިނޭންސަށް ހުށަހަޅާފައެވެ.\nފިނޭންސް މިނިސްޓްރީގެ މީޑިއާ އެކްޒެކްޓިވް މުހައްމަދު ޝަނޫން ވިދާޅުވީ ޔާމީންގެ ވަކީލުން އެމަނިކުފާނުގެ ބަންދުގެ މުއްދަތުގައި ދޭންޖެހޭ އިނާޔަތް ހޯދުމަށް އެދި ހުށަހަޅާފައިވާ ކަމަށާއި ވަކީލުން ހުށަހަޅާފައިވާ ސިޓީއާ މެދު އަދި މިހާތަނަށް އެއްވެސް ގޮތެއް ނިންމާފައިނުވާ ކަމަށެވެ. އަދި އިނާޔަތްތައް ދިނުމާ މެދު ގޮތެއް ނިންމޭނެ ދުވަހެއް އަދި ނޭނގޭ ކަމަށް ޝަނޫން ވިދާޅުވިއެވެ.\nކުރީގެ ރައީސުންނަށް އިނާޔަތުގެ ގޮތުގައި މަހަކު ޖުމްލަ 300،000ރ. ލިބިވަޑައިގަންނަވާނެއެވެ. އެއީ ކުރީގެ ރައީސެއްގެ ގޮތުން އިނާޔަތުގެ ގޮތުގައި 50،000ރ. އާއި ދިރިއުޅުއްވާ ތަނުގެ ހަރަދަށް މަހަކު 50،000ރ. އާއި އޮފީސް ހިންގުމުގެ ހަރަދަށް 175،000ރ. އާއިބޭސްފަރުވާގެ ހަރަދަށް މަހަކު 58،333ރ. އެވެ.\nސްޕްރީމްކޯޓުން ޔާމީން މިނިވަން ކުރިނަމަވެސް ޔާމީނަށް ތުހުމަތުކޮށް، މަނީ ލޯންޑްރިންގެ ދެ މައްސަލައެއް ކްރިމިނަލް ކޯޓަށް ވަނީ ހުށަހަޅާފައެވެ. އެހެންކަމުން މިމައްސަލަ ވަކިގޮތަކަށް ނިންމަންދެން ޔާމީން ފުރުން މަނާކުރުމުގެ އަމުރަކަށް ފުލުހުން އެދުމުން ކްރިމިނަލް ކޯޓުން ވަނީ ފުލުހުންނަށް އެ އަމުރު ދީފައެވެ.


ބަޔާން މިއުނިކްގެ ކޯޗްކަމާއި ޖާރގަން ކްލޮޕް ހަވާލު ވެދާނެބާ؟ – Haftha\nFri,5June, 2020, 12:24 pm\nބަޔާން މިއުނިކްގެ ކޯޗްކަމާއި ޖާރގަން ކްލޮޕް ހަވާލު ވެދާނެބާ؟\nލިވަޕޫލްގެ ކޯޗު ޖާރގަން ކްލޮޕް އެ ކުލަބު ދޫކޮށް ޖަރުމަންވިލާތުގެ ބަޔާން މިއުނިކްއާއި ހަވާލުވެދާނެކަމަށް ބެލެވޭ ރިޕޯޓްތަކެއް އާންމުވެއްޖެއެވެ. މިގޮތުން ކުރިން ޖަރުމަންވިލާތް އަދި ބަޔާންއަށް ކުޅުނު މެޓްޒެލްޑާރ ފަދަ ބައެއް މަޝްހޫރު ފަރާތްތަކުން ވަނީ ކްލޮޕްއަކީ ބަޔާން މިއުނިކްއަށް ވަރަށް މުހިންމު ކޯޗެއްކަމަށް ބުނެފައެވެ.\nއަދި ބަޔާންގެ ކުރީގެ ކޯޗު ގާޑިއޯލާގެ އަތެއް މިކަމުގައިވާކަމަށްވެސް ބައެއް ރިޕޯޓްތަކުގައި ވަނީ ހާމަކޮށްފައެވެ. ގާޑިއޯލާ ވަނީ ޖަރުމަންވިލާތަށް ވަރަށް ފަހުން ކުރި ޒިޔާރަތެއްގައި ބަޔާންގެ އިސް އޮފިޝަލުންތަކަކާއި ބައްދަލުކޮށް ބަޔާންއިން ގެންނަން އުޅޭ އާ ކޯޗާއި ދޭތެރޭ ހިތްހަމަޖެހޭކަމަށް ބުނެފައެވެ.\nކްލޮޕް އަކީ ކުރިން ބަޔާންގެ ވާދަވެރި ބޮރޫޝިއާ ޑޯޓްމަންޑްގެ ކޯޗެކެވެ. ޑޯޓްމަންޑްގެ ސަޕޯޓަރުންގެ މެދުގައި ވަރަށް މަގުބޫލު ވެފައިވާ ކްލޮޕް ދެން ފެނިގެންދާނީ ބަޔާން މިއުނިކްއިންބާ؟ މިއީ ވުމަށްވުރެ ނުވުން ގާތްކަމެއްކަމަށް ގަބޫލުކުރާ ފަރާތްތައްވެސް މަދެއް ނޫނެވެ. މި ފަރާތްތަކުން ވަނީ ކްލޮޕްގެ ސްޓައިލްއަކީ ބަޔާންގެ ސްޓައިލްއެއް ނޫންކަމަށާއި އަދި އަވަސް ފުޓުބޯޅައާއި ގެގެންޕްރެސިންގް ސްޓައިލަށް ބަޔާން މިއުނިކް ނުފެއްތޭނެކަމަށް ގަބޫލުކުރާކަމަށް ބުނެފައެވެ. އަދި ކްލޮޕް ލިވަޕޫލްގައި ހުރީ ވަރަށް އުފަލުންކަމަށާއި ލިވަޕޫލްއަށް ކާމިޔާބީ ހޯދައިދިނުމަށްފަހު ނޫނީ ކްލޮޕް ނުދާނެކަމަށާއި މީގެ އިތުރުންވެސް ޑޯޓްމަންޑްއަށް ކްލޮޕްކުރާ ލޯތްބެއްގެ ސަބަބުންވެސް ބަޔާންއަށް އޭނާ ނުދާނެކަމަށްވެސް އެފަރާތްތަކުން ބުނެފައިވެއެވެ.\nކްލޮޕްގެ އިތުރުންވެސް ބަޔާންއިން ވަނީ ކްލޮޕްއަށް ފަހު ޑޯޓްމަންޑް ކޯޗުކަމާއި ހަވާލުވި ތޯމަސް ޓުޗެލް ނޫނީ ހޮފެންހަމްގެ ކޯޗު ޖޫލިއަން ނެގެލްސްމެންވެސް އެ ޓީމުގެ ކޯޗުކަމަށް ގެނައުމުގެ ފުރުސަތު އެބަ އޮތްކަމަށް ބުނެފައެވެ. މިހުރިހާ ވާހަކަތަކެއް މިގޮތަށް ހުރި އިރު ޔޫރަޕްގެ ގަދަ ބާރެއްކަމުގައިވާ ބަޔާންއާއި ދެން ހަވާލުވާނީ ކާކުބާ؟ ކޮލޮޕް ހަވާލުވެދާނެބާއެވެ.


މަގުމަތީގެ އެކްސިޑެންޓް / އައިޖީއެމްއެޗު\nއައްޑޫ އެކްސިޑެންޓުގައި ޒަހަމްވި މީހާ މަރުވެއްޖެ\nސ. މަރަދޫފޭދޫގައި މިދިޔަ މަހު ހިނގި އެކްސިޑެންޓުގައި ޒަހަމްވި މީހާ މިއަދު މަރުވެއްޖެ އެވެ.\nސ. މަރަދޫގައި ހިނގި އެކްސިޑެންޓުގައި ޒަހަމްވި މީހާގެ ހާލު ރަނގަޅުވަމުން އަންނަ ކަމަށް އޭނާގެ އާއިލާ އިން މިއަދު ބުނެފި އެވެ.\nއައްޑޫގައި އެކްސިޑެންޓުވި މީހާގެ ހާލަތަށް ބަދަލެއް ނާދޭ\nސ. މަރަދޫފޭދޫގައި މިދިޔަ ހޯމަ ދުވަހު ހިނގި އެކްސިޑެންޓުގައި ޒަހަމްވި މީހާގެ ހާލަތަށް އެއްވެސް ބަދަލެއް ނާންނަކަމަށް އެ އާއިލާ އިން މިއަދު ބުނެފި އެވެ.\nSeptember 05, 2019 30\nއައްޑޫގައި ސައިކަލުން ވެއްޓުނު މީހާ މަރުވެއްޖެ\nމިދިޔަ އާދީއްތަ ދުވަހު އައްޑޫ ހިތަދޫ ސަރަހައްދީ ބަނދަރަށްދާ ކޯޒްވޭ މަތިން ސައިކަލާ އެކު ވެއްޓި ބޮލަށް ސީރިއަސް ގެއްލުންތަކެއް ލިބުނު މީހާ ފަރުވާ ދެނިކޮށް އައިޖީއެމްއެޗުގައި މިއަދު މަރުވެއްޖެ އެވެ.\nJune 03, 2019 30\nއެކްސިޑެންޓްތައް ގިނަވުމުން ޚާއްސަ ޑޮކްޓަރަކު ހޯދަނީ\nމާލެ އާއި އަތޮޅުތަކުގައި މަގުމަތީގެ އެކްސިޑެންޓްތައް ގިނަވެ، ބޮލަށް ލިބޭ އަނިޔާތައް އިތުރުވެފައިވާތީ އައިޖީއެމްއެޗަށް ނާރުގެ އޮޕަރޭޝަން ޑޮކްޓަރަކު ހޯދަމުން އަންނަ ކަމަށް އެ ހޮސްޕިޓަލުގެ ސީއީއޯ އިބްރާހިމް ސަލީމް (ކުޑަ ބަންދޭ) މިއަދު ވިދާޅުވެއްޖެ އެވެ.\nއެކްސިޑެންޓްވި ޒުވާނާގެ ހާލު ރަނގަޅު: އައިޖީއެމްއެޗް\nކުޑަކުއްޖަކު ގޮވައިގެން އިއްޔެ ހަވީރު ސައިކަލް ދުއްވަން ނުކުމެ އުޅެނިކޮށް އެކްސިޑެންޓްވި ޒުވާނާގެ ހާލު މިހާރު ރަނގަޅު ކަމަށް އައިޖީއެމްއެޗުން މިއަދު ބުނެފި އެވެ.\nމާލޭގައި އެކްސިޑެންޓެއް ހިނގައި ޒުވާނަކަށް އަނިޔާވެއްޖެ\nމާލޭގައި ރޭ ދަންވަރު އެކްސިޑެންޓެއް ހިނގައި ޒުވާނަކަށް އަނިޔާ ވެއްޖެ އެވެ.\nAugust 09, 2018 16\nހުޅުމާލޭގައި މިއަދު ހިނގި އެކްސިޑެންޓެއްގައި މީހަކަށް ސީރިއަސް އަނިޔާތަކެއް ލިބިިއްޖެ އެވެ.\nގަމު އެކްސިޑެންޓެއްގައި އަނިޔާވި މީހަކު މަރުވެއްޖެ\nލ. ގަމުގައި މިދިޔަ މަހުގެ ފަހުކޮޅު ހިނގި އެކްސިޑެންޓެއްގައި ޒަހަމްވި މީހަކަށް އައިޖީއެމްއެޗުގައި ފަރުވާދެމުން އަންނަނިކޮށް މިއަދު މަރުވެއްޖެ އެވެ.\nސައިކަލަކުން ޖެހި ފަސް މީހަކަށް އަނިޔާވެއްޖެ\nމާލޭގައި ރޭ ދަންވަރު ބާރު ސްޕީޑުގައި ދުއްވި ސައިކަލެއް ކޮންޓްރޯލް ނުވެ، ހިނގި އެކްސިޑެންޓެއްގައި ފަސް މީހަކަށް އަނިޔާވެއްޖެ އެވެ.\nއަނިޔާވި ފުލުސްމީހާ ފަރުވާއަށް އިންޑިޔާއަށް ފޮނުވާލައިފި\nގއ. ވިލިނގިލީގައި ގެނބުނު ދެމަފިރިން ސަލާމަތްކުރަން ދަނިކޮށް ހިނގި އެކްސިޑެންޓުގައި އަނިޔާވި ފުލުސްމީހާ އިތުރު ފަރުވާއަށް އިންޑިޔާ އަށް އިއްޔެ ފޮނުވާލައިފި އެވެ.\nއެކްސިޑެންޓުވި ފުލުސްމީހާގެ ހާލު ސީރިއަސް\nގއ. ވިލިނގިލީގައި އިއްޔެ ގެނބުނު ދެމަފިރިން ސަލާމަތް ކުރަން ދަނިކޮށް ހިނގި އެކްސިޑެންޓުގައި އަނިޔާވި ފުލުސްމީހާގެ ހާލު ސީރިއަސް ކަމަށާއި އިތުރު ފަރުވާއަށް ބޭރަށް ގެންދަން ޑޮކްޓަރު ލަފާދީފައިވާ ކަމަށް އައިޖީއެމްއެޗުން މިއަދު ބުނެފި އެވެ.\nފުވައްމުލަކު އެކްސިޑެންޓުގައި ހާލުބޮޑުވި މީހާ އައްޑުއަށް\nފުވައްމުލަކުގައި ރޭ ހިނގި ނުރައްކާތެރި އެކްސިޑެެންޓުގައި އަނިޔާވެގެން އައިސީޔޫގައި ފަރުވާ ދެމުން ދިޔަ މީހާ އިތުރު ފަރުވާ އަށް މާލެ ގެންނަން މަތިންދާބޯޓު ނައްޓާލި ފަހުން ހާލު ސީރިއަސްވުމުން އަލުން ފުވައްމުލަކަށް ޖައްސައި، އައްޑޫ ރީޖަނަލް ހޮސްޕިޓަލަށް ގެންދަން ނިންމައިފި އެވެ.